ເມື່ອ COVID-19 ອອກໄປ...ແຕ່ກໍບໍ່ປະໝາດ | Vientiane Mai\nຫາກເພື່ອນຜູ້ອ່ານຕິດຕາມຂ່າວຈະຮູ້ວ່າ: ໃນວັນທີ9ມິຖຸນາ ຜ່ານມາ ຜູ້ຕິດເຊື້ອ COVID-19 ຜູ້ສຸດທ້າຍ (ກໍລະນີທີ 8) ໄດ້ອອກໂຮງໝໍກັບຄືນສູ່ອ້ອມກອດຄອບຄົວຢ່າງມີໄຊ.\nວັນພຸດ ທີ 10 ມິຖຸນາ ທ່ານນາຍົກລັດຖະມົນຕີ ທອງລຸນ ສີສຸລິດ ໄດ້ຖະແຫຼງຂ່າວຢ່າງເປັນທາງການວ່າ: “ຜູ້ຕິດເຊື້ອພະຍາດ COVID-19 ຢູ່ປະເທດເຮົາກາຍເປັນເລກ0ແລ້ວ…”\nທ່ານກ່າວວ່າ: ພໍ່ແມ່ ພີ່ນ້ອງຊາວລາວໃນທົ່ວປະເທດທີ່ເຄົາຮັກແພງທັງຫຼາຍ !\nໃນນາມລັດຖະບານ ແລະ ຕາງໜ້າໃຫ້ຄະນະສະເພາະກິດເພື່ອການປ້ອງກັນ ຄວບຄຸມ ແລະ ແກ້ໄຂການແຜ່ລະບາດຂອງພະຍາດ COVID-19 ຂ້າພະເຈົ້າຂໍແຈ້ງຂ່າວດີໃຫ້ພໍ່ແມ່ພີ່ນ້ອງຊາວລາວໃນທົ່ວປະເທດຊາບທົ່ວເຖິງກັນວ່າ: ມາຮອດມື້ນີ້ ວັນທີ 10 ມິຖຸນາ 2020 ຜູ້ຕິດເຊື້ອພະຍາດ COVID-19 ຢູ່ປະເທດເຮົາໄດ້ກາຍເປັນເລກ0ແລ້ວ.\nຂ້າພະເຈົ້າຄິດວ່າປະຊາຊົນລາວຂອງພວກເຮົາຮູ້ຂ່າວນີ້ແລ້ວຕັ້ງແຕ່ມື້ວານນີ້ (ວັນທີ9ມິຖຸນາ 2020) ເພາະເປັນມື້ທີ່ກະຊວງສາທາລະນະສຸກ ແລະ ໂຮງໝໍມິດຕະພາບໄດ້ປະກາດການອະນຸຍາດໃຫ້ຜູ້ຕິດເຊື້ອທີ່ປິ່ນປົວດີແລ້ວໄດ້ອອກໂຮງໝໍເປັນຄົນສຸດທ້າຍ ແລະ ແພດໝໍທີ່ປິ່ນປົວຮັກສາຜູ້ຕິດເຊື້ອກໍປອດໄພທັງໝົດ (ບໍ່ມີຜູ້ຕິດເຊື້ອ).\nຂ້າພະເຈົ້າຄິດວ່ານີ້ບໍ່ສະເພາະແຕ່ເປັນຂ່າວດີເທົ່ານັ້ນ ແຕ່ຍັງເປັນຄວາມພູມໃຈ ແລະ ຄວາມທະນົງໃຈຂອງປະຊາຊົນລາວເຮົາໃນທົ່ວປະເທດ ນັບທັງຄົນເຊື້ອຊາດລາວທີ່ດຳລົງຊີວິດຢູ່ຕ່າງປະເທດອີກດ້ວຍ.\nພະຍາດ COVID-19 ນີ້ ພວກເຮົາໄດ້ເຄີຍໃສ່ຊື່ໃຫ້ມັນວ່າ: “ເປັນສັດຕູທີ່ຮ້າຍກາດ ເປັນເພັດສະຄາດທີ່ໄຮ້ສຽງ” ມາຮອດ NOU COVID-19 ຍັງສືບຕໍ່ແຜ່ເຊື້ອໄປຢ່າງກວ້າງຂວາງເກືອບທຸກໆປະເທດ ແລະ ເຂດແຄວ້ນຂອງໂລກ ມີຜູ້ຕິດເຊື້ອ 7.303.477 ຄົນ ມີຜູ້ເສຍຊີວິດ 412.788 ຄົນ ນັບທັງປະເທດໃຫຍ່-ນ້ອຍ ປະເທດທີ່ພັດທະນາແລ້ວ-ກຳລັງພັດທະນາ.\nການທີ່ປະເທດເຮົາໄດ້ເປັນປະເທດປອດຈາກ COVID-19 ໃນມື້ນີ້ນັ້ນ ກໍໝາຍຄວາມວ່າ ບັ້ນຮົບທີ 1 ທີ່ໄດ້ເປີດສາກນັບແຕ່ມີຄຳສັ່ງ 06/ນຍ ທີ່ໄດ້ປະກາດອອກໃນວັນທີ 29 ມີນາ 2020 ແລະ ຄຳສັ່ງເລກທີ 07/ຄລສພ ລົງວັນທີ6ເມສາ 2020 ຊຶ່ງເປັນຄຳສັ່ງທີ່ທຸກໆຄົນໃນສັງຄົມລາວເຂົ້າຮ່ວມຢ່າງເປັນຂະບວນການ ແລະ ມີຄວາມຮັບຜິດຊອບສູງໃນການຈັດຕັ້ງປະຕິບັດນັ້ນ ສາມາດເອົາຊະນະສັດຕູໂຕຮ້າຍກາດນີ້ໄດ້ໃນເບື້ອງຕົ້ນ ແລະ ເປັນບາດກ້າວທີ 1 ທີ່ສຳຄັນຍິ່ງ.\nຂ້າພະເຈົ້າຂໍຕາງໜ້າໃຫ້ສູນກາງພັກ ລັດຖະບານຂໍອະນຸຍາດຕີລາຄາເບື້ອງຕົ້ນຂອງຜົນສຳເລັດຄັ້ງນີ້ ຍ້ອນວ່າ:\n– ພວກເຮົາໄດ້ມີມາດຕະການປ້ອງກັນແຕ່ຫົວທີ ເຫັນຄວາມອັນຕະລາຍໄວ້ລ່ວງໜ້າ ແລະ ເລີ່ມສະກັດກັ້ນໄວ້ກ່ອນຄືພວກເຮົາເຄີຍໃຊ້ຄຳເວົ້າວ່າ: ປ້ອງກັນດີກວ່າແກ້ ຫຼື ຕັດໄຟແຕ່ຕົ້ນລົມ ເປັນຕົ້ນ ຈຶ່ງໄດ້ອອກບັນດາມາດຕະການປ້ອງກັນໄວ້ເປັນໄລຍະໆຢ່າງມີການຄິດໄລ່.\n– ການນຳຂັ້ນສູງສຸດໃຫ້ຄວາມສຳຄັນ ແລະ ມີການຊີ້ນຳເປັນປົກກະຕິ ແລະ ເປັນເອກະພາບສູງໃນການປະຕິບັດບັນດາມາດຕະການ ແລະ ໄດ້ຊີ້ນຳຢ່າງຈົດຈໍ່.\n– ທຸກການຈັດຕັ້ງ ທຸກອົງການຂອງພັກ ລັດ ອົງການຈັດຕັ້ງແນວໂຮມ ອົງການຈັດຕັ້ງມະຫາຊົນ ການຈັດຕັ້ງສັງຄົມໄດ້ເປັນກຳລັງແຮງ ໃນການຈັດຕັ້ງປະຕິບັດບັນດາມາດຕະການທີ່ລັດຖະບານວາງອອກ ຢ່າງເປັນເອກະພາບ ແລະ ມີຄວາມຮັບຜິດຊອບສູງແທ້.\n– ປະຊາຊົນທຸກຖ້ວນໜ້າເຂົ້າຮ່ວມຢ່າງມີສະຕິດ້ວຍຄວາມເປັນເຈົ້າ ດ້ວຍຄວາມຕື່ນຕົວສູງ ລວມທັງປະກອບສ່ວນທາງດ້ານວັດຖຸປັດໄຈ ກຳລັງແຮງທັງກາຍ ແລະ ໃຈ ຫຼາຍຮູບ ຫຼາຍວິທີທີ່ກວ້າງຂວາງ ປະດິດສ້າງທີ່ອຸດົມສົມບູນເຂົ້າໃນການຕໍ່ສູ້ກັບ COVID-19 ນີ້ຢ່າງເປັນຂະບວນຟົດຟື້ນ ດ້ວຍຄວາມເປັນຈິດໜຶ່ງໃຈດຽວ ແລະ ເສຍສະຫຼະ.\n– ບັນດາໜ່ວຍງານທີ່ມີໜ້າທີ່ຮັບຜິດຊອບ ເຊັ່ນ: ຄະນະສະເພາະກິດທຸກຂັ້ນ ທຸກລະດັບ ພາຫະ ນະສື່ມວນຊົນ ກຳລັງປ້ອງກັນຊາດ-ປ້ອງກັນຄວາມສະຫງົບ ພະນັກງານສາທາລະນະສຸກທຸກຂັ້ນ ເປັນຕົ້ນ ແພດໝໍ ທີ່ໄດ້ຂະໜານນາມວ່າ: “ເປັນນັກຮົບເສື້ອຂາວ ຜູ້ປະຈັນບານ” ໄດ້ປະ ຕິບັດໜ້າທີ່ຢ່າງຕັ້ງໜ້າ ແລະ ມີຄວາມຮັບຜິດຊອບສູງ ແລະ ປະດິດສ້າງ.\n– ພວກເຮົາໄດ້ຮັບການສະໜັບສະໜູນຢ່າງທັນການ ແລະ ມີປະສິດທິຜົນຈາກປະເທດເພື່ອນມິດ ແລະ ອົງການຈັດຕັ້ງສາກົນ.\nໃນໂອກາດນີ້ ຂ້າພະເຈົ້າຂໍສະແດງຄວາມຊົມເຊີຍ ສະແດງຄວາມຮູ້ບຸນຄຸນ ແລະ ຂອບອົກຂອບໃຈຕໍ່ທຸກໆພາກສ່ວນ ທຸກໆຄົນທີ່ໄດ້ມີສ່ວນຮ່ວມໃນຜົນສຳເລັດໃນຄັ້ງນີ້ຢ່າງສຸດອົກສຸດໃຈ.\nພໍ່ແມ່ພີ່ນ້ອງທີ່ຮັກແພງທັງຫຼາຍ ! ເຖິງວ່າພວກເຮົາໄດ້ມີຜົນສຳເລັດໃນການປ້ອງກັນ ຄວບຄຸມ ແລະ ແກ້ໄຂພະຍາດ COVID-19 ດັ່ງກ່າວມານັ້ນແລ້ວກໍຕາມ ແຕ່ກໍໃຫ້ຖືວ່າເປັນໄຊຊະນະ ແລະ ຜົນສຳເລັດເບືອງຕົ້ນໃນບັ້ນຮົບທີ 1 ເທົ່ານັ້ນ ປັດຈຸບັນ ແລະ ຕໍ່ໜ້າ ພວກເຮົາກໍຍັງຢູ່ໃນສະພາບການທີ່ທ້າທາຍ ແລະ ຫຼໍ່ແຫຼມຫຼາຍດ້ານທີ່ບໍ່ອາດຈະປະໝາດ ລະເຫຼີງ ແລະ ເຜີຕົວໄດ້ເປັນອັນຂາດ ພວກເຮົາຕ້ອງພ້ອມກັນມີສະຕິລະວັງຕົວໃຫ້ສູງກວ່າເກົ່າ ສືບຕໍ່ປະຕິບັດຄຳສັ່ງ ຄຳແນະນຳ ແຈ້ງການທີ່ອອກມາແລ້ວໃຫ້ເຂັ້ມງວດ ລັດຖະບານຈະຕິດຕາມ ປະເມີນສະຖານະການທຸກໆໄລຍະ ເພື່ອຈະມີການປັບປຸງປ່ຽນແປງໄປຕາມສະພາບການຢ່າງສົມເຫດສົມຜົນ ເພື່ອສ້າງໂອກາດໃຫ້ປະຊາຊົນ ແລະ ຜູ້ປະກອບການໄດ້ດຳລົງຊີວິດ ທຳມາຫາກິນ ແລະ ດຳເນີນກິດຈະການຢ່າງເປັນປົກກະຕິໄວເທົ່າທີ່ຈະໄວໄດ້ ແຕ່ພວກເຮົາຕ້ອງໄດ້ຕັດສິນໃຈປ້ອງກັນ ຄວບຄຸມດ້ວຍທຸກກຳລັງແຮງ ແລະ ດ້ວຍມາດຕະການທີ່ເໝາະສົມ ເພື່ອບໍ່ໃຫ້ພະຍາດ COVID-19 ກັບຄືນມາລະບາດອີກຮອບ2ຫຼື ຮອບຕໍ່ໆໄປໄດ້ ເວລາດຽວກັນນີ້ ພະຍາດຕາມລະດູການກໍລະບາດ ເປັນຕົ້ນ ໄຂ້ເລືອດອອກ ກໍເປັນວຽກສຳຄັນໜຶ່ງທີ່ຕ້ອງໄດ້ຊ່ວຍກັນປ້ອງກັນ ແລະ ແກ້ໄຂ.\nໃນໂອກາດນີ້ ຂ້າພະເຈົ້າຂໍຮຽກຮ້ອງມາຍັງພໍ່ແມ່ພີ່ນ້ອງ ປະຊາຊົນລາວທຸກຖ້ວນໜ້າໃນທົ່ວປະເທດ ຈົ່ງສືບຕໍ່ຕິດຕາມສະພາບການຢ່າງໃກ້ຊິດ ມີສະຕິລະວັງຕົວຢ່າງສູງ ປະຕິບັດຖືກຕ້ອງຕາມຂໍ້ກຳນົດ ຂໍ້ແນະນຳ ທີ່ທາງການວາງອອກ ແລະ ຈະວາງອອກໃນແຕ່ລະໄລຍະຢ່າງເຄັ່ງຄັດຕໍ່ໄປ ຢ່າລະເຫຼີງ ທັງໃຫ້ເອົາໂອກາດນີ້ໃຫ້ແຕ່ລະຄົນ ແຕ່ລະຄອບຄົວ ແຕ່ລະການຈັດຕັ້ງ ແຕ່ລະຂັ້ນເທິງລົງລຸ່ມຕ້ອງໄດ້ປັບປຸງວິຖີຊີວິດ ຫຼື ເວົ້າຢ່າງໜຶ່ງວ່າ ການດຳລົງຊີວິດແບບໃໝ່ (New Normal) ນັ້ນ ທີ່ມີສະຕິລະວັງຕົວກວ່າ ກ້າວໜ້າທັນສະໄໝ ສີວິໄລກວ່າ ປະຢັດມັດທະຍັດ ແລະ ມີລະບຽບວິໄນກວ່າ ເພື່ອບໍ່ໃຫ້ພະຍາດ COVID-19 ກັບມາສູ່ສັງຄົມເຮົາເປັນຮອບທີ2ອີກ ແລະ ທັງຖືເອົາໂອກາດນີ້ປັບປຸງແກ້ໄຂຈຸດອ່ອນຂໍ້ຄົງຄ້າງໃນການປະຕິບັດໜ້າທີ່ວຽກງານ ການດຳເນີນທຸລະກິດ ການດຳລົງຊີວິດທີ່ແນໃສ່ເຮັດໃຫ້ຊີວິດການເປັນຢູ່ຂອງແຕ່ລະຄອບຄົວ ແຕ່ລະຄົນດີຂຶ້ນ ເພື່ອເອົາປະເທດຊາດຂອງພວກເຮົາປັບຕົວເຂົ້າກັບສະພາບໃໝ່ຂອງໂລກ ຂອງພາກພື້ນ ເພື່ອແກ້ໄຂຄວາມຫຍຸ້ງຍາກຕ່າງໆໃຫ້ຄ່ອຍໆຕົກໄປ ນຳເອົາປະເທດຊາດຂອງພວກເຮົາກ້າວໄປໜ້າຢ່າງບໍ່ຢຸດຢັ້ງ.\nຂ້າພະເຈົ້າຂໍອວຍພອນໃຫ້ທຸກໆຄົນຈົ່ງມີສຸຂະພາບແຂງແຮງ ມີຄວາມສຸກໃນຊີວິດ ແລະ ມີຜົນສຳເລັດໃນໜ້າທີ່ວຽກງານຂອງຕົນ.\nອີກເທື່ອໜຶ່ງ ຂ້າພະເຈົ້າຂໍຂອບໃຈມາຍັງຄະນະສະເພາະກິດ ແລະ ພິເສດຕົວແທນອົງການອະນາໄມໂລກ ທີ່ໄດ້ໃກ້ຊິດຕິດແທດໃຫ້ການສະໜັບສະໜູນ ໃຫ້ການປຶກສາແກ່ພວກເຮົາຕະຫຼອດມາ ສຳລັບຄະນະສະເພາະກິດນີ້ ຍັງບໍ່ທັນລົບລ້າງ ຈົນກວ່າມື້ໃດຈະມີຢາວັກຊິນປ້ອງກັນພະຍາດ COVID-19…\nເຖິງແມ່ນວ່າ COVID-19 ອອກໄປ ພວກເຮົາກໍບໍ່ຄວນປະໝາດ ຈົ່ງກຳແໜ້ນຄຳຖະແຫຼງຂອງທ່ານນາຍົກລັດຖະມົນຕີ ເພື່ອຈັດຕັ້ງປະຕິບັດໃຫ້ສຳເລັດຜົນສູງສຸດ.\nທາງດ່ວນນະຄອນຫຼວງວຽງຈັນ-ວັງວຽງ ສໍາເລັດຫຼາຍກວ່າ 70%


ດ່ວນ! ສືບຕໍ່ໂຈະການຮຽນ-ການສອນ ໃນຂອບເຂດທົ່ວປະເທດ - Sokxai\nPosted on พฤษภาคม 6, 2021 Author Sokxai\tComment(0)\n1. ໃຫ້ຜູ້ບໍລິຫານການສຶກສາ ແລະ ກິລາ ທຸກຂັ້ນ, ພະນັກງານ, ຄູ-ອາຈານ ແລະ ນັກຮຽນ-ນັກສຶກສາທຸກຄົນ ສືບຕໍ່ເພີ່ມທະວີປະຕິບັດມາດຕະການຕ່າງໆທີ່ລະບຸໃນຄຳສັ່ງຂອງນາຍົກລັດຖະມົນຕີ ສະບັບເລກທີ 15/ນຍ, ແຈ້ງການຂອງຫ້ອງວ່າການສໍານັກງານນາຍົກລັດຖະມົນຕີ, ຄໍາແນະນໍາຂອງຄະນະສະເພາະກິດຂັ້ນສູນກາງ, ຄຳສັ່ງຂອງລັດຖະມົນຕີກະຊວງສຶກສາທິການ ແລະ ກິລາ, ຄໍາສັ່ງເພີ່ມເຕີມຂອງຫົວໜ້າຄະນະສະເພາະກິດກະຊວງສຶກສາທິການ ແລະ ກິລາ ແລະ ຄໍາສັ່ງແນະນໍາຂອງຄະນະສະເພາະກິດຂັ້ນແຂວງ/ນະຄອນຫຼວງ ອອກໄປຕື່ມອີກ 15 ວັນ ຢ່າງເຂັ້ມງວດ ນັບແຕ່ວັນທີ 06 – 20 ພຶດສະພາ 2021 ແລະ ມອບໃຫ້ຜູ້ບໍລິຫານການສຶກສາ ແລະ ກິລາທຸກຂັ້ນ ຕິດຕາມ, ກວດກາ ແລະ ຊຸກຍູ້ ການຈັດຕັ້ງປະຕິບັດ ແລະ ລາຍງານໃຫ້ຄະນະສະເພາະກິດ ກະຊວງສຶກສາທິການ ແລະ ກິລາ ຮັບຊາບທຸກອາທິດ; ຖ້າພົບວ່າການຈັດຕັ້ງ ຫຼື ບຸກຄົນໃດ ໃນຂອບເຂດຄວາມຮັບຜິດຊອບຂອງຕົນ ລະເມີດບັນດາຄຳສັ່ງ, ແຈ້ງການ ແລະ ຄຳແນະນຳ ທີ່ກ່າວມານັ້ນ ມອບໃຫ້ການຈັດຕັ້ງບ່ອນນັ້ນລາຍງານໂດຍດ່ວນກ່ຽວກັບມາດຕະການລົງວິໄນເພື່ອນຳສະເໜີໃຫ້ຄະນະສະເພາະກິດຂັ້ນຂອງຕົນ ແລະ ຂັ້ນກະຊວງ ພິຈາລະນາ;\n2. ໃຫ້ສະຖານການສຶກສາທັງພາກລັດ ແລະ ເອກະຊົນ ໃນຂອບເຂດທົ່ວປະເທດ ສືບຕໍ່ພັກຮຽນຊົ່ວຄາວ ເຊິ່ງປະກອບມີ: ໂຮງລ້ຽງເດັກ, ໂຮງຮຽນອະນຸບານ, ໂຮງຮຽນປະຖົມສຶກສາ, ໂຮງຮຽນມັດທະຍົມສຶກສາ, ໂຮງຮຽນສຶກສາສົງ, ໂຮງຮຽນສຶກສາພິເສດ, ໂຮງຮຽນກິນນອນ, ສູນຝຶກອົບຮົມວິຊາຊີບ, ວິທະຍາໄລ, ສະຖາບັນ ແລະ ມະຫາວິທະຍາໄລ;\n4. ໃນໄລຍະພັກການຮຽນຊົ່ວຄາວ ມອບໃຫ້ສະຖາບັນຄົ້ນຄວ້າວິທະຍາສາດການສຶກສາ, ກົມການສຶກສາກ່ອນໄວຮຽນ, ກົມສາມັນສຶກສາ, ກົມສ້າງຄູ ແລະ ສູນໄອຊີທີ ສືບຕໍ່ເຜີຍແຜ່ການຮຽນ-ການສອນ ຜ່ານໂທລະພາບການສຶກສາ-ກິລາ, ວິທະຍຸ, ຖານການຮຽນຮູ້ການຮຽນ-ການສອນ ຄັງປັນຍາລາວ (Teaching-Learning Platform); ສໍາລັບການສຶກສາຄູ, ພະລະ ແລະ ສິລະປະສຶກສາ, ການສຶກສານອກໂຮງຮຽນ, ອາຊີວະສຶກສາ ແລະ ການສຶກສາຊັ້ນສູງ ແມ່ນໃຫ້ຈັດການຮຽນ-ການສອນທາງໄກ ໃຫ້ແກ່ກຸ່ມເປົ້າໝາຍຕາມຄວາມເໝາະສົມ;\n5. ໄລຍະປະຕິບັດມາດຕະການປ້ອງກັນ, ຄວບຄຸມ ແລະ ແກ້ໄຂການລະບາດຂອງພະຍາດໂຄວິດ-19 ມອບໃຫ້ກົມວິຊາການ ແລະ ສະຖາບັນ ອອກແຈ້ງການລະອຽດສະເພາະກ່ຽວກັບການຈັດການຮຽນ-ການສອນ ທີ່ ເໝາະສົມກັບເງື່ອນໄຂຕົວຈິງ, ສຳລັບຫ້ອງການ, ກົມ, ສູນ ແລະ ພາກສ່ວນຕ່າງໆ ໃຫ້ສຸມໃສ່ປະຕິບັດວຽກທີ່ເປັນບູລິມະສິດຂອງຕົນໃຫ້ເປັນປົກກະຕິ;\n6.1 ສໍານັກກະຊວງ ເຂດຊຽງຍືນ, ສີສະເກດ, ເຈົ້າອານຸວົງ ແລະ ຫຼັກ 8 (ທ່າເດື່ອ)\nຄະນະຫ້ອງການ/ຄະນະກົມ/ຄະນະອຳນວຍການສະຖາບັນ, ສຳນັກພິມ ແລະ ສູນ 1 ຄົນ/ມື້ ແລະ ຂັ້ນພະແນກ-ວິຊາການ2ຄົນ/ມື້;\nຄະນະອະທິການບໍດີ 1 ຄົນ/ມື້, ຄະນະບໍດີ 1 ຄົນ/ມື້, ຄະນະຫ້ອງການ 1 ຄົນ/ມື້, ຄະນະພາກວິຊາ 1 ຄົນ/ມື້, ວິຊາການ2ຄົນ/ມື້\n6.3 ພະແນກສຶກສາທິການ ແລະ ກິລາ ແຂວງ/ນະຄອນຫຼວງ\nຄະນະພະແນກ 1 ຄົນ/ມື້ ແລະ ວິຊາການ2ຄົນ/ມື້;\n6.4 ຫ້ອງການສຶກສາທິການ ແລະ ກິລາ ເມືອງ/ນະຄອນ\nຄະນະຫ້ອງການ 1 ຄົນ/ມື້ ແລະ ວິຊາການ2ຄົນ/ມື້;\n6.6 ໃນໄລຍະມາປະຈໍາການໃຫ້ຈັດຕັ້ງກັນກວດກາວັດແທກອຸນຫະພູມ, ລ້າງມືດ້ວຍນໍ້າສະອາດໃສ່ສະບູ ຫຼື ເຈວລ້າງມື, ໃສ່ຜ້າອັດປາກ-ດັງ ແລະ ອະນາໄມສະຖານທີ່ບ່ອນເຮັດວຽກເປັນປົກກະຕິ;\n7. ໃຫ້ຜູ້ບໍລິຫານການສຶກສາ ແລະ ກິລາ, ຄູ-ອາຈານ ແລະ ນັກຮຽນ-ນັກສຶກສາ ຈົ່ງມີສະຕິໃນການຮັບຂໍ້ມູນຂ່າວສານຈາກສື່ອອນລາຍ ໂດຍສະເພາະແມ່ນຂ່າວທີ່ບໍ່ມີມູນຄວາມຈິງ ຫ້າມບໍ່ໃຫ້ເຜີຍແຜ່ ຫຼື ແຊຕໍ່ຢ່າງເດັດຂາດ, ໃຫ້ຕິດຕາມຂ່າວສານຈາກສື່ອອນລາຍທີ່ເຊື່ອຖືໄດ້ຄື: ສູນຂ່າວສານການແພດສຸຂະສຶກສາ (ສະເພາະຂໍ້ມູນກ່ຽວກັບການແຜ່ລະບາດຂອງພະຍາດໂຄວິດ-19); ສໍາລັບຂໍ້ມູນຂ່າວສານສຶກສາ ແລະ ກິລາ ໃຫ້ຕິດຕາມຂ່າວຈາກ: Edu-Sport TV online ແລະ ສູນໂຄສະນາຂ່າວສານການສຶກສາ ແລະ ກິລາ; ຖ້າມີກໍລະນີຮີບດ່ວນໃຫ້ປະສານ ແລະ ລາຍງານຫາຫ້ອງການກະຊວງສຶກສາທິການ ແລະ ກິລາ, ຈຸດປະສານງານຄະນະສະເພາະກິດກະຊວງສຶກສາທິການ ແລະ ກິລາ ໂທ/ແຟັກ: 021 254702, ຫຼື whatsapp 020 22475552, 020 54922051, ອີເມວ:sungluam210@gmail.com;\n8. ໃຫ້ສືບຕໍ່ປຸກລະດົມພະນັກງານ, ຄູ-ອາຈານ, ນັກຮຽນ-ນັກສຶກສາ ແລະ ນັກກິລາທຸກຄົນ ໃນຂະແໜງການສຶກສາ ແລະ ກິລາ ໄປສັກວັກຊິນກັນພະຍາດ ໂຄວິດ-19 ຕາມເຂດບໍລິການທີ່ທາງການກຳນົດໃຫ້ສຳເລັດໂດຍໄວ;\n9. ແຈ້ງການສະບັບນີ້ມີຜົນສັກສິດນັບແຕ່ ວັນທີ 06 ພຶດສະພາ 2021 ຫາ ເວລາ 24:00 ໂມງ ຂອງວັນທີ 20 ພຶດສະພາ 2021. ໃນກໍລະນີທີ່ມີການປ່ຽນແປງ ກະຊວງສຶກສາທິການ ແລະ ກິລາ ຈະແຈ້ງໃຫ້ຊາບ ເປັນແຕ່ລະໄລຍະ.\nປກສ ນວ ປະກາດຍົກຂັ້ນເງິນເດືອນ, ເລື່ອນຊັ້ນໃຫ້ນາຍ ແລະ ພົນຕໍາຫຼວດ\nPosted on เมษายน 2, 2021 Author Sokxai\nປກສ ນວ ປະກາດຍົກຂັ້ນເງິນເດືອນ, ເລື່ອນຊັ້ນໃຫ້ນາຍ ແລະ ພົນຕ […]\n2 ມິຖຸນາ ສປປ ລາວ ກວດພົບຜູ້ຕິດເຊື້ອໃໝ່ +5 ນະຄອນຫຼວງວຽງຈັນ4ຄົນ\nPosted on มิถุนายน 2, 2021 มิถุนายน 2, 2021 Author Sokxai\n2 ມິຖຸນາ ສປປ ລາວ ກວດພົບຜູ້ຕິດເຊື້ອໃໝ່ +5 ນະຄອນຫຼວງວຽງຈັ […]\nPosted on เมษายน 23, 2021 เมษายน 23, 2021 Author Sokxai\nຂ່າວດ່ວນສັ່ງປິດຖາວອນຮ້ານປີ້ງຈີນລັກຂາຍບໍລິການທາງເພດ ຕາມກ […]\nຂ່າວປອມ ເຫດຄົນໂດດຕຶກຂ້າຕົວຕາຍ ຢູ່ຄາຊີໂນ ເຂດສາມຫຼ່ຽມຄຳ\nຂ່າວໂຫດຊາຍຄົນນີ້ເອົາສາຍກາບຕະປູໃສ່ ທາງດ່ວນ ເຂດບ້ານບົວ


ພາລະກິດຂອງພຣະເຈົ້າ ແລະ ການປະຕິບັດຂອງມະນຸດ | ຄຣິສຕະຈັກຂອງພຣະເຈົ້າອົງຊົງລິດທານຸພາບສູງສຸດ\nພາລະກິດຂອງພຣະເຈົ້າທ່າມກາງມະນຸດແມ່ນບໍ່ສາມາດຕັດຂາດຈາກມະນຸດໄດ້, ຍ້ອນມະນຸດຄືເປົ້າໝາຍຂອງພາລະກິດນີ້ ແລະ ເປັນພຽງສິ່ງມີຊີວິດດຽວທີ່ພຣະເຈົ້າສ້າງ ເຊິ່ງສາມາດເປັນພະຍານໃຫ້ກັບພຣະເຈົ້າໄດ້. ຊີວິດຂອງມະນຸດ ແລະ ກິດຈະກຳທຸກຢ່າງຂອງມະນຸດແມ່ນບໍ່ສາມາດຕັດຂາດຈາກພຣະເຈົ້າໄດ້ ແລະ ລ້ວນແລ້ວແຕ່ຖືກຄວບຄຸມໂດຍກໍາມືຂອງພຣະເຈົ້າ ແລະ ມັນຍັງເວົ້າໄດ້ວ່າ ບໍ່ມີໃຜສາມາດມີຊີວິດຢູ່ຢ່າງເປັນອິດສະຫຼະຈາກພຣະເຈົ້າໄດ້. ບໍ່ມີໃຜສາມາດປະຕິເສດສິ່ງນີ້ໄດ້ ຍ້ອນມັນຄືຄວາມຈິງ. ທຸກສິ່ງທີ່ພຣະເຈົ້າເຮັດແມ່ນເພື່ອຜົນປະໂຫຍດຂອງມະນຸດຊາດ ແລະ ແນໃສ່ແຜນການຂອງຊາຕານ. ທຸກສິ່ງທີ່ມະນຸດຕ້ອງການແມ່ນມາຈາກພຣະເຈົ້າ ແລະ ພຣະເຈົ້າຄືແຫຼ່ງກໍາເນີດແຫ່ງຊີວິດຂອງມະນຸດ. ສະນັ້ນ ມະນຸດຈຶ່ງບໍ່ສາມາດອອກຫ່າງຈາກພຣະເຈົ້າໄດ້. ຍິ່ງໄປກວ່ານັ້ນ ພຣະເຈົ້າບໍ່ເຄີຍມີເຈດຕະນາທີ່ຈະອອກຫ່າງຈາກມະນຸດຈັກເທື່ອ. ພາລະກິດທີ່ພຣະເຈົ້າປະຕິບັດແມ່ນເພື່ອມະນຸດຊາດທັງປວງ ແລະ ຄວາມຄິດຂອງພຣະອົງກໍມີຄວາມກະລຸນາຢູ່ສະເໝີ. ສຳລັບມະນຸດ, ພາລະກິດຂອງພຣະເຈົ້າ ແລະ ຄວາມຄິດຂອງພຣະເຈົ້າ (ນັ້ນຄືຄວາມປະສົງຂອງພຣະເຈົ້າ) ທັງສອງຢ່າງນັ້ນຄື “ນິມິດ” ທີ່ມະນຸດຄວນຮູ້. ນິມິດດັ່ງກ່າວຍັງເປັນການຄຸ້ມຄອງຂອງພຣະເຈົ້າ ແລະ ເປັນພາລະກິດທີ່ມະນຸດບໍ່ສາມາດປະຕິບັດໄດ້. ໃນເວລາດຽວກັນນັ້ນ ເງື່ອນໄຂທີ່ພຣະເຈົ້າຮຽກຮ້ອງຈາກມະນຸດໃນລະຫວ່າງພາລະກິດຂອງພຣະອົງແມ່ນເອີ້ນວ່າ “ການປະຕິບັດ” ຂອງມະນຸດ. ນິມິດຄືພາລະກິດຂອງພຣະເຈົ້າເອງ ຫຼື ມັນເປັນຄວາມປະສົງຂອງພຣະອົງທີ່ມີຕໍ່ມະນຸດຊາດ ຫຼື ຈຸດປະສົງ ແລະ ຄວາມໝາຍຂອງພາລະກິດຂອງພຣະອົງ. ຍັງສາມາດເວົ້າໄດ້ວ່າ ນິມິດເປັນສ່ວນໜຶ່ງຂອງການຄຸ້ມຄອງ, ຍ້ອນການຄຸ້ມຄອງນີ້ຄືພາລະກິດຂອງພຣະເຈົ້າ ແລະ ແນໃສ່ມະນຸດ ເຊິ່ງໝາຍຄວາມວ່າ ມັນຄືພາລະກິດທີ່ພຣະເຈົ້າປະຕິບັດທ່າມກາງມະນຸດ. ພາລະກິດນີ້ຄືຫຼັກຖານ ແລະ ເສັ້ນທາງທີ່ມະນຸດມາຮູ້ຈັກພຣະເຈົ້າ ແລະ ມັນມີຄວາມສຳຄັນທີ່ສຸດສຳລັບມະນຸດ. ແທນທີ່ຈະໃສ່ໃຈກັບຄວາມຮູ້ກ່ຽວກັບພາລະກິດຂອງພຣະເຈົ້າ, ຖ້າຜູ້ຄົນພຽງແຕ່ໃສ່ໃຈໃນຄຳສັ່ງສອນກ່ຽວກັບຄວາມເຊື່ອໃນພຣະເຈົ້າ ຫຼື ໃນລາຍລະອຽດເລັກໆນ້ອຍໆທີ່ບໍ່ສຳຄັນ, ແລ້ວພວກເຂົາກໍຈະບໍ່ຮູ້ຈັກພຣະເຈົ້າແທ້ໆ ແລະ ຍິ່ງໄປກວ່ານັ້ນ ພວກເຂົາຈະບໍ່ເປັນທີ່ພໍໃຈຂອງພຣະເຈົ້າ. ໃນພາລະກິດຂອງພຣະເຈົ້າທີ່ມີປະໂຫຍດຕໍ່ຄວາມຮູ້ຂອງມະນຸດຫຼາຍກ່ຽວກັບພຣະເຈົ້າແມ່ນເອີ້ນວ່າ ນິມິດ. ນິມິດເຫຼົ່ານີ້ຄືພາລະກິດຂອງພຣະເຈົ້າ, ຄວາມປະສົງຂອງພຣະເຈົ້າ ແລະ ເປົ້າໝາຍ ແລະ ຄວາມສຳຄັນຂອງພາລະກິດຂອງພຣະເຈົ້າ; ສິ່ງເຫຼົ່ານັ້ນລ້ວນແລ້ວແຕ່ເປັນປະໂຫຍດຕໍ່ມະນຸດ. ການປະຕິບັດໝາຍເຖິງສິ່ງທີ່ມະນຸດຄວນເຮັດ, ສິ່ງທີ່ຄວນຖືກເຮັດໂດຍສິ່ງມີຊີວິດທີ່ຕິດຕາມພຣະເຈົ້າ. ມັນຍັງເປັນໜ້າທີ່ຂອງມະນຸດອີກດ້ວຍ. ແຕ່ສິ່ງທີ່ມະນຸດຄວນເຮັດບໍ່ແມ່ນສິ່ງທີ່ມະນຸດເຂົ້າໃຈມາຕັ້ງແຕ່ຕົ້ນ, ແຕ່ເປັນເງື່ອນໄຂທີ່ພຣະເຈົ້າຮຽກຮ້ອງຈາກມະນຸດໃນລະຫວ່າງພາລະກິດຂອງພຣະອົງ. ເງື່ອນໄຂເຫຼົ່ານີ້ຍິ່ງເລິກເຊິ່ງຂຶ້ນ ແລະ ຖືກຍົກໃຫ້ສູງຂຶ້ນເທື່ອລະໜ້ອຍເມື່ອພຣະເຈົ້າປະຕິບັດພາລະກິດ. ຕົວຢ່າງເຊັ່ນ: ໃນລະຫວ່າງຍຸກແຫ່ງພຣະບັນຍັດ ມະນຸດຕ້ອງປະຕິບັດຕາມພຣະບັນຍັດ ແລະ ໃນລະຫວ່າງຍຸກແຫ່ງພຣະຄຸນ ມະນຸດຕ້ອງໄດ້ແບກໄມ້ກາງແຂນ. ຍຸກແຫ່ງອານາຈັກແມ່ນແຕກຕ່າງ: ເງື່ອນໄຂທີ່ຮຽກຮ້ອງຈາກມະນຸດແມ່ນສູງກວ່າເງື່ອນໄຂໃນລະຫວ່າງຍຸກແຫ່ງພຣະບັນຍັດ ແລະ ຢູ່ໃນຍຸກແຫ່ງພຣະຄຸນ. ເມື່ອນິມິດຖືກຍົກສູງຂຶ້ນ, ເງື່ອນໄຂທີ່ຮຽກຮ້ອງຈາກມະນຸດກໍຍິ່ງສູງຂຶ້ນ ແລະ ຍິ່ງຊັດເຈນ ແລະ ເປັນຈິງຫຼາຍຂຶ້ນ. ໃນທຳນອງດຽວກັນ, ນິມິດຍັງກາຍເປັນຈິງຫຼາຍຂຶ້ນເລື້ອຍໆ. ນິມິດທີ່ເປັນຈິງຕ່າງໆເຫຼົ່ານີ້ບໍ່ພຽງແຕ່ເປັນປະໂຫຍດຕໍ່ຄວາມເຊື່ອຟັງຂອງມະນຸດທີ່ມີຕໍ່ພຣະເຈົ້າ, ແຕ່ຍິ່ງໄປກວ່ານັ້ນ ນິມິດເຫຼົ່ານັ້ນຍັງເປັນປະໂຫຍດຕໍ່ຄວາມຮູ້ຂອງເຂົາກ່ຽວກັບພຣະເຈົ້າ.\nເມື່ອປຽບທຽບກັບຍຸກທີ່ຜ່ານມາ, ພາລະກິດຂອງພຣະເຈົ້າໃນລະຫວ່າງຍຸກແຫ່ງອານາຈັກແມ່ນມີຄວາມເປັນຈິງຫຼາຍກວ່າ, ມັນແນໃສ່ທາດແທ້ຂອງມະນຸດ ແລະ ການປ່ຽນແປງໃນອຸປະນິໄສຂອງເຂົາຫຼາຍກວ່າ ແລະ ເຮັດໃຫ້ທຸກຄົນທີ່ຕິດຕາມພຣະເຈົ້າສາມາດເປັນພະຍານໃຫ້ກັບພຣະອົງຫຼາຍຂຶ້ນ. ເວົ້າອີກຢ່າງກໍຄື ໃນລະຫວ່າງຍຸກແຫ່ງອານາຈັກ ໃນຂະນະທີ່ພຣະອົງປະຕິບັດພາລະກິດ, ພຣະເຈົ້າສະແດງພຣະອົງເອງຕໍ່ມະນຸດຫຼາຍກວ່າເວລາໃດໆໃນອະດີດ ເຊິ່ງໝາຍຄວາມວ່າ ນິມິດທີ່ມະນຸດຄວນຮູ້ແມ່ນສູງກວ່ານິມິດໃນຍຸກຕ່າງໆທີ່ຜ່ານມາ. ເພາະວ່າພາລະກິດຂອງພຣະເຈົ້າທ່າມກາງມະນຸດໄດ້ເຂົ້າສູ່ອານາເຂດທີ່ບໍ່ເຄີຍມີມາກ່ອນ, ໃນນິມິດທີ່ມະນຸດຮູ້ໃນລະຫວ່າງຍຸກແຫ່ງອານາຈັກຈຶ່ງສູງສຸດຕະຫຼອດແຜນການຄຸ້ມຄອງທັງໝົດ. ໃນພາລະກິດຂອງພຣະເຈົ້າໄດ້ເຂົ້າສູ່ອານາເຂດທີ່ບໍ່ເຄີຍມີມາກ່ອນ ແລະ ດ້ວຍເຫດນັ້ນ ນິມິດທີ່ມະນຸດຈະໄດ້ຮູ້ຈຶ່ງກາຍເປັນນິມິດທີ່ສູງທີ່ສຸດໃນບັນດານິມິດທັງໝົດ ແລະ ການປະຕິບັດຂອງມະນຸດທີ່ເປັນຜົນຕາມມາ ກໍສູງກວ່າການປະຕິບັດໃນຍຸກອື່ນໆ ຍ້ອນການປະຕິບັດຂອງມະນຸດປ່ຽນແປງໄປຕາມບາດກ້າວພ້ອມໆກັບນິມິດ ແລະ ຄວາມສົມບູນຂອງນິມິດກໍຍັງໝາຍເຖິງຄວາມສົມບູນແຫ່ງເງື່ອນໄຂຂອງມະນຸດອີກດ້ວຍ. ທັນທີທີ່ການຄຸ້ມຄອງທັງໝົດຂອງພຣະເຈົ້າຢຸດລົງ, ການປະຕິບັດຂອງມະນຸດກໍຢຸດເຊັ່ນດຽວກັນ ແລະ ຫາກປາສະຈາກພາລະກິດຂອງພຣະເຈົ້າ, ມະນຸດກໍຈະບໍ່ມີທາງເລືອກນອກຈາກຮັກສາຄຳສັ່ງສອນໃນອະດີດ ຫຼື ບໍ່ດັ່ງນັ້ນກໍຈະບໍ່ມີບ່ອນໃຫ້ເພິ່ງພາ. ຫາກປາສະຈາກນິມິດໃໝ່ ມະນຸດກໍຈະບໍ່ມີການປະຕິບັດໃໝ່; ຫາກປາສະຈາກນິມິດທີ່ສົມບູນ, ມະນຸດກໍຈະບໍ່ມີການປະຕິບັດທີ່ສົມບູນ; ຫາກປາສະຈາກນິມິດທີ່ສູງຂຶ້ນ, ມະນຸດກໍຈະບໍ່ມີການປະຕິບັດທີ່ສູງຂຶ້ນ. ການປະຕິບັດຂອງມະນຸດປ່ຽນແປງໄປພ້ອມກັບບາດກ້າວຂອງພຣະເຈົ້າ ແລະ ໃນທຳນອງດຽວກັນ ຄວາມຮູ້ ແລະ ປະສົບການຂອງມະນຸດກໍຍັງປ່ຽນແປງໄປພ້ອມກັບພາລະກິດຂອງພຣະເຈົ້າເຊັ່ນກັນ. ບໍ່ວ່າມະນຸດຈະມີຄວາມສາມາດຫຼາຍສໍ່າໃດກໍຕາມ, ເຂົາກໍຍັງບໍ່ສາມາດຕັດຂາດຈາກພຣະເຈົ້າໄດ້ ແລະ ຖ້າພຣະເຈົ້າຕ້ອງຢຸດປະຕິບັດພາລະກິດພຽງແຕ່ວິນາທີດຽວ, ມະນຸດກໍຈະຕາຍຈາກຄວາມໂກດຮ້າຍຂອງພຣະອົງທັນທີ. ມະນຸດບໍ່ມີຫຍັງໃຫ້ໂອ້ອວດ ຍ້ອນບໍ່ວ່າຄວາມຮູ້ຂອງມະນຸດໃນປັດຈຸບັນຈະສູງສໍ່າໃດກໍຕາມ, ບໍ່ວ່າປະສົບການຂອງເຂົາຈະເລິກເຊິ່ງສໍ່າໃດກໍຕາມ, ເຂົາກໍບໍ່ສາມາດຕັດຂາດຈາກພາລະກິດຂອງພຣະເຈົ້າໄດ້, ຍ້ອນການປະຕິບັດຂອງມະນຸດ ແລະ ສິ່ງທີ່ເຂົາຄວນສະແຫວງຫາໃນຄວາມເຊື່ອຂອງພຣະເຈົ້າ ແມ່ນບໍ່ສາມາດຕັດຂາດຈາກນິມິດໄດ້. ໃນທຸກກໍລະນີຂອງພາລະກິດຂອງພຣະເຈົ້າແມ່ນມີນິມິດທີ່ມະນຸດຄວນຮູ້ ແລະ ຫຼັງຈາກສິ່ງເຫຼົ່ານີ້ ເງື່ອນໄຂອັນເໝາະສົມຈຶ່ງໄດ້ຮຽກຮ້ອງຈາກມະນຸດ. ຫາກບໍ່ມີນິມິດເຫຼົ່ານີ້ເປັນພື້ນຖານ, ມະນຸດກໍຈະບໍ່ສາມາດປະຕິບັດໄດ້ເລີຍ ຫຼື ມະນຸດຈະບໍ່ສາມາດຕິດຕາມພຣະເຈົ້າຢ່າງໝັ້ນຄົງໄດ້. ຖ້າມະນຸດບໍ່ຮູ້ຈັກພຣະເຈົ້າ ຫຼື ເຂົ້າໃຈຄວາມປະສົງຂອງພຣະເຈົ້າ, ແລ້ວທຸກສິ່ງທີ່ມະນຸດເຮັດກໍສູນເປົ່າ ແລະ ບໍ່ສາມາດຮັບການຍິນຍອມຈາກພຣະເຈົ້າໄດ້. ບໍ່ວ່າພອນຂອງມະນຸດຈະມີຫຼາຍສໍ່າໃດກໍຕາມ, ເຂົາກໍຍັງບໍ່ສາມາດຕັດຂາດຈາກພາລະກິດຂອງພຣະເຈົ້າ ແລະ ການນໍາພາຂອງພຣະເຈົ້າໄດ້. ບໍ່ວ່າການກະທຳຂອງມະນຸດຈະດີ ຫຼື ຫຼາຍສໍ່າໃດກໍຕາມ, ສິ່ງເຫຼົ່ານັ້ນກໍຍັງບໍ່ສາມາດແທນທີ່ພາລະກິດຂອງພຣະເຈົ້າໄດ້. ດ້ວຍເຫດນັ້ນ, ບໍ່ວ່າໃນສະຖານະການໃດກໍຕາມ ການປະຕິບັດຂອງມະນຸດກໍບໍ່ສາມາດຕັດຂາດຈາກນິມິດໄດ້. ຄົນທີ່ບໍ່ຍອມຮັບນິມິດໃໝ່ກໍບໍ່ມີການປະຕິບັດໃໝ່. ການປະຕິບັດຂອງພວກເຂົາບໍ່ມີສ່ວນກ່ຽວຂ້ອງກັບຄວາມຈິງ ເພາະພວກເຂົາປະຕິບັດຕາມຄຳສັ່ງສອນ ແລະ ຮັກສາພຣະບັນຍັດທີ່ຕາຍແລ້ວ; ພວກເຂົາບໍ່ມີນິມິດໃໝ່ເລີຍ ແລະ ຜົນຕາມມາກໍຄື ພວກເຂົາບໍ່ໄດ້ນໍາສິ່ງໃດໃນຍຸກໃໝ່ເຂົ້າສູ່ການປະຕິບັດ. ພວກເຂົາໄດ້ສູນເສຍນິມິດ ແລະ ການເຮັດແບບນັ້ນ ພວກເຂົາຍັງໄດ້ສູນເສຍພາລະກິດຂອງພຣະວິນຍານບໍລິສຸດ ແລະ ໄດ້ສູນເສຍຄວາມຈິງ. ຄົນທີ່ປາສະຈາກຄວາມຈິງແມ່ນລູກຫຼານຂອງຄວາມໂງ່, ພວກເຂົາແມ່ນຮູບຮ່າງຂອງຊາຕານ. ບໍ່ວ່າຄົນໜຶ່ງຈະເປັນຄົນປະເພດໃດກໍຕາມ, ພວກເຂົາແມ່ນບໍ່ສາມາດປາສະຈາກນິມິດແຫ່ງພາລະກິດຂອງພຣະເຈົ້າໄດ້ ແລະ ບໍ່ສາມາດສູນເສຍການສະຖິດຂອງພຣະວິນຍານບໍລິສຸດໄດ້; ທັນທີທີ່ຜູ້ຄົນສູນເສຍນິມິດ, ພວກເຂົາກໍຈະຕົກລົງສູ່ດິນແດນມໍລະນາທັນທີ ແລະ ດຳລົງຊີວິດຢູ່ທ່າມກາງຄວາມມືດ. ຜູ້ຄົນທີ່ປາສະຈາກນິມິດແມ່ນຄົນທີ່ຕິດຕາມພຣະເຈົ້າຢ່າງໂງ່ຈ້າ, ພວກເຂົາເປັນຄົນທີ່ຂາດພາລະກິດຂອງພຣະວິນຍານບໍລິສຸດ ແລະ ພວກເຂົາດຳລົງຊີວິດຢູ່ໃນນະຮົກ. ຄົນປະເພດດັ່ງກ່າວບໍ່ສະແຫວງຫາຄວາມຈິງ ແຕ່ກົງກັນຂ້າມ ແຂວນຊື່ຂອງພຣະເຈົ້າຄືກັບແຜ່ນປ້າຍໂຄສະນາ. ຄົນທີ່ບໍ່ຮູ້ຈັກພາລະກິດຂອງພຣະວິນຍານບໍລິສຸດ, ຄົນທີ່ບໍ່ຮູ້ຈັກພຣະເຈົ້າທີ່ບັງເກີດເປັນມະນຸດ, ຄົນທີ່ບໍ່ຮູ້ຈັກສາມຂັ້ນຕອນຂອງພາລະກິດໃນການຄຸ້ມຄອງທັງໝົດຂອງພຣະເຈົ້າ, ພວກເຂົາແມ່ນບໍ່ຮູ້ຈັກນິມິດ ແລະ ຍັງປາສະຈາກຄວາມຈິງອີກດ້ວຍ. ແລ້ວຄົນທີ່ບໍ່ມີຄວາມຈິງບໍ່ແມ່ນລ້ວນແຕ່ເປັນຄົນຊົ່ວບໍ? ຄົນທີ່ເຕັມໃຈນໍາເອົາຄວາມຈິງເຂົ້າສູ່ການປະຕິບັດ, ຄົນທີ່ເຕັມໃຈສະແຫວງຫາຄວາມຮູ້ກ່ຽວກັບພຣະເຈົ້າ ແລະ ຄົນທີ່ຮ່ວມມືກັບພຣະເຈົ້າຢ່າງແທ້ຈິງ ຄືຄົນທີ່ມີນິມິດເປັນພື້ນຖານ. ພວກເຂົາໄດ້ຮັບການຍິນຍອມຈາກພຣະເຈົ້າ ເພາະພວກເຂົາຮ່ວມມືກັບພຣະເຈົ້າ ແລະ ມັນຄືການຮ່ວມມືນີ້ເອງທີ່ມະນຸດຄວນນໍາເຂົ້າສູ່ການປະຕິບັດ.\nມີຫຼາຍເສັ້ນທາງໃຫ້ປະຕິບັດໃນນິມິດ. ຄວາມຮຽກຮ້ອງແທ້ຈິງຈາກມະນຸດກໍມີຢູ່ພາຍໃນນິມິດນີ້ເຊັ່ນກັນ, ເຊັ່ນດຽວກັບພາລະກິດຂອງພຣະເຈົ້າທີ່ມະນຸດຄວນຮູ້. ທີ່ຜ່ານມາ, ໃນລະຫວ່າງການຊຸມນຸມພິເສດ ຫຼື ການຊຸມນຸມໃຫຍ່ທີ່ໄດ້ຖືກຈັດຂຶ້ນໃນສະຖານທີ່ຕ່າງໆ, ມີພຽງແຕ່ການກ່າວເຖິງດ້ານໜຶ່ງຂອງເສັ້ນທາງແຫ່ງການປະຕິບັດເທົ່ານັ້ນ. ເຊິ່ງການປະຕິບັດດັ່ງກ່າວແມ່ນສິ່ງທີ່ຖືກນໍາເຂົ້າສູ່ການປະຕິບັດໃນລະຫວ່າງຍຸກແຫ່ງພຣະຄຸນ ແລະ ເກືອບຈະບໍ່ກ່ຽວຂ້ອງກັບຄວາມຮູ້ກ່ຽວກັບພຣະເຈົ້າເລີຍ ຍ້ອນນິມິດໃນຍຸກແຫ່ງພຣະຄຸນເປັນພຽງນິມິດຂອງການຄຶງພຣະເຢຊູ ແລະ ບໍ່ມີນິມິດທີ່ຍິ່ງໃຫຍ່ໄປກວ່ານັ້ນ. ມະນຸດຄວນຮູ້ພຽງແຕ່ພາລະກິດແຫ່ງການໄຖ່ບາບມະນຸດຊາດຂອງພຣະອົງຜ່ານທາງການຄຶງກາງແຂນເທົ່ານັ້ນ ແລະ ສະນັ້ນ ໃນລະຫວ່າງຍຸກແຫ່ງພຣະຄຸນຈຶ່ງບໍ່ມີນິມິດອື່ນໃດໃຫ້ມະນຸດຮູ້ຈັກເລີຍ. ໃນວິທີນີ້, ມະນຸດພຽງແຕ່ມີຄວາມຮູ້ເລັກນ້ອຍກ່ຽວກັບພຣະເຈົ້າ ແລະ ນອກຈາກຄວາມຮູ້ກ່ຽວກັບຄວາມຮັກ ແລະ ຄວາມເມດຕາຂອງພຣະເຢຊູແລ້ວ ກໍມີພຽງແຕ່ສິ່ງທຳມະດາ ແລະ ສິ່ງໜ້າເວດທະນາຈຳນວນເລັກນ້ອຍໃຫ້ເຂົານໍາໄປປະຕິບັດ ເຊິ່ງເປັນສິ່ງທີ່ແຕກຕ່າງຈາກໃນປັດຈຸບັນຫຼາຍ. ໃນອະດີດ, ບໍ່ວ່າການຊຸມນຸມຂອງເຂົາຈະຢູ່ໃນຮູບແບບໃດກໍຕາມ, ມະນຸດກໍບໍ່ສາມາດກ່າວເຖິງຄວາມຮູ້ຕົວຈິງກ່ຽວກັບພາລະກິດຂອງພຣະເຈົ້າໄດ້, ແຮງໄກທີ່ຈະມີຄົນໃດສາມາດກ່າວໄດ້ຢ່າງຊັດເຈນເຖິງເສັ້ນທາງຂອງການປະຕິບັດທີ່ເໝາະສົມທີ່ສຸດສໍາລັບມະນຸດທີ່ຈະເຂົ້າສູ່. ມະນຸດມີພຽງແຕ່ເພີ່ມລາຍລະອຽດທຳມະດາເລັກນ້ອຍເຂົ້າໃນພື້ນຖານຂອງຄວາມອົດກັ້ນ ແລະ ຄວາມອົດທົນເທົ່ານັ້ນ; ບໍ່ມີການປ່ຽນແປງໃນທາດແທ້ຂອງການປະຕິບັດຂອງເຂົາເລີຍ, ຍ້ອນພາຍໃນຍຸກດັ່ງກ່າວນັ້ນ ພຣະເຈົ້າບໍ່ໄດ້ປະຕິບັດພາລະກິດໃໝ່ໃດໆ ແລະ ເງື່ອນໄຂດຽວທີ່ພຣະອົງຮຽກຮ້ອງຈາກມະນຸດກໍຄືຄວາມອົດກັ້ນ ແລະ ຄວາມອົດທົນ ຫຼື ການແບກໄມ້ກາງແຂນ. ນອກຈາກການປະຕິບັດດັ່ງກ່າວແລ້ວ, ບໍ່ມີນິມິດທີ່ສູງສົ່ງກວ່າການຄຶງກາງແຂນຂອງພຣະເຢຊູ. ທີ່ຜ່ານມາ, ບໍ່ມີການກ່າວເຖິງນິມິດອື່ນ ເພາະພຣະເຈົ້າບໍ່ໄດ້ປະຕິບັດພາລະກິດເປັນຈຳນວນຫຼວງຫຼາຍ ແລະ ເພາະພຣະອົງພຽງແຕ່ຮຽກຮ້ອງບາງຢ່າງຈາກມະນຸດເທົ່ານັ້ນ. ໃນວິທີນີ້, ບໍ່ວ່າມະນຸດຈະເຮັດຫຍັງກໍຕາມ, ເຂົາກໍບໍ່ສາມາດຝ່າຝືນຂອບເຂດນີ້ໄດ້ ເຊິ່ງເປັນຂອບເຂດທີ່ທຳມະດາ ແລະ ບໍ່ເລິກເຊິ່ງໃຫ້ມະນຸດນໍາໄປປະຕິບັດ. ໃນປັດຈຸບັນ ເຮົາກ່າວເຖິງນິມິດອື່ນ ເພາະໃນປັດຈຸບັນ ໄດ້ມີການປະຕິບັດພາລະກິດຫຼາຍຂຶ້ນ, ພາລະກິດທີ່ຫຼາຍກວ່າພາລະກິດໃນຍຸກແຫ່ງພຣະບັນຍັດ ແລະ ຍຸກແຫ່ງພຣະຄຸນເປັນສອງສາມເທົ່າ. ເງື່ອນໄຂຂອງມະນຸດກໍສູງກວ່າເງື່ອນໄຂທີ່ຢູ່ໃນຍຸກອະດີດເປັນສອງສາມເທົ່າເຊັ່ນກັນ. ຖ້າມະນຸດບໍ່ສາມາດຮູ້ຈັກພາລະກິດດັ່ງກ່າວໄດ້ຢ່າງສົມບູນ, ແລ້ວມັນກໍຈະບໍ່ມີຄວາມໝາຍຫຍັງຫຼາຍເລີຍ; ສາມາດເວົ້າໄດ້ວ່າ ມະນຸດຈະພົບຄວາມຫຍຸ້ງຍາກໃນການຮູ້ຈັກພາລະກິດດັ່ງກ່າວຢ່າງສົມບູນ ພວກຖ້າເຂົາບໍ່ອຸທິດຄວາມພະຍາຍາມຊົ່ວຊີວິດທັງໝົດຕໍ່ພາລະກິດນັ້ນ. ໃນພາລະກິດແຫ່ງການເອົາຊະນະ, ການເວົ້າເຖິງແຕ່ເສັ້ນທາງຂອງການປະຕິບັດຈະເຮັດໃຫ້ການເອົາຊະນະມະນຸດເປັນໄປບໍ່ໄດ້. ການເວົ້າເຖິງນິມິດພຽງແຕ່ຢ່າງດຽວ ໂດຍປາສະຈາກເງື່ອນໄຂຂອງມະນຸດ ກໍຈະເຮັດໃຫ້ການເອົາຊະນະມະນຸດເປັນໄປບໍ່ໄດ້ເຊັ່ນກັນ. ຖ້າບໍ່ມີຫຍັງທີ່ຈະກ່າວເຖິງນອກຈາກເສັ້ນທາງຂອງການປະຕິບັດ, ແລ້ວມັນກໍເປັນໄປບໍ່ໄດ້ທີ່ຈະໂຈມຕີຈຸດຕາຍຂອງມະນຸດ ຫຼື ກຳຈັດແນວຄິດຂອງມະນຸດໄດ້ ແລະ ເຊັ່ນດຽວກັນ ມັນກໍຈະເປັນໄປບໍ່ໄດ້ທີ່ຈະເອົາຊະນະມະນຸດໄດ້ຢ່າງສິ້ນເຊີງ. ນິມິດຄືເຄື່ອງມືສຳຄັນໃນການເອົາຊະນະມະນຸດ, ແຕ່ຖ້າບໍ່ມີເສັ້ນທາງຂອງການປະຕິບັດ ນອກຈາກນິມິດ, ແລ້ວມະນຸດກໍຈະບໍ່ມີຫົນທາງໃນການຕິດຕາມ, ແຮງໄກທີ່ເຂົາຈະມີວິທີທາງເຂົ້າສູ່. ນີ້ແມ່ນຫຼັກການແຫ່ງພາລະກິດຂອງພຣະເຈົ້າຕັ້ງແຕ່ຕົ້ນຈົນຈົບ: ໃນນິມິດ ແມ່ນມີສິ່ງທີ່ສາມາດນໍາເຂົ້າສູ່ການປະຕິບັດ ແລະ ເຊັ່ນດຽວກັນ ນອກຈາກການປະຕິບັດກໍຈະມີນິມິດ. ລະດັບຂອງການປ່ຽນແປງໃນຊີວິດຂອງມະນຸດ ແລະ ອຸປະນິໄສຂອງເຂົາຂຶ້ນຢູ່ກັບການປ່ຽນແປງໃນນິມິດ. ຖ້າມະນຸດພຽງແຕ່ເພິ່ງພາຄວາມພະຍາຍາມຂອງເຂົາເອງ, ແລ້ວມັນກໍເປັນໄປບໍ່ໄດ້ທີ່ຈະໃຫ້ເຂົາບັນລຸການປ່ຽນແປງໃດໆໃນລະດັບຍິ່ງໃຫຍ່ໄດ້. ນິມິດກ່າວເຖິງພາລະກິດຂອງພຣະເຈົ້າເອງ ແລະ ການຄຸ້ມຄອງຂອງພຣະເຈົ້າ. ການປະຕິບັດໝາຍເຖິງເສັ້ນທາງແຫ່ງການປະຕິບັດຂອງມະນຸດ ແລະ ໝາຍເຖິງຫົນທາງແຫ່ງການມີຊີວິດຢູ່ຂອງມະນຸດ; ໃນການຄຸ້ມຄອງທັງໝົດຂອງພຣະເຈົ້າ, ຄວາມສຳພັນລະຫວ່າງນິມິດ ແລະ ການປະຕິບັດແມ່ນຄວາມສຳພັນລະຫວ່າງພຣະເຈົ້າ ແລະ ມະນຸດ. ຖ້າບໍ່ມີນິມິດ ຫຼື ຖ້າກ່າວເຖິງນິມິດ ແຕ່ບໍ່ກ່າວເຖິງການປະຕິບັດ ຫຼື ຖ້າມີພຽງແຕ່ນິມິດ ແລະ ບໍ່ມີການປະຕິບັດຂອງມະນຸດ, ແລ້ວສິ່ງດັ່ງກ່າວກໍຈະບໍ່ຖືວ່າເປັນການຄຸ້ມຄອງຂອງພຣະເຈົ້າ, ແຮງໄກທີ່ຈະສາມາດເວົ້າໄດ້ວ່າ ພາລະກິດຂອງພຣະເຈົ້າແມ່ນເພື່ອມະນຸດຊາດ; ໃນວິທີນີ້, ບໍ່ພຽງແຕ່ໜ້າທີ່ຂອງມະນຸດຈະຖືກລົບລ້າງເທົ່ານັ້ນ, ແຕ່ມັນຈະເປັນການປະຕິເສດຈຸດປະສົງແຫ່ງພາລະກິດຂອງພຣະເຈົ້າອີກດ້ວຍ. ຕັ້ງແຕ່ຕົ້ນຈົນຈົບ, ຖ້າມະນຸດພຽງແຕ່ຖືກຮຽກຮ້ອງໃຫ້ປະຕິບັດ ໂດຍບໍ່ມີສ່ວນຮ່ວມຂອງພາລະກິດຂອງພຣະເຈົ້າ ແລະ ຍິ່ງໄປກວ່ານັ້ນ ຖ້າມະນຸດບໍ່ໄດ້ຖືກຮຽກຮ້ອງໃຫ້ຮູ້ຈັກພາລະກິດຂອງພຣະເຈົ້າ, ແລ້ວແຮງໄກພາລະກິດດັ່ງກ່າວຈະສາມາດເອີ້ນໄດ້ວ່າເປັນ ການຄຸ້ມຄອງຂອງພຣະເຈົ້າ. ຖ້າມະນຸດບໍ່ຮູ້ຈັກພຣະເຈົ້າ ແລະ ບໍ່ມີຄວາມຮູ້ກ່ຽວກັບຄວາມປະສົງຂອງພຣະເຈົ້າ ແລະ ດຳເນີນການປະຕິບັດຂອງເຂົາຢ່າງຫຼັບຫູຫຼັບຕາດ້ວຍວິທີທີ່ເລື່ອນລອຍ ແລະ ບໍ່ມີຕົວຕົນ, ແລ້ວເຂົາກໍຈະບໍ່ກາຍມາເປັນສິ່ງຖືກສ້າງທີ່ມີຄຸນສົມບັດຢ່າງສົມບູນຈັກເທື່ອ. ສະນັ້ນ ທັງສອງສິ່ງນີ້ແມ່ນຈຳເປັນຫຼາຍ. ຖ້າມີພຽງແຕ່ພາລະກິດຂອງພຣະເຈົ້າ ເຊິ່ງໝາຍຄວາມວ່າ ຖ້າມີພຽງແຕ່ນິມິດ ແລະ ຖ້າບໍ່ມີການຮ່ວມມື ຫຼື ການປະຕິບັດໂດຍມະນຸດ, ສິ່ງດັ່ງກ່າວກໍຈະບໍ່ສາມາດເອີ້ນໄດ້ວ່າ ເປັນການຄຸ້ມຄອງຂອງພຣະເຈົ້າ. ຖ້າມີພຽງແຕ່ການປະຕິບັດ ແລະ ທາງເຂົ້າຂອງມະນຸດ, ແລ້ວບໍ່ວ່າເສັ້ນທາງທີ່ມະນຸດເຂົ້າສູ່ນັ້ນຈະສູງສໍ່າໃດກໍຕາມ, ສິ່ງນີ້ກໍຮັບບໍ່ໄດ້ເຊັ່ນກັນ. ທາງເຂົ້າຂອງມະນຸດຕ້ອງປ່ຽນແປງໄປຕາມບາດກ້າວພ້ອມກັບພາລະກິດ ແລະ ນິມິດເທື່ອລະໜ້ອຍ; ມັນບໍ່ສາມາດປ່ຽນແປງໂດຍອຳເພີໃຈ. ຫຼັກການຂອງການປະຕິບັດຂອງມະນຸດບໍ່ໄດ້ເປັນອິດສະຫຼະ ແລະ ບໍ່ແມ່ນບໍ່ມີການບັງຄັບ, ແຕ່ຖືກກໍານົດຢູ່ພາຍໃນຂອບເຂດໃດໜຶ່ງ. ຫຼັກການດັ່ງກ່າວປ່ຽນແປງໄປຕາມບາດກ້າວພ້ອມໆກັບນິມິດຂອງພາລະກິດ. ສະນັ້ນ ການຄຸ້ມຄອງຂອງພຣະເຈົ້າຈຶ່ງຂຶ້ນຢູ່ກັບພາລະກິດຂອງພຣະເຈົ້າ ແລະ ການປະຕິບັດຂອງມະນຸດໃນທີ່ສຸດ.\nພາລະກິດການຄຸ້ມຄອງເກີດຂຶ້ນຍ້ອນມະນຸດຊາດເທົ່ານັ້ນ ເຊິ່ງໝາຍຄວາມວ່າ ມັນເກີດຂຶ້ນຍ້ອນການມີຢູ່ຂອງມະນຸດເທົ່ານັ້ນ. ບໍ່ມີການຄຸ້ມຄອງກ່ອນໜ້າມະນຸດຊາດ ຫຼື ໃນຕອນເລີ່ມຕົ້ນ ເມື່ອສະຫວັນ ແລະ ແຜ່ນດິນໂລກ ແລະ ສິ່ງທັງປວງຖືກສ້າງຂຶ້ນ. ໃນພາລະກິດທັງໝົດຂອງພຣະເຈົ້າ, ຖ້າບໍ່ມີການປະຕິບັດທີ່ເປັນປະໂຫຍດຕໍ່ມະນຸດ ເຊິ່ງໝາຍຄວາມວ່າ ຖ້າພຣະເຈົ້າບໍ່ມີເງື່ອນໄຂທີ່ເໝາະສົມສຳລັບມະນຸດຊາດທີ່ເສື່ອມຊາມ (ໃນພາລະກິດທີ່ພຣະເຈົ້າປະຕິບັດ ຖ້າບໍ່ມີເສັ້ນທາງເໝາະສົມສຳລັບການປະຕິບັດຂອງມະນຸດ), ແລ້ວພາລະກິດນີ້ກໍຈະບໍ່ສາມາດເອີ້ນໄດ້ວ່າ ເປັນການຄຸ້ມຄອງຂອງພຣະເຈົ້າ. ຖ້າພາລະກິດທັງໝົດຂອງພຣະເຈົ້າພຽງແຕ່ກ່ຽວພັນກັບການບອກມະນຸດຊາດທີ່ເສື່ອມຊາມເຖິງວິທີການປະຕິບັດຂອງພວກເຂົາ ແລະ ພຣະເຈົ້າບໍ່ປະຕິບັດກິດຈະການຂອງພຣະອົງເລີຍ ແລະ ບໍ່ໄດ້ສະແດງອຳນາດອັນຍິ່ງໃຫຍ່ ຫຼື ສະຕິປັນຍາຂອງພຣະອົງແມ່ນແຕ່ໜ້ອຍດຽວ, ແລ້ວບໍ່ວ່າເງື່ອນໄຂທີ່ພຣະເຈົ້າຮຽກຮ້ອງຈາກມະນຸດຈະສູງສໍ່າໃດກໍຕາມ, ບໍ່ວ່າພຣະເຈົ້າຈະດຳລົງຊີວິດທ່າມກາງມະນຸດດົນສໍ່າໃດກໍຕາມ, ມະນຸດກໍຈະບໍ່ຮູ້ຫຍັງເລີຍກ່ຽວກັບອຸປະນິໄສຂອງພຣະເຈົ້າ; ຖ້າສິ່ງນັ້ນເປັນຄວາມຈິງ, ແລ້ວພາລະກິດປະເພດນີ້ກໍຍິ່ງບໍ່ສົມຄວນເອີ້ນວ່າເປັນການຄຸ້ມຄອງຂອງພຣະເຈົ້າ. ເວົ້າຢ່າງງ່າຍໆກໍຄື ພາລະກິດແຫ່ງການຄຸ້ມຄອງຂອງພຣະເຈົ້າເປັນພາລະກິດທີ່ພຣະເຈົ້າປະຕິບັດ ແລະ ເປັນພາລະກິດທັງໝົດທີ່ຜູ້ຄົນທີ່ຖືກພຣະເຈົ້າຮັບເອົາ ປະຕິບັດພາຍໃຕ້ການນໍາພາຂອງພຣະເຈົ້າ. ພາລະກິດດັ່ງກ່າວສາມາດສະຫຼຸບໄດ້ວ່າເປັນການຄຸ້ມຄອງ. ເວົ້າອີກຢ່າງໜຶ່ງກໍຄື, ພາລະກິດຂອງພຣະເຈົ້າທ່າມກາງມະນຸດ ພ້ອມທັງການຮ່ວມມືຂອງພຣະອົງກັບຄົນທີ່ຕິດຕາມພຣະອົງ ທັງໝົດນີ້ເອີ້ນໄດ້ວ່າ ເປັນການຄຸ້ມຄອງ. ໃນນີ້, ພາລະກິດຂອງພຣະເຈົ້າແມ່ນເອີ້ນວ່ານິມິດ ແລະ ການຮ່ວມມືຂອງມະນຸດແມ່ນເອີ້ນວ່າການປະຕິບັດ. ຍິ່ງພາລະກິດຂອງພຣະເຈົ້າສູງສົ່ງຫຼາຍສໍ່າໃດ (ນັ້ນກໍຄື ຍິ່ງນິມິດສູງສົ່ງຫຼາຍສໍ່າໃດ), ອຸປະນິໄສຂອງພຣະເຈົ້າກໍຍິ່ງຖືກເຮັດໃຫ້ແຈ່ມແຈ້ງຕໍ່ມະນຸດຫຼາຍສໍ່ານັ້ນ ແລະ ມັນຍິ່ງຂັດກັບແນວຄິດຂອງມະນຸດຫຼາຍສໍ່ານັ້ນ ແລະ ການປະຕິບັດ ແລະ ການຮ່ວມມືຂອງມະນຸດກໍຍິ່ງສູງສົ່ງຫຼາຍສໍ່ານັ້ນ. ຍິ່ງເງື່ອນໄຂຂອງມະນຸດສູງຫຼາຍສໍ່າໃດ, ພາລະກິດຂອງພຣະເຈົ້າກໍຂັດກັບແນວຄິດຂອງມະນຸດຫຼາຍສໍ່ານັ້ນ, ຜົນຕາມມາກໍຄື ການທົດລອງຂອງມະນຸດ ແລະ ມາດຕະຖານທີ່ເຂົາຕ້ອງບັນລຸກໍສູງຂຶ້ນເຊັ່ນກັນ. ຜົນສະຫຼຸບຂອງພາລະກິດນີ້ກໍຄື ທຸກນິມິດຈະຖືກເຮັດໃຫ້ສຳເລັດ ແລະ ສິ່ງທີ່ມະນຸດຈຳເປັນຕ້ອງນໍາເຂົ້າສູ່ການປະຕິບັດກໍຈະໄປເຖິງຈຸດສູງສຸດຂອງຄວາມສົມບູນ. ນີ້ຍັງເປັນເວລາທີ່ແຕ່ລະຄົນຖືກຈັດແບ່ງອອກຕາມປະເພດຂອງໃຜລາວ ຍ້ອນສິ່ງທີ່ມະນຸດຈຳເປັນຕ້ອງຮູ້ກໍຈະຖືກສະແດງໃຫ້ກັບມະນຸດ. ສະນັ້ນ ເມື່ອນິມິດຕ່າງໆໄປເຖິງຈຸດສູງສຸດ, ພາລະກິດກໍຈະເຂົ້າສູ່ຈຸດສິ້ນສຸດຕາມນັ້ນ ແລະ ການປະຕິບັດຂອງມະນຸດກໍຈະໄປເຖິງຈຸດສູງສຸດເຊັ່ນກັນ. ການປະຕິບັດຂອງມະນຸດແມ່ນອີງຕາມພາລະກິດຂອງພຣະເຈົ້າ ແລະ ການຄຸ້ມຄອງຂອງພຣະເຈົ້ານັ້ນແມ່ນຖືກສະແດງອອກຢ່າງສົມບູນຍ້ອນການປະຕິບັດຂອງມະນຸດ ແລະ ການຮ່ວມມືຂອງມະນຸດ. ມະນຸດແມ່ນຊັ້ນຍອດໃນພາລະກິດຂອງພຣະເຈົ້າ ແລະ ເປັນເປົ້າໝາຍຂອງພາລະກິດແຫ່ງການຄຸ້ມຄອງຂອງພຣະເຈົ້າທັງໝົດ ແລະ ຍັງເປັນຜົນຜະລິດຂອງການຄຸ້ມຄອງທັງໝົດຂອງພຣະເຈົ້າອີກດ້ວຍ. ຖ້າພຣະເຈົ້າປະຕິບັດພາລະກິດພຽງຜູ້ດຽວ ໂດຍບໍ່ມີການຮ່ວມມືຂອງມະນຸດ, ແລ້ວກໍຈະບໍ່ມີຫຍັງທີ່ສາມາດເຮັດໜ້າທີ່ເປັນແກ້ວຜະລຶກຂອງພາລະກິດທັງໝົດຂອງພຣະເຈົ້າ ແລະ ໃນທີ່ສຸດ ກໍຈະບໍ່ມີຄວາມໝາຍແມ່ນແຕ່ໜ້ອຍດຽວໃນການຄຸ້ມຄອງຂອງພຣະເຈົ້າ. ນອກຈາກພາລະກິດຂອງພຣະເຈົ້າແລ້ວ, ມີພຽງການເລືອກເອົາເປົ້າໝາຍຢ່າງເໝາະສົມເທົ່ານັ້ນເພື່ອສຳແດງເຖິງພາລະກິດຂອງພຣະອົງ ແລະ ພິສູດອຳນາດອັນຍິ່ງໃຫຍ່ ແລະ ສະຕິປັນຍາ ພຣະເຈົ້າຈຶ່ງສາມາດບັນລຸຈຸດປະສົງແຫ່ງການຄຸ້ມຄອງຂອງພຣະເຈົ້າ ແລະ ບັນລຸຈຸດປະສົງແຫ່ງການນໍາໃຊ້ພາລະກິດນີ້ທັງໝົດເພື່ອເອົາຊະນະຊາຕານໂດຍສິ້ນເຊີງ. ດ້ວຍເຫດນັ້ນ ມະນຸດຈຶ່ງເປັນສ່ວນໜຶ່ງທີ່ຂາດບໍ່ໄດ້ໃນພາລະກິດແຫ່ງການຄຸ້ມຄອງຂອງພຣະເຈົ້າ ແລະ ມະນຸດກໍເປັນພຽງຜູ້ດຽວທີ່ສາມາດເຮັດໃຫ້ການຄຸ້ມຄອງຂອງພຣະເຈົ້າເກີດໝາກຜົນ ແລະ ບັນລຸຈຸດປະສົງສຸດທ້າຍຂອງພາລະກິດ; ນອກຈາກມະນຸດແລ້ວ ບໍ່ມີສິ່ງມີຊີວິດອື່ນໃດທີ່ສາມາດຮັບບົດບາດດັ່ງກ່າວນີ້ໄດ້. ຖ້າມະນຸດຕ້ອງກາຍເປັນແກ້ວຜະລຶກທີ່ແທ້ຈິງຂອງພາລະກິດແຫ່ງການຄຸ້ມຄອງ, ແລ້ວຄວາມບໍ່ເຊື່ອຟັງຂອງມະນຸດຊາດທີ່ເສື່ອມຊາມຕ້ອງຖືກກຳຈັດທັງໝົດ. ສິ່ງນີ້ຮຽກຮ້ອງໃຫ້ມະນຸດປະຕິບັດຢ່າງເໝາະສົມໃນເວລາທີ່ແຕກຕ່າງກັນ ແລະ ໃຫ້ພຣະເຈົ້າປະຕິບັດພາລະກິດທີ່ສອດຄ່ອງກັນທ່າມກາງມະນຸດ. ໃນວິທີນີ້ເທົ່ານັ້ນ ຈຶ່ງຈະຮັບເອົາກຸ່ມຄົນທີ່ເປັນແກ້ວຜະລຶກຂອງພາລະກິດແຫ່ງການຄຸ້ມຄອງໄດ້ໃນທີ່ສຸດ. ພາລະກິດຂອງພຣະເຈົ້າທ່າມກາງມະນຸດບໍ່ສາມາດເປັນພະຍານໃຫ້ກັບພຣະເຈົ້າເອງພຽງຜ່ານທາງພາລະກິດຂອງພຣະເຈົ້າເທົ່ານັ້ນ; ເພື່ອບັນລຸຜົນໃນສິ່ງນີ້, ການເປັນພະຍານດັ່ງກ່າວຈຳເປັນຕ້ອງມີມະນຸດທີ່ມີຊີວິດຢູ່ທີ່ເໝາະສົມສຳລັບພາລະກິດຂອງພຣະອົງ. ພຣະເຈົ້າຈະປະຕິບັດພາລະກິດໃນຄົນເຫຼົ່ານີ້ກ່ອນ ເຊິ່ງພາລະກິດຂອງພຣະອົງຈຶ່ງຈະໄດ້ສະແດງອອກຜ່ານທາງພວກເຂົາ ແລະ ດ້ວຍເຫດນັ້ນ ການເປັນພະຍານດັ່ງກ່າວຂອງພຣະອົງກໍຈະເກີດຂຶ້ນທ່າມກາງສິ່ງຖືກສ້າງທັງປວງ. ດ້ວຍວິທີນີ້, ພຣະເຈົ້າກໍຈະບັນລຸຈຸດປະສົງໃນພາລະກິດຂອງພຣະອົງ. ພຣະເຈົ້າຈະບໍ່ປະຕິບັດພາລະກິດຜູ້ດຽວເພື່ອເອົາຊະນະຊາຕານ ຍ້ອນພຣະອົງບໍ່ສາມາດເປັນພະຍານໃຫ້ກັບພຣະອົງເອງທ່າມກາງສິ່ງຖືກສ້າງທັງປວງໂດຍກົງໄດ້. ຖ້າພຣະອົງເຮັດແບບນັ້ນ, ມັນກໍເປັນໄປບໍ່ໄດ້ທີ່ຈະເຮັດໃຫ້ມະນຸດເຊື່ອ, ສະນັ້ນ ພຣະເຈົ້າຈຶ່ງຕ້ອງປະຕິບັດພາລະກິດໃນມະນຸດເພື່ອເອົາຊະນະພວກເຂົາ ແລະ ມີແຕ່ເມື່ອນັ້ນ ພຣະອົງຈຶ່ງຈະສາມາດໄດ້ຮັບການເປັນພະຍານທ່າມກາງສິ່ງຖືກສ້າງທັງປວງ. ຖ້າພຣະເຈົ້າປະຕິບັດພາລະກິດພຽງຜູ້ດຽວ ແລະ ບໍ່ມີການຮ່ວມມືຈາກມະນຸດ ຫຼື ຖ້າມະນຸດບໍ່ຈຳເປັນຕ້ອງຮ່ວມມື, ແລ້ວມະນຸດກໍຈະບໍ່ສາມາດຮູ້ຈັກອຸປະນິໄສຂອງພຣະເຈົ້າໄດ້ຈັກເທື່ອ ແລະ ຈະບໍ່ຮູ້ຈັກຄວາມປະສົງຂອງພຣະເຈົ້າຕະຫຼອດໄປ; ແລ້ວພາລະກິດຂອງພຣະເຈົ້າກໍບໍ່ສາມາດເອີ້ນໄດ້ວ່າເປັນພາລະກິດແຫ່ງການຄຸ້ມຄອງຂອງພຣະເຈົ້າ. ຖ້າມະນຸດພຽງແຕ່ພະຍາຍາມ ແລະ ສະແຫວງຫາ ແລະ ປະຕິບັດພາລະກິດຢ່າງໜັກໂດຍບໍ່ມີການເຂົ້າໃຈພາລະກິດຂອງພຣະເຈົ້າ, ແລ້ວມະນຸດຈະຫຼິ້ນຕະຫຼົກ. ຫາກປາສະຈາກພາລະກິດຂອງພຣະວິນຍານບໍລິສຸດ, ສິ່ງທີ່ມະນຸດເຮັດກໍມາຈາກຊາຕານ, ເຂົາເປັນຄົນກະບົດ ແລະ ເປັນຄົນຊົ່ວ; ຊາຕານຖືກສະແດງອອກໃນທຸກສິ່ງທີ່ປະຕິບັດໂດຍມະນຸດຊາດອັນທີ່ເສື່ອມຊາມ ແລະ ບໍ່ມີຫຍັງທີ່ສອດຄ່ອງກັບພຣະເຈົ້າເລີຍ ແລະ ທຸກສິ່ງລ້ວນແລ້ວແຕ່ເປັນການສະແດງອອກຂອງຊາຕານ. ທຸກສິ່ງທີ່ກ່າວເຖິງບໍ່ແມ່ນນິມິດ ແລະ ການປະຕິບັດ. ບົນພື້ນຖານຂອງນິມິດ, ມະນຸດຄົ້ນພົບການປະຕິບັດ ແລະ ເສັ້ນທາງແຫ່ງຄວາມເຊື່ອຟັງ, ເພື່ອວ່າເຂົາຈະໄດ້ປະຖິ້ມແນວຄິດຂອງເຂົາ ແລະ ຮັບເອົາສິ່ງເຫຼົ່ານັ້ນທີ່ເຂົາບໍ່ໄດ້ມີມາກ່ອນ. ພຣະເຈົ້າຮຽກຮ້ອງໃຫ້ມະນຸດຮ່ວມມືກັບພຣະອົງ, ໃຫ້ມະນຸດຍອມຮັບເອົາເງື່ອນໄຂຂອງພຣະອົງຢ່າງສົມບູນ ແລະ ມະນຸດຮຽກຮ້ອງເພື່ອປະຈັກພາລະກິດທີ່ພຣະເຈົ້າເອງປະຕິບັດ, ເພື່ອຜະເຊີນກັບອຳນາດອົງຊົງລິດທານຸພາບສູງສຸດຂອງພຣະເຈົ້າ ແລະ ເພື່ອຮູ້ຈັກອຸປະນິໄສຂອງພຣະເຈົ້າ. ສະຫຼຸບກໍຄື ສິ່ງເຫຼົ່ານີ້ແມ່ນການຄຸ້ມຄອງຂອງພຣະເຈົ້າ. ການຢູ່ຮ່ວມກັນລະຫວ່າງພຣະເຈົ້າກັບມະນຸດແມ່ນການຄຸ້ມຄອງ ແລະ ການຄຸ້ມຄອງທີ່ຍິ່ງໃຫຍ່ທີ່ສຸດ.\nສິ່ງທີ່ກ່ຽວພັນກັບນິມິດຫຼັກໆແມ່ນໝາຍເຖິງພາລະກິດຂອງພຣະເຈົ້າເອງ ແລະ ສິ່ງທີ່ກ່ຽວພັນກັບການປະຕິບັດແມ່ນເຮັດໂດຍມະນຸດ ແລະ ບໍ່ໄດ້ມີສ່ວນກ່ຽວຂ້ອງຫຍັງກັບພຣະເຈົ້າ. ພາລະກິດຂອງພຣະເຈົ້າຖືກເຮັດໃຫ້ສຳເລັດໂດຍພຣະເຈົ້າເອງ ແລະ ການປະຕິບັດຂອງມະນຸດກໍຖືກບັນລຸໂດຍມະນຸດເອງ. ສິ່ງທີ່ພຣະເຈົ້າເອງຄວນປະຕິບັດບໍ່ຈຳເປັນຕ້ອງໃຫ້ມະນຸດປະຕິບັດ ແລະ ສິ່ງທີ່ມະນຸດຄວນປະຕິບັດກໍບໍ່ກ່ຽວຂ້ອງກັບພຣະເຈົ້າເລີຍ. ເຊິ່ງພາລະກິດຂອງພຣະເຈົ້າແມ່ນພັນທະກິດຂອງພຣະອົງເອງ ແລະ ບໍ່ກ່ຽວຂ້ອງກັບມະນຸດ. ພາລະກິດນີ້ບໍ່ຈຳເປັນຕ້ອງໃຫ້ມະນຸດປະຕິບັດ ແລະ ຍິ່ງໄປກວ່ານັ້ນ ມະນຸດຈະບໍ່ສາມາດປະຕິບັດພາລະກິດທີ່ພຣະເຈົ້າປະຕິບັດ. ສິ່ງທີ່ມະນຸດຈຳເປັນຕ້ອງປະຕິບັດຕ້ອງຖືກເຮັດໃຫ້ສຳເລັດໂດຍມະນຸດ ບໍ່ວ່າມັນຈະເປັນການເສຍສະຫຼະຊີວິດຂອງເຂົາ ຫຼື ເປັນການສົ່ງມອບເຂົາໃຫ້ກັບຊາຕານເພື່ອຢືນເປັນພະຍານ, ທຸກສິ່ງເຫຼົ່ານີ້ຕ້ອງຖືກເຮັດໃຫ້ສຳເລັດໂດຍມະນຸດ. ພຣະເຈົ້າເອງເຮັດສໍາເລັດພາລະກິດທັງໝົດທີ່ພຣະອົງຄວນເຮັດ ແລະ ສິ່ງທີ່ມະນຸດຄວນເຮັດກໍໄດ້ສະແດງໃຫ້ກັບມະນຸດແລ້ວ ແລະ ພາລະກິດທີ່ເຫຼືອກໍຂຶ້ນຢູ່ກັບມະນຸດທີ່ຈະເຮັດ. ພຣະເຈົ້າບໍ່ປະຕິບັດພາລະກິດເພີ່ມ. ພຣະອົງພຽງແຕ່ປະຕິບັດພາລະກິດທີ່ຢູ່ພາຍໃນພັນທະກິດຂອງພຣະອົງເທົ່ານັ້ນ ແລະ ພຽງແຕ່ສະແດງໃຫ້ມະນຸດເຫັນເຖິງຫົນທາງ ແລະ ພຽງແຕ່ປະຕິບັດພາລະກິດເພື່ອເປີດຫົນທາງ ແລະ ບໍ່ໄດ້ປະຕິບັດພາລະກິດເພື່ອບຸກເບີກຫົນທາງ; ມະນຸດຄວນເຂົ້າໃຈສິ່ງນີ້. ການນໍາຄວາມຈິງເຂົ້າສູ່ການປະຕິບັດໝາຍເຖິງການນໍາພຣະທຳຂອງພຣະເຈົ້າເຂົ້າສູ່ການປະຕິບັດ ແລະ ນີ້ລ້ວນແລ້ວແຕ່ເປັນໜ້າທີ່ຂອງມະນຸດ, ເປັນສິ່ງທີ່ມະນຸດຄວນປະຕິບັດ ແລະ ບໍ່ກ່ຽວຂ້ອງກັບພຣະເຈົ້າເລີຍ. ຖ້າມະນຸດຮຽກຮ້ອງໃຫ້ພຣະເຈົ້າທົນທຸກຕໍ່ການທໍລະມານ ແລະ ການຫຼໍ່ຫຼອມໃນຄວາມຈິງເຊັ່ນດຽວກັນກັບມະນຸດ, ແລ້ວມະນຸດກໍກຳລັງບໍ່ເຊື່ອຟັງ. ພາລະກິດຂອງພຣະເຈົ້າແມ່ນເພື່ອປະຕິບັດພັນທະກິດຂອງພຣະອົງ ແລະ ໜ້າທີ່ຂອງມະນຸດແມ່ນເພື່ອເຊື່ອຟັງການນໍາພາທັງໝົດຂອງພຣະເຈົ້າ ໂດຍບໍ່ມີການຕໍ່ຕ້ານໃດໆ. ສິ່ງທີ່ມະນຸດຕ້ອງບັນລຸ ເຂົາກໍຈຳເປັນຕ້ອງເຮັດໃຫ້ສຳເລັດ ບໍ່ວ່າພຣະເຈົ້າຈະປະຕິບັດພາລະກິດ ຫຼື ດຳລົງຊີວິດໃນລັກສະນະໃດກໍຕາມ. ມີພຽງພຣະເຈົ້າເທົ່ານັ້ນທີ່ສາມາດຮຽກຮ້ອງຈາກມະນຸດໄດ້ ເຊິ່ງໝາຍຄວາມວ່າ ມີພຽງພຣະເຈົ້າເທົ່ານັ້ນທີ່ສົມຄວນຮຽກຮ້ອງຈາກມະນຸດ. ມະນຸດບໍ່ຄວນມີທາງເລືອກອື່ນ, ບໍ່ຄວນເຮັດຫຍັງເລີຍ ນອກຈາກຍອມຮັບ ແລະ ປະຕິບັດທັງໝົດ; ນີ້ແມ່ນຄວາມຮູ້ສຶກທີ່ມະນຸດຄວນມີ. ຫຼັງຈາກພາລະກິດທີ່ພຣະເຈົ້າຄວນປະຕິບັດຖືກເຮັດໃຫ້ສຳເລັດ, ມະນຸດກໍຈຳເປັນຕ້ອງຜະເຊີນກັບມັນເທື່ອລະບາດກ້າວ. ໃນທີ່ສຸດ ຖ້າເມື່ອການຄຸ້ມຄອງທັງໝົດຂອງພຣະເຈົ້າຖືກເຮັດໃຫ້ສຳເລັດ, ແຕ່ມະນຸດຍັງບໍ່ໄດ້ເຮັດສິ່ງທີ່ພຣະເຈົ້າຮຽກຮ້ອງ, ແລ້ວມະນຸດກໍຄວນຖືກລົງໂທດ. ຖ້າມະນຸດບໍ່ປະຕິບັດຕາມເງື່ອນໄຂຂອງພຣະເຈົ້າ, ແລ້ວນີ້ກໍຍ້ອນຄວາມບໍ່ເຊື່ອຟັງຂອງມະນຸດ; ມັນບໍ່ໄດ້ໝາຍຄວາມວ່າ ພຣະເຈົ້າບໍ່ຮອບຄອບພໍໃນພາລະກິດຂອງພຣະອົງ. ທຸກຄົນທີ່ບໍ່ສາມາດນໍາພຣະທຳຂອງພຣະເຈົ້າເຂົ້າສູ່ການປະຕິບັດ, ຄົນທີ່ບໍ່ສາມາດປະຕິບັດຕາມເງື່ອນໄຂຂອງພຣະເຈົ້າ ແລະ ຄົນທີ່ບໍ່ສາມາດມອບຄວາມຊື່ສັດຂອງພວກເຂົາ ແລະ ປະຕິບັດໜ້າທີ່ຂອງພວກເຂົາໄດ້, ພວກເຂົາທຸກຄົນລ້ວນແລ້ວແຕ່ຈະຖືກລົງໂທດທັງໝົດ. ໃນປັດຈຸບັນ, ສິ່ງທີ່ພວກເຈົ້າຈຳເປັນຕ້ອງບັນລຸບໍ່ແມ່ນການຮຽກຮ້ອງເພີ່ມ, ແຕ່ເປັນໜ້າທີ່ຂອງມະນຸດ ແລະ ເປັນສິ່ງທີ່ທຸກຄົນຄວນປະຕິບັດ. ຖ້າພວກເຈົ້າບໍ່ສາມາດແມ່ນແຕ່ປະຕິບັດໜ້າທີ່ຂອງພວກເຈົ້າ ຫຼື ປະຕິບັດມັນໃຫ້ດີ, ແລ້ວພວກເຈົ້າບໍ່ໄດ້ກຳລັງນໍາບັນຫາມາສູ່ຕົນເອງບໍ? ພວກເຈົ້າບໍ່ໄດ້ກຳລັງຊອກຫາຄວາມຕາຍບໍ? ພວກເຈົ້າຈະຍັງຄາດຫວັງອະນາຄົດ ແລະ ໂອກາດໄດ້ແນວໃດ? ພາລະກິດຂອງພຣະເຈົ້າແມ່ນເພື່ອມະນຸດຊາດ ແລະ ການຮ່ວມມືຂອງມະນຸດແມ່ນເພື່ອການຄຸ້ມຄອງຂອງພຣະເຈົ້າ. ຫຼັງຈາກທີ່ພຣະເຈົ້າໄດ້ສຳເລັດທຸກສິ່ງທີ່ພຣະອົງຄວນປະຕິບັດ, ມະນຸດກໍຈຳເປັນຕ້ອງເຕັມໃຈໃນການປະຕິບັດຂອງເຂົາ ແລະ ຮ່ວມມືກັບພຣະເຈົ້າ. ໃນພາລະກິດຂອງພຣະເຈົ້າ, ມະນຸດບໍ່ຄວນຈໍາກັດຄວາມພະຍາຍາມຂອງເຂົາ, ຄວນຖວາຍຄວາມຊື່ສັດຂອງເຂົາ ແລະ ບໍ່ຄວນຍຶດຕິດກັບແນວຄິດຫຼາຍ ຫຼື ນັ່ງຢູ່ລ້າໆ ແລະ ລໍຖ້າຄວາມຕາຍ. ພຣະເຈົ້າສາມາດສະຫຼະພຣະອົງເອງເພື່ອມະນຸດ, ແລ້ວເປັນຫຍັງມະນຸດຈຶ່ງບໍ່ສາມາດຖວາຍຄວາມຊື່ສັດຂອງເຂົາໃຫ້ກັບພຣະເຈົ້າໄດ້? ພຣະເຈົ້າມີຫົວໃຈ ແລະ ຈິດໃຈໜຶ່ງດຽວຕໍ່ມະນຸດ, ແລ້ວເປັນຫຍັງມະນຸດຈຶ່ງບໍ່ສາມາດໃຫ້ຄວາມຮ່ວມມືແມ່ນແຕ່ໜ້ອຍດຽວ? ພຣະເຈົ້າປະຕິບັດພາລະກິດເພື່ອມະນຸດຊາດ, ແລ້ວເປັນຫຍັງມະນຸດຈຶ່ງບໍ່ສາມາດປະຕິບັດພາລະກິດບາງຢ່າງຂອງເຂົາເພື່ອການຄຸ້ມຄອງຂອງພຣະເຈົ້າ? ພາລະກິດຂອງພຣະເຈົ້າໄດ້ມາໄກເຖິງຂັ້ນນີ້ແລ້ວ, ແຕ່ເຖິງຢ່າງນັ້ນ ພວກເຈົ້າກໍຍັງໄດ້ແຕ່ເບິ່ງ ແຕ່ບໍ່ປະຕິບັດ, ພວກເຈົ້າໄດ້ແຕ່ຟັງ ແຕ່ບໍ່ເຄື່ອນໄຫວ. ແລ້ວຄົນປະເພດດັ່ງກ່າວບໍ່ແມ່ນເປົ້າໝາຍຂອງການຕົກນະຮົກບໍ? ພຣະເຈົ້າໄດ້ອຸທິດທັງໝົດຂອງພຣະອົງໃຫ້ກັບມະນຸດ, ແລ້ວເປັນຫຍັງໃນປັດຈຸບັນ ມະນຸດຈຶ່ງບໍ່ສາມາດປະຕິບັດໜ້າທີ່ຂອງເຂົາຢ່າງຈິງໃຈ? ສຳລັບພຣະເຈົ້າ, ພາລະກິດຂອງພຣະອົງແມ່ນບຸລິມະສິດທຳອິດຂອງພຣະອົງ ແລະ ພາລະກິດແຫ່ງການຄຸ້ມຄອງຂອງພຣະອົງມີຄວາມສຳຄັນທີ່ສຸດ. ສຳລັບມະນຸດ, ການນໍາພຣະທຳຂອງພຣະເຈົ້າເຂົ້າສູ່ການປະຕິບັດ ແລະ ການປະຕິບັດຕາມເງື່ອນໄຂຂອງພຣະເຈົ້າແມ່ນບຸລິມະສິດທຳອິດຂອງເຂົາ. ພວກເຈົ້າທຸກຄົນຄວນເຂົ້າໃຈໃນສິ່ງນີ້. ພຣະທຳທີ່ກ່າວກັບພວກເຈົ້າແມ່ນໄດ້ໄປເຖິງໃຈກາງແກ່ນແທ້ຂອງພວກເຈົ້າ ແລະ ພາລະກິດຂອງພຣະເຈົ້າໄດ້ເຂົ້າສູ່ອານາເຂດທີ່ບໍ່ເຄີຍມີມາກ່ອນ. ຫຼາຍຄົນຍັງບໍ່ເຂົ້າໃຈຄວາມຈິງ ຫຼື ຄວາມບໍ່ຈິງຂອງເສັ້ນທາງນີ້; ພວກເຂົາຍັງລໍຖ້າ ແລະ ເບິ່ງ ແລະ ບໍ່ປະຕິບັດໜ້າທີ່ຂອງພວກເຂົາ. ກົງກັນຂ້າມ, ພວກເຂົາກວດສອບພຣະທຳທຸກຂໍ້ ແລະ ການກະທຳທຸກຢ່າງຂອງພຣະເຈົ້າ, ພວກເຂົາໃສ່ໃຈໃນສິ່ງທີ່ພຣະອົງກິນ ແລະ ນຸ່ງ ແລະ ແນວຄິດຂອງພວກເຂົາກໍຍິ່ງຮ້າຍແຮງຫຼາຍຂຶ້ນ. ຄົນປະເພດດັ່ງກ່າວບໍ່ໄດ້ກຳລັງກັງວົນໃນສິ່ງທີ່ບໍ່ສຳຄັນບໍ? ຄົນປະເພດດັ່ງກ່າວຈະສາມາດເປັນຄົນທີ່ສະແຫວງຫາພຣະເຈົ້າໄດ້ແນວໃດ? ແລ້ວພວກເຂົາຈະສາມາດເປັນຄົນທີ່ມີເຈດຕະນາຍອມຕໍ່ພຣະເຈົ້າໄດ້ແນວໃດ? ພວກເຂົາປະຄວາມຊື່ສັດ ແລະ ໜ້າທີ່ຂອງພວກເຂົາໄວ້ທາງຫຼັງຂອງຄວາມຄິດຂອງພວກເຂົາ ແລະ ໃສ່ໃຈແຕ່ບ່ອນຢູ່ອາໄສຂອງພຣະເຈົ້າແທນ. ພວກເຂົາເປັນຕາໜ່າຍຫຼາຍ! ຖ້າມະນຸດເຂົ້າໃຈທຸກສິ່ງທີ່ເຂົາຄວນເຂົ້າໃຈ ແລະ ນໍາທຸກສິ່ງທີ່ເຂົາຄວນປະຕິບັດເຂົ້າສູ່ການປະຕິບັດ, ແລ້ວພຣະເຈົ້າຈະປະທານພອນຂອງພຣະອົງໃຫ້ກັບມະນຸດຢ່າງແນ່ນອນ, ຍ້ອນສິ່ງທີ່ພຣະອົງຮຽກຮ້ອງຈາກມະນຸດກໍຄືໜ້າທີ່ຂອງມະນຸດ ແລະ ສິ່ງທີ່ມະນຸດຄວນປະຕິບັດ. ຖ້າມະນຸດບໍ່ສາມາດເຂົ້າໃຈໃນສິ່ງທີ່ເຂົາຄວນເຂົ້າໃຈ ແລະ ບໍ່ສາມາດນໍາສິ່ງທີ່ເຂົາຄວນປະຕິບັດເຂົ້າສູ່ການປະຕິບັດ, ແລ້ວມະນຸດກໍຈະຖືກລົງໂທດ. ຄົນທີ່ບໍ່ຮ່ວມມືກັບພຣະເຈົ້າແມ່ນສັດຕູກັບພຣະເຈົ້າ, ຄົນທີ່ບໍ່ຍອມຮັບພາລະກິດໃໝ່ແມ່ນຕໍ່ຕ້ານພາລະກິດນັ້ນ, ເຖິງແມ່ນວ່າ ຄົນດັ່ງກ່າວບໍ່ໄດ້ເຮັດຫຍັງທີ່ຕໍ່ຕ້ານພາລະກິດນັ້ນຢ່າງຊັດເຈນກໍຕາມ. ທຸກຄົນທີ່ບໍ່ນໍາຄວາມຈິງທີ່ພຣະເຈົ້າຮຽກຮ້ອງເຂົ້າສູ່ການປະຕິບັດກໍເປັນຄົນທີ່ຕໍ່ຕ້ານໂດຍຕັ້ງໃຈ ແລະ ບໍ່ເຊື່ອງຟັງພຣະທຳຂອງພຣະເຈົ້າ, ເຖິງແມ່ນຄົນດັ່ງກ່າວຈະໃສ່ໃຈກັບພາລະກິດຂອງພຣະວິນຍານບໍລິສຸດເປັນພິເສດກໍຕາມ. ຄົນທີ່ບໍ່ເຊື່ອຟັງພຣະທຳຂອງພຣະເຈົ້າ ແລະ ຍອມຕໍ່ພຣະເຈົ້າແມ່ນຄົນກະບົດ ແລະ ພວກເຂົາຕໍ່ຕ້ານພຣະເຈົ້າ. ຄົນທີ່ບໍ່ປະຕິບັດໜ້າທີ່ຂອງພວກເຂົາແມ່ນຄົນທີ່ບໍ່ຮ່ວມມືກັບພຣະເຈົ້າ ແລະ ຄົນທີ່ບໍ່ຮ່ວມມືກັບພຣະເຈົ້າແມ່ນຄົນທີ່ບໍ່ຍອມຮັບພາລະກິດຂອງພຣະວິນຍານບໍລິສຸດ.\nເມື່ອພາລະກິດຂອງພຣະເຈົ້າໄປເຖິງຈຸດໃດໜຶ່ງ ແລະ ການຄຸ້ມຄອງຂອງພຣະອົງໄດ້ໄປເຖິງຈຸດໃດໜຶ່ງ, ຄົນທີ່ພໍໃຈພຣະອົງ ກໍລ້ວນແລ້ວແຕ່ເປັນຄົນທີ່ສາມາດປະຕິບັດຕາມເງື່ອນໄຂຂອງພຣະອົງ. ພຣະເຈົ້າຮຽກຮ້ອງມະນຸດຕາມມາດຕະຖານຂອງພຣະອົງເອງ ແລະ ຕາມສິ່ງທີ່ມະນຸດສາມາດບັນລຸໄດ້. ໃນຂະນະທີ່ເວົ້າເຖິງການຄຸ້ມຄອງຂອງພຣະອົງ, ພຣະອົງໄດ້ຊີ້ຫົນທາງໃຫ້ກັບມະນຸດ ແລະ ຈັດກຽມເສັ້ນທາງແຫ່ງຄວາມຢູ່ລອດໃຫ້ກັບມະນຸດ. ທັງການຄຸ້ມຄອງຂອງພຣະເຈົ້າ ແລະ ການປະຕິບັດຂອງມະນຸດແມ່ນຂັ້ນຕອນດຽວກັນຂອງພາລະກິດ ແລະ ຖືກປະຕິບັດໃນເວລາດຽວກັນ. ການເວົ້າເຖິງການຄຸ້ມຄອງຂອງພຣະເຈົ້າແມ່ນກ່ຽວພັນກັບການປ່ຽນແປງໃນອຸປະນິໄສຂອງມະນຸດ ແລະ ການເວົ້າເຖິງສິ່ງທີ່ມະນຸດຄວນປະຕິບັດ ແລະ ການປ່ຽນແປງໃນອຸປະນິໄສຂອງມະນຸດ ກໍກ່ຽວພັນກັບພາລະກິດຂອງພຣະເຈົ້າ; ບໍ່ມີຈັກເທື່ອທີ່ທັງສອງຢ່າງຈະຖືກແຍກອອກຈາກກັນ. ການປະຕິບັດຂອງມະນຸດປ່ຽນແປງເທື່ອລະບາດກ້າວ. ນັ້ນກໍຍ້ອນເງື່ອນໄຂທີ່ພຣະເຈົ້າຮຽກຮ້ອງຈາກມະນຸດນັ້ນໄດ້ປ່ຽນແປງເຊັ່ນກັນ ແລະ ຍ້ອນພາລະກິດຂອງພຣະເຈົ້າປ່ຽນແປງ ແລະ ກ້າວໜ້າຢູ່ສະເໝີ. ຖ້າການປະຕິບັດຂອງມະນຸດຍັງຖືກກັບດັກຢູ່ໃນຄຳສັ່ງສອນ, ສິ່ງນີ້ກໍພິສູດວ່າ ເຂົາປາສະຈາກພາລະກິດ ແລະ ການນໍາພາຂອງພຣະເຈົ້ານັ້ນ; ຖ້າການປະຕິບັດຂອງມະນຸດບໍ່ປ່ຽນແປງຈັກເທື່ອ ຫຼື ບໍ່ເລິກເຊິ່ງຂຶ້ນ, ແລ້ວສິ່ງນີ້ກໍພິສູດວ່າ ການປະຕິບັດຂອງມະນຸດຖືກປະຕິບັດຕາມຄວາມປະສົງຂອງມະນຸດ ແລະ ບໍ່ແມ່ນການປະຕິບັດແຫ່ງຄວາມຈິງ; ຖ້າມະນຸດບໍ່ມີເສັ້ນທາງໃຫ້ຍ່າງ, ແລ້ວເຂົາກໍຖືກຕົກລົງສູ່ກໍາມືຂອງຊາຕານໄປແລ້ວ ແລະ ຖືກຄວບຄຸມໂດຍຊາຕານ ເຊິ່ງໝາຍຄວາມວ່າ ເຂົາຖືກຄວບຄຸມໂດຍວິນຍານຊົ່ວຮ້າຍ. ຖ້າການປະຕິບັດຂອງມະນຸດບໍ່ໄດ້ເລິກເຊິ່ງກວ່າເກົ່າ, ແລ້ວພາລະກິດຂອງພຣະເຈົ້າກໍຈະບໍ່ພັດທະນາ ແລະ ຖ້າບໍ່ມີການປ່ຽນແປງໃນພາລະກິດຂອງພຣະເຈົ້າ, ແລ້ວການເຂົ້າສູ່ຂອງມະນຸດກໍຈະຢຸດສະງັດ; ນີ້ເປັນສິ່ງທີ່ຫຼີກເວັ້ນບໍ່ໄດ້. ທົ່ວພາລະກິດທັງໝົດຂອງພຣະເຈົ້າ, ຖ້າມະນຸດຕ້ອງປະຕິບັດຕາມພຣະບັນຍັດຂອງພຣະເຢໂຮວາ, ແລ້ວພາລະກິດຂອງພຣະເຈົ້າກໍບໍ່ສາມາດຄືບໜ້າໄດ້, ແລ້ວຍິ່ງເປັນໄປບໍ່ໄດ້ທີ່ຈະນໍາຍຸກທັງໝົດໄປສູ່ຈຸດສິ້ນສຸດ. ຖ້າມະນຸດຍຶດຕິດກັບໄມ້ກາງແຂນຢູ່ສະເໝີ ແລະ ມີແຕ່ຄວາມອົດທົນ ແລະ ຄວາມຖ່ອມຕົນ, ແລ້ວມັນກໍເປັນໄປບໍ່ໄດ້ທີ່ຈະໃຫ້ພາລະກິດຂອງພຣະເຈົ້າສືບຕໍ່ໄປຂ້າງໜ້າ. ການຄຸ້ມຄອງຫົກພັນປີຈະບໍ່ສາມາດສິ້ນສຸດລົງພຽງໃນທ່າມກາງຄົນທີ່ປະຕິບັດຕາມພຣະບັນຍັດ ຫຼື ຍຶດຕິດກັບໄມ້ກາງແຂນ ແລະ ຄົນທີ່ມີແຕ່ຄວາມອົດທົນ ແລະ ຄວາມຖ່ອມຕົນເທົ່ານັ້ນ. ກົງກັນຂ້າມ, ພາລະກິດແຫ່ງການຄຸ້ມຄອງທັງໝົດຂອງພຣະເຈົ້າຈະຖືກເຮັດໃຫ້ສຳເລັດທ່າມກາງຄົນທີ່ຢູ່ໃນຍຸກສຸດທ້າຍ, ຄົນທີ່ຮູ້ຈັກພຣະເຈົ້າ ແລະ ຄົນທີ່ໄດ້ຟື້ນຟູຈາກການຈັບກຸມຂອງຊາຕານ ແລະ ປົດຕົນເອງອອກຈາກອິດທິພົນຂອງຊາຕານຢ່າງສົມບູນ. ນີ້ແມ່ນທິດທາງທີ່ບໍ່ສາມາດຫຼີກເວັ້ນໄດ້ໃນພາລະກິດຂອງພຣະເຈົ້າ. ເປັນຫຍັງຈຶ່ງເວົ້າວ່າ ການປະຕິບັດຂອງຄົນທີ່ຢູ່ໃນຄຣິສຕະຈັກແຫ່ງສາສະໜາແມ່ນຫຼ້າສະໄໝ? ນັ້ນກໍເພາະວ່າ ສິ່ງທີ່ພວກເຂົານໍາເຂົ້າສູ່ການປະຕິບັດແມ່ນຫ່າງເຫີນຈາກພາລະກິດແຫ່ງປັດຈຸບັນ. ໃນຍຸກແຫ່ງພຣະຄຸນ, ສິ່ງທີ່ພວກເຂົານໍາເຂົ້າສູ່ການປະຕິບັດຄືສິ່ງທີ່ຖືກຕ້ອງ, ແຕ່ເມື່ອຍຸກໄດ້ຜ່ານພົ້ນໄປ ແລະ ພາລະກິດຂອງພຣະເຈົ້າໄດ້ປ່ຽນໄປ, ການປະຕິບັດຂອງພວກເຂົາກໍຫຼ້າສະໄໝຂຶ້ນເລື້ອຍໆ. ມັນຖືກທົດແທນດ້ວຍພາລະກິດໃໝ່ ແລະ ແສງສະຫວ່າງໃໝ່. ອີງຕາມພື້ນຖານເດີມ, ພາລະກິດຂອງພຣະວິນຍານບໍລິສຸດໄດ້ຄືບໜ້າລົງເລິກຕື່ມອີກສອງສາມບາດກ້າວ. ແຕ່ຄົນເຫຼົ່ານັ້ນຍັງຕິດຢູ່ໃນຂັ້ນຕອນທຳອິດຂອງພາລະກິດຂອງພຣະເຈົ້າ ແລະ ຍັງຕິດແໜ້ນຢູ່ກັບການປະຕິບັດທີ່ເກົ່າແກ່ນັ້ນ ແລະ ແສງສະຫວ່າງເດີມໆ. ພາລະກິດຂອງພຣະເຈົ້າສາມາດປ່ຽນແປງຢ່າງໃຫຍ່ຫຼວງໃນສາມ ຫຼື ຫ້າປີ, ແລ້ວຈະບໍ່ມີການປ່ຽນແປງທີ່ຍິ່ງໃຫຍ່ກວ່າເກີດຂຶ້ນໃນຊ່ວງເວລາ 2.000 ປີບໍ? ຖ້າມະນຸດບໍ່ມີແສງສະຫວ່າງ ຫຼື ການປະຕິບັດໃໝ່, ມັນກໍໝາຍຄວາມວ່າ ເຂົານໍາບໍ່ທັນພາລະກິດຂອງພຣະວິນຍານບໍລິສຸດ. ນີ້ແມ່ນຄວາມລົ້ມເຫຼວຂອງມະນຸດ; ການມີຢູ່ຂອງພາລະກິດໃໝ່ຂອງພຣະເຈົ້າບໍ່ສາມາດຖືກປະຕິເສດໄດ້ ເພາະໃນປັດຈຸບັນ ຜູ້ຄົນເຫຼົ່ານັ້ນທີ່ໄດ້ຮັບພາລະກິດຜ່ານມາຂອງພຣະວິນຍານບໍລິສຸດຍັງປະຕິບັດຢ່າງຫຼ້າສະໄໝຢູ່. ພາລະກິດຂອງພຣະວິນຍານບໍລິສຸດກ້າວໄປຂ້າງໜ້າຢູ່ສະເໝີ ແລະ ທຸກຄົນທີ່ຢູ່ໃນກະແສຂອງພຣະວິນຍານບໍລິສຸດກໍຄວນກ້າວໜ້າໃຫ້ເລິກເຊິ່ງຂຶ້ນ ແລະ ຄວນປ່ຽນແປງເທື່ອລະບາດກ້າວ. ພວກເຂົາບໍ່ຄວນຢຸດຢູ່ຂັ້ນຕອນໃດໜຶ່ງ. ມີພຽງແຕ່ຄົນທີ່ບໍ່ຮູ້ຈັກພາລະກິດຂອງພຣະວິນຍານບໍລິສຸດເທົ່ານັ້ນທີ່ຈະຍັງຄົງຢູ່ທ່າມກາງພາລະກິດທຳອິດຂອງພຣະອົງ ແລະ ບໍ່ຍອມຮັບພາລະກິດໃໝ່ຂອງພຣະວິນຍານບໍລິສຸດ. ເຊິ່ງມີພຽງແຕ່ຄົນທີ່ບໍ່ເຊື່ອຟັງເທົ່ານັ້ນທີ່ຈະບໍ່ສາມາດຮັບພາລະກິດຂອງພຣະວິນຍານບໍລິສຸດ. ຖ້າການປະຕິບັດຂອງມະນຸດບໍ່ທັນກັບພາລະກິດໃໝ່ຂອງພຣະວິນຍານບໍລິສຸດ, ແລ້ວການປະຕິບັດຂອງມະນຸດກໍຫ່າງເຫີນຈາກພາລະກິດແຫ່ງປັດຈຸບັນຢ່າງແນ່ນອນ ແລະ ບໍ່ສາມາດເຂົ້າກັບພາລະກິດແຫ່ງປັດຈຸບັນໄດ້ຢ່າງແນ່ນອນ. ຄົນປະເພດດັ່ງກ່າວທີ່ຫຼ້າຫຼັງແມ່ນບໍ່ສາມາດເຮັດໃຫ້ຄວາມປະສົງຂອງພຣະເຈົ້າສຳເລັດໄດ້, ແຮງໄກທີ່ພວກເຂົາຈະສາມາດກາຍເປັນຄົນທີ່ຢືນເປັນພະຍານໃຫ້ກັບພຣະເຈົ້າໃນທີ່ສຸດ. ຍິ່ງໄປກວ່ານັ້ນ, ແຜນການຄຸ້ມຄອງທັງໝົດບໍ່ສາມາດຖືກເຮັດໃຫ້ສຳເລັດໄດ້ທ່າມກາງກຸ່ມຄົນດັ່ງກ່າວ. ສຳລັບຄົນທີ່ເຄີຍເຫັນພຣະບັນຍັດຂອງພຣະເຢໂຮວາ ແລະ ຄົນທີ່ເຄີຍທົນທຸກເພື່ອໄມ້ກາງແຂນ, ຖ້າພວກເຂົາບໍ່ສາມາດຍອມຮັບຂັ້ນຕອນຂອງພາລະກິດແຫ່ງຍຸກສຸດທ້າຍ, ແລ້ວທຸກສິ່ງທີ່ພວກເຂົາເຮັດກໍຈະສູນເປົ່າ ແລະ ບໍ່ມີປະໂຫຍດ. ການສະແດງອອກທີ່ຊັດເຈນທີ່ສຸດຂອງພາລະກິດຂອງພຣະວິນຍານບໍລິສຸດແມ່ນຢູ່ໃນຕອນນີ້ ແລະ ໃນປັດຈຸບັນນີ້, ບໍ່ແມ່ນເກາະຕິດກັບອະດີດ. ຄົນທີ່ບໍ່ທັນພາລະກິດໃນປັດຈຸບັນ ແລະ ຄົນທີ່ຖືກແຍກອອກຈາກການປະຕິບັດໃນປັດຈຸບັນ ແມ່ນຄົນທີ່ຕໍ່ຕ້ານ ແລະ ບໍ່ຍອມຮັບພາລະກິດຂອງພຣະວິນຍານບໍລິສຸດ. ຄົນດັ່ງກ່າວທ້າທາຍພາລະກິດໃນປັດຈຸບັນຂອງພຣະເຈົ້າ. ເຖິງແມ່ນພວກເຂົາຍຶດຕິດກັບແສງສະຫວ່າງໃນອະດີດ, ມັນກໍບໍ່ສາມາດປະຕິເສດໄດ້ວ່າ ພວກເຂົາບໍ່ຮູ້ຈັກພາລະກິດຂອງພຣະວິນຍານບໍລິສຸດ. ເປັນຫຍັງຈຶ່ງມີການເວົ້າເຖິງການປ່ຽນແປງໃນການປະຕິບັດຂອງມະນຸດ, ເຖິງຄວາມແຕກຕ່າງໃນການປະຕິບັດລະຫວ່າງອະດີດ ແລະ ປັດຈຸບັນ, ເຖິງວິທີການປະຕິບັດໃນລະຫວ່າງຍຸກທີ່ຜ່ານມາ ແລະ ເຖິງວິທີການປະຕິບັດໃນປັດຈຸບັນ? ຄວາມແຕກຕ່າງດັ່ງກ່າວໃນການປະຕິບັດຂອງມະນຸດຖືກກ່າວເຖິງຕະຫຼອດກໍ່ຍ້ອນພາລະກິດຂອງພຣະວິນຍານບໍລິສຸດກ້າວໄປຂ້າງໜ້າຢ່າງຕໍ່ເນື່ອງ ແລະ ສະນັ້ນ ການປະຕິບັດຂອງມະນຸດຈຶ່ງຈຳເປັນຕ້ອງປ່ຽນແປງຢ່າງຕໍ່ເນື່ອງ. ຖ້າມະນຸດຍັງຕິດຄ້າງຢູ່ໃນຂັ້ນຕອນໃດໜຶ່ງ, ແລ້ວນີ້ກໍພິສູດວ່າ ເຂົາບໍ່ສາມາດນໍາທັນພາລະກິດໃໝ່ ແລະ ແສງສະຫວ່າງໃໝ່ຂອງພຣະເຈົ້າໄດ້; ມັນບໍ່ໄດ້ພິສູດວ່າ ແຜນການຄຸ້ມຄອງຂອງພຣະເຈົ້າບໍ່ໄດ້ປ່ຽນແປງ. ຄົນທີ່ຢູ່ນອກກະແສຂອງພຣະວິນຍານບໍລິສຸດຄິດວ່າພວກເຂົາຖືກຕ້ອງຢູ່ສະເໝີ ແຕ່ຄວາມຈິງແລ້ວ ພາລະກິດຂອງພຣະເຈົ້າທີ່ຢູ່ໃນພວກເຂົາສິ້ນສຸດລົງແຕ່ດົນນານແລ້ວ ແລະ ພາລະກິດຂອງພຣະວິນຍານບໍລິສຸດແມ່ນຫາຍໄປຈາກພວກເຂົາແລ້ວ. ພາລະກິດຂອງພຣະເຈົ້າແມ່ນໄດ້ຍ້າຍໄປສູ່ຄົນກຸ່ມອື່ນຕັ້ງແຕ່ດົນແລ້ວ ເຊິ່ງເປັນກຸ່ມທີ່ພຣະອົງເຈດຕະນາຈະເຮັດໃຫ້ພາລະກິດໃໝ່ຂອງພຣະອົງສຳເລັດ. ເພາະຄົນທີ່ຢູ່ໃນສາສະໜາກໍບໍ່ສາມາດຍອມຮັບເອົາພາລະກິດໃໝ່ຂອງພຣະເຈົ້າໄດ້ ແລະ ພຽງແຕ່ຍຶດຕິດກັບພາລະກິດເດີມໃນອະດີດ, ສະນັ້ນ ພຣະເຈົ້າຈຶ່ງປະຖິ້ມຄົນເຫຼົ່ານີ້ ແລະ ປະຕິບັດພາລະກິດໃໝ່ຂອງພຣະອົງກັບຄົນທີ່ຍອມຮັບພາລະກິດໃໝ່ນີ້. ນີ້ແມ່ນຄົນທີ່ຮ່ວມມືໃນພາລະກິດໃໝ່ຂອງພຣະອົງ ແລະ ພຽງແຕ່ໃນວິທີນີ້ເທົ່ານັ້ນ ການຄຸ້ມຄອງຂອງພຣະອົງຈຶ່ງຈະສາມາດເຮັດໃຫ້ສຳເລັດໄດ້. ການຄຸ້ມຄອງຂອງພຣະເຈົ້າກ້າວໄປຂ້າງໜ້າຢູ່ສະເໝີ ແລະ ການປະຕິບັດຂອງມະນຸດກໍສູງຂຶ້ນເລື້ອຍໆ. ພຣະເຈົ້າປະຕິບັດພາລະກິດຢູ່ສະເໝີ ແລະ ມະນຸດກໍຕ້ອງການຢູ່ສະເໝີ, ເມື່ອທັງສອງໄປເຖິງຈຸດສຸດຍອດຂອງພວກເຂົາ, ພຣະເຈົ້າ ແລະ ມະນຸດຈະບັນລຸການຢູ່ຮ່ວມກັນຢ່າງສົມບູນ. ນີ້ແມ່ນການສະແດງອອກເຖິງຄວາມສຳເລັດຂອງພາລະກິດຂອງພຣະເຈົ້າ ແລະ ເປັນຜົນຮັບສຸດທ້າຍຂອງການຄຸ້ມຄອງທັງໝົດຂອງພຣະເຈົ້າ.\nໃນແຕ່ລະຂັ້ນຕອນຂອງພາລະກິດຂອງພຣະເຈົ້າ ຍັງມີເງື່ອນໄຂທີ່ສອດຄ່ອງກັນຂອງມະນຸດ. ທຸກຄົນທີ່ຢູ່ພາຍໃນກະແສຂອງພຣະວິນຍານບໍລິສຸດແມ່ນມີການສະຖິດ ແລະ ວິໄນຂອງພຣະວິນຍານບໍລິສຸດ ແລະ ຄົນທີ່ບໍ່ໄດ້ຢູ່ພາຍໃນກະແສຂອງພຣະວິນຍານບໍລິສຸດແມ່ນຢູ່ພາຍໃຕ້ການບັນຊາຂອງຊາຕານ ແລະ ປາສະຈາກພາລະກິດໃດໆຂອງພຣະວິນຍານບໍລິສຸດ. ຄົນທີ່ຢູ່ໃນກະແສຂອງພຣະວິນຍານບໍລິສຸດແມ່ນຄົນທີ່ຍອມຮັບພາລະກິດໃໝ່ຂອງພຣະເຈົ້າ ແລະ ເປັນຄົນທີ່ຮ່ວມມືໃນພາລະກິດໃໝ່ຂອງພຣະເຈົ້າ. ຖ້າຄົນທີ່ຢູ່ພາຍໃນກະແສນີ້ບໍ່ສາມາດຮ່ວມມື ແລະ ບໍ່ສາມາດນໍາຄວາມຈິງທີ່ພຣະເຈົ້າຮຽກຮ້ອງນັ້ນເຂົ້າສູ່ການປະຕິບັດໃນເວລານີ້ໄດ້, ແລ້ວພວກເຂົາກໍຈະຖືກລົງວິໄນ ແລະ ຮ້າຍແຮງໄປກວ່ານັ້ນແມ່ນຈະຖືກພຣະວິນຍານບໍລິສຸດປະຖິ້ມ. ຄົນທີ່ຍອມຮັບພາລະກິດໃໝ່ຂອງພຣະວິນຍານບໍລິສຸດ ຈະດຳລົງຊີວິດຢູ່ພາຍໃນກະແສຂອງພຣະວິນຍານບໍລິສຸດ, ຈະຮັບເອົາຄວາມດູແລ ແລະ ການປົກປ້ອງຂອງພຣະວິນຍານບໍລິສຸດ. ຄົນທີ່ເຕັມໃຈນໍາຄວາມຈິງເຂົ້າສູ່ການປະຕິບັດແມ່ນຖືກສ່ອງແສງສະຫວ່າງໂດຍພຣະວິນຍານບໍລິສຸດ ແລະ ຄົນທີ່ບໍ່ເຕັມໃຈນໍາຄວາມຈິງເຂົ້າສູ່ການປະຕິບັດແມ່ນຖືກລົງວິໄນໂດຍພຣະວິນຍານບໍລິສຸດ ແລະ ອາດເຖິງຂັ້ນຖືກລົງໂທດໄດ້. ບໍ່ວ່າພວກເຂົາຈະເປັນຄົນປະເພດໃດກໍຕາມ, ຖ້າພວກເຂົາຢູ່ພາຍໃນກະແສຂອງພຣະວິນຍານບໍລິສຸດ, ພຣະເຈົ້າກໍຈະຮັບຜິດຊອບທຸກຄົນທີ່ຍອມຮັບພາລະກິດໃໝ່ຂອງພຣະອົງເພື່ອເຫັນແກ່ນາມຂອງພຣະອົງ. ຜູ້ຄົນທີ່ສັນລະເສີນນາມຂອງພຣະອົງ ແລະ ເຕັມໃຈນໍາພຣະທຳຂອງພຣະອົງເຂົ້າສູ່ການປະຕິບັດຈະໄດ້ຮັບພອນຂອງພຣະອົງ; ຄົນທີ່ບໍ່ເຊື່ອຟັງພຣະອົງ ແລະ ບໍ່ນໍາພຣະທຳຂອງພຣະອົງເຂົ້າສູ່ການປະຕິບັດຈະໄດ້ຮັບການລົງໂທດຂອງພຣະອົງ. ຄົນທີ່ຢູ່ໃນກະແສຂອງພຣະວິນຍານບໍລິສຸດແມ່ນຄົນທີ່ຍອມຮັບພາລະກິດໃໝ່ ແລະ ຍ້ອນພວກເຂົາຍອມຮັບພາລະກິດໃໝ່, ພວກເຂົາຄວນມີການຮ່ວມມືທີ່ເໝາະສົມກັບພຣະເຈົ້າ ແລະ ບໍ່ຄວນປະພຶດຄືກັບພວກກະບົດທີ່ບໍ່ປະຕິບັດໜ້າທີ່ຂອງພວກເຂົາ. ນີ້ແມ່ນພຽງເງື່ອນໄຂດຽວເທົ່ານັ້ນທີ່ພຣະເຈົ້າຮຽກຮ້ອງຈາກມະນຸດ. ສຳລັບຄົນທີ່ບໍ່ຍອມຮັບພາລະກິດໃໝ່ແມ່ນຈະບໍ່ເປັນແບບນັ້ນ: ພວກເຂົາຢູ່ນອກກະແສຂອງພຣະວິນຍານບໍລິສຸດ ແລະ ການລົງວິໄນ ແລະ ການຕິເຕືອນຂອງພຣະວິນຍານບໍລິສຸດແມ່ນໃຊ້ບໍ່ໄດ້ກັບພວກເຂົາ. ໝົດມື້, ຄົນເຫຼົ່ານີ້ດຳລົງຊີວິດຢູ່ພາຍໃນເນື້ອໜັງ, ພວກເຂົາດຳລົງຊີວິດຢູ່ພາຍໃນຄວາມຄິດຂອງພວກເຂົາ ແລະ ທຸກສິ່ງທີ່ພວກເຂົາເຮັດກໍແມ່ນຕາມຄຳສັ່ງສອນທີ່ເກີດຈາກການວິເຄາະ ແລະ ການຄົ້ນຄວ້າດ້ວຍສະໝອງຂອງພວກເຂົາເອງ. ມັນບໍ່ແມ່ນເງື່ອນໄຂຂອງພາລະກິດໃໝ່ຂອງພຣະວິນຍານບໍລິສຸດ ແຮງໄກທີ່ມັນຈະເປັນການຮ່ວມມືກັບພຣະເຈົ້າ. ຄົນທີ່ບໍ່ຍອມຮັບພາລະກິດໃໝ່ຂອງພຣະເຈົ້າແມ່ນປາສະຈາກການສະຖິດຂອງພຣະເຈົ້າ ແລະ ຍິ່ງໄປກວ່ານັ້ນກໍຄືປາສະຈາກພອນ ແລະ ການປົກປ້ອງຂອງພຣະເຈົ້າ. ຄຳເວົ້າ ແລະ ການກະທຳສ່ວນໃຫຍ່ຂອງພວກເຂົາແມ່ນຍຶດຕິດຢູ່ກັບເງື່ອນໄຂຂອງພາລະກິດໃນອະດີດຂອງພຣະວິນຍານບໍລິສຸດ; ພວກມັນເປັນຄຳສັ່ງສອນບໍ່ແມ່ນຄວາມຈິງ. ຄຳສັ່ງສອນ ແລະ ກົດລະບຽບດັ່ງກ່າວແມ່ນພຽງພໍທີ່ຈະພິສູດວ່າ ການຊຸມນຸມຂອງຜູ້ຄົນເຫຼົ່ານີ້ແມ່ນບໍ່ມີຫຍັງນອກຈາກດ້ານສາສະໜາ; ພວກເຂົາບໍ່ແມ່ນຄົນທີ່ຖືກເລືອກ ຫຼື ເປັນເປົ້າໝາຍຂອງພາລະກິດຂອງພຣະເຈົ້າ. ການຊຸມນຸມຂອງທຸກຄົນໃນທ່າມກາງພວກເຂົາ ສາມາດເອີ້ນໄດ້ວ່າ ສະພາໃຫຍ່ແຫ່ງສາສະໜາເທົ່ານັ້ນ ແລະ ບໍ່ສາມາດເອີ້ນວ່າຄຣິສຕະຈັກໄດ້. ນີ້ຄືຄວາມຈິງທີ່ບໍ່ສາມາດປ່ຽນແປງໄດ້. ພວກເຂົາບໍ່ມີພາລະກິດໃໝ່ຂອງພຣະວິນຍານບໍລິສຸດ; ສິ່ງທີ່ພວກເຂົາເຮັດເບິ່ງຄືກັບວ່າເປັນການລະນຶກເຖິງສາສະໜາ, ສິ່ງທີ່ພວກເຂົາດຳລົງຊີວິດຕາມເບິ່ງຄືກັບວ່າເຕັມໄປດ້ວຍສາສະໜາ; ພວກເຂົາບໍ່ມີການສະຖິດ ແລະ ພາລະກິດຂອງພຣະວິນຍານບໍລິສຸດ ແຮງໄກທີ່ພວກເຂົາຈະມີສິດຮັບເອົາການລົງວິໄນ ຫຼື ແສງສະຫວ່າງຂອງພຣະວິນຍານບໍລິສຸດ. ຄົນເຫຼົ່ານີ້ລ້ວນແລ້ວແຕ່ເປັນຊາກສົບທີ່ບໍ່ມີຊີວິດ ແລະ ໜອນທີ່ປາສະຈາກຈິດວິນຍານ. ພວກເຂົາບໍ່ມີຄວາມຮູ້ກ່ຽວກັບການກະບົດ ແລະ ການຕໍ່ຕ້ານຂອງມະນຸດ, ບໍ່ມີຄວາມຮູ້ກ່ຽວກັບການເຮັດຊົ່ວທຸກຢ່າງຂອງມະນຸດ ແຮງໄກທີ່ພວກເຂົາຈະຮູ້ຈັກເຖິງພາລະກິດຂອງພຣະເຈົ້າ ແລະ ຄວາມປະສົງໃນປັດຈຸບັນຂອງພຣະເຈົ້າ. ພວກເຂົາລ້ວນແລ້ວແຕ່ເປັນຄົນທີ່ບໍ່ມີຄວາມຮູ້ ແລະ ຄົນຊັ້ນຕໍ່າ, ພວກເຂົາຄືຄົນຕໍ່າຊ້າທີ່ບໍ່ສົມຄວນໄດ້ຖືກເອີ້ນວ່າຜູ້ເຊື່ອ! ບໍ່ມີຫຍັງທີ່ພວກເຂົາເຮັດມີຄວາມກ່ຽວພັນໃດໆກັບການຄຸ້ມຄອງຂອງພຣະເຈົ້າ ແຮງໄກທີ່ມັນຈະສາມາດທຳລາຍແຜນການຂອງພຣະເຈົ້າໄດ້. ຄຳເວົ້າ ແລະ ການກະທຳຂອງພວກເຂົາເປັນຕາລັງກຽດເກີນໄປ, ເປັນຕາເວດທະນາເກີນໄປ ແລະ ບໍ່ສົມຄວນເອີຍເຖິງເລີຍ. ບໍ່ມີຫຍັງທີ່ປະຕິບັດໂດຍຄົນທີ່ບໍ່ໄດ້ຢູ່ໃນກະແສຂອງພຣະວິນຍານບໍລິສຸດ ມີສ່ວນກ່ຽວຂ້ອງກັບພາລະກິດໃໝ່ຂອງພຣະວິນຍານບໍລິສຸດ. ດ້ວຍເຫດນີ້, ບໍ່ວ່າພວກເຂົາຈະເຮັດຫຍັງກໍຕາມ, ພວກເຂົາກໍປາສະຈາກການລົງວິໄນຂອງພຣະວິນຍານບໍລິສຸດ ແລະ ຍິ່ງໄປກວ່ານັ້ນ ແມ່ນປາສະຈາກແສງສະຫວ່າງຂອງພຣະວິນຍານບໍລິສຸດ. ຍ້ອນພວກເຂົາລ້ວນແລ້ວແຕ່ເປັນຄົນທີ່ບໍ່ຮັກຄວາມຈິງ ແລະ ເປັນທີ່ກຽດຊັງ ແລະ ຖືກປະຕິເສດໂດຍພຣະວິນຍານບໍລິສຸດ. ພວກເຂົາຖືກເອີ້ນວ່າເປັນຄົນຊົ່ວຊ້າ ເພາະພວກເຂົາຍ່າງໃນເນື້ອໜັງ ແລະ ເຮັດຫຍັງກໍຕາມທີ່ພວກເຂົາພໍໃຈ ໂດຍພາຍໃຕ້ປ້າຍໂຄສະນາຂອງພຣະເຈົ້າ. ໃນຂະນະທີ່ພຣະເຈົ້າປະຕິບັດພາລະກິດ, ພວກເຂົາກໍຕັ້ງໃຈຕໍ່ຕ້ານພຣະອົງ ແລະ ແລ່ນໃນທາງກົງກັນຂ້າມກັບພຣະອົງ. ຄວາມລົ້ມເຫຼວຂອງມະນຸດໃນການຮ່ວມມືກັບພຣະເຈົ້າຄືການກະບົດໃນຕົວມັນເອງຢ່າງແຮງ, ສະນັ້ນ ຄົນເຫຼົ່ານັ້ນທີ່ຕັ້ງໃຈຕໍ່ຕ້ານພຣະເຈົ້າຈະບໍ່ໄດ້ຮັບຜົນກຳສະໜອງທີ່ພວກເຂົາສົມຄວນໄດ້ຮັບບໍ? ເມື່ອເວົ້າເຖິງການເຮັດຊົ່ວຂອງຄົນເຫຼົ່ານີ້, ບາງຄົນແມ່ນຢາກສາບແຊ່ງພວກເຂົາ, ໃນຂະນະທີ່ພຣະເຈົ້າບໍ່ສົນໃຈພວກເຂົາເລີຍ. ສຳລັບມະນຸດແລ້ວ, ມັນເບິ່ງຄືກັບວ່າ ການກະທຳຂອງພວກເຂົາກ່ຽວຂ້ອງກັບນາມຂອງພຣະເຈົ້າ, ແຕ່ໃນຄວາມຈິງແລ້ວ ສຳລັບພຣະເຈົ້າ, ມັນບໍ່ກ່ຽວຂ້ອງຫຍັງກັບນາມຂອງພຣະອົງ ຫຼື ເປັນພະຍານໃຫ້ກັບພຣະອົງເລີຍ. ບໍ່ວ່າຄົນເຫຼົ່ານີ້ຈະເຮັດຫຍັງກໍຕາມ, ມັນກໍບໍ່ກ່ຽວພັນກັບພຣະເຈົ້າ: ມັນບໍ່ກ່ຽວພັນກັບນາມຂອງພຣະອົງ ແລະ ພາລະກິດໃນປັດຈຸບັນຂອງພຣະອົງ. ຄົນເຫຼົ່ານີ້ເຮັດໃຫ້ຕົນເອງອັບອາຍ ແລະ ສະແດງເຖິງຊາຕານ; ພວກເຂົາເປັນຄົນຊົ່ວທີ່ສະສົມມື້ແຫ່ງຄວາມໂກດຮ້າຍ. ໃນປັດຈຸບັນ, ບໍ່ວ່າການກະທຳຂອງພວກເຂົາຈະແມ່ນຫຍັງກໍຕາມ ແລະ ຖ້າພວກເຂົາບໍ່ຂັດຂວາງການຄຸ້ມຄອງຂອງພຣະເຈົ້າ ແລະ ບໍ່ມີຫຍັງກ່ຽວຂ້ອງກັບພາລະກິດໃໝ່ຂອງພຣະເຈົ້າ, ຄົນດັ່ງກ່າວກໍຈະບໍ່ຕົກຢູ່ໃນຜົນກຳສະໜອງທີ່ກ່ຽວຂ້ອງ ຍ້ອນມື້ແຫ່ງຄວາມໂກດຮ້າຍຍັງບໍ່ທັນມາຮອດເທື່ອ. ມີຫຼາຍສິ່ງທີ່ເຮັດໃຫ້ຜູ້ຄົນເຊື່ອວ່າພຣະເຈົ້າຄວນຈັດການໄດ້ແລ້ວ ແລະ ພວກເຂົາຄິດວ່າ ຄົນຊົ່ວເຫຼົ່ານັ້ນຄວນໄດ້ຮັບຜົນກຳສະໜອງຢ່າງໄວເທົ່າທີ່ຈະໄວໄດ້. ແຕ່ຍ້ອນພາລະກິດແຫ່ງການຄຸ້ມຄອງຂອງພຣະເຈົ້າຍັງບໍ່ໄດ້ມາເຖິງຈຸດສິ້ນສຸດເທື່ອ ແລະ ມື້ແຫ່ງຄວາມໂກດຮ້າຍຍັງບໍ່ໄດ້ມາຮອດ, ຄົນບໍ່ຊອບທຳກໍຍັງສືບຕໍ່ປະຕິບັດການກະທຳທີ່ບໍ່ຊອບທຳຂອງພວກເຂົາ. ບາງຄົນເວົ້າວ່າ “ຄົນທີ່ຢູ່ໃນສາສະໜາແມ່ນປາສະຈາກການສະຖິດ ຫຼື ພາລະກິດຂອງພຣະວິນຍານບໍລິສຸດ ແລະ ພວກເຂົານໍາຄວາມອັບອາຍມາສູ່ນາມຂອງພຣະເຈົ້າ; ແລ້ວເປັນຫຍັງພຣະເຈົ້າຈຶ່ງບໍ່ທຳລາຍພວກເຂົາ ແທນທີ່ຈະຍັງອົດກັ້ນຕໍ່ຄວາມປະພຶດຢ່າງດື້ດ້ານຂອງພວກເຂົາ?” ຄົນເຫຼົ່ານີ້ ຜູ້ທີ່ເປັນການສະແດງຂອງຊາຕານ ແລະ ຜູ້ທີ່ສະແດງເຖິງເນື້ອໜັງ, ພວກເຂົາເປັນຄົນທີ່ບໍ່ມີຄວາມຮູ້ ແລະ ຕໍ່າຊ້າ, ພວກເຂົາເປັນຄົນທີ່ໄຮ້ປະໂຫຍດ. ພວກເຂົາຈະບໍ່ເຫັນການມາຂອງຄວາມໂກດຮ້າຍຂອງພຣະເຈົ້າກ່ອນທີ່ພວກເຂົາຈະເຂົ້າໃຈວ່າ ພຣະເຈົ້າປະຕິບັດພາລະກິດຂອງພຣະອົງແນວໃດທ່າມກາງມະນຸດ ແລະ ຫຼັງຈາກທີ່ພວກເຂົາຖືກເອົາຊະນະຢ່າງສົມບູນ, ຄົນຊົ່ວເຫຼົ່ານັ້ນກໍຈະໄດ້ຮັບຜົນກຳສະໜອງຂອງພວກເຂົາທັງໝົດ ແລະ ບໍ່ມີຜູ້ໃດໃນພວກເຂົາຈະສາມາດໜີພົ້ນມື້ແຫ່ງການໂກດຮ້າຍໄດ້. ປັດຈຸບັນບໍ່ແມ່ນເວລາສຳລັບການລົງໂທດມະນຸດ, ແຕ່ເປັນເວລາສຳລັບການປະຕິບັດພາລະກິດແຫ່ງການເອົາຊະນະ, ນອກຈາກວ່າຈະມີຄົນທຳລາຍການຄຸ້ມຄອງຂອງພຣະເຈົ້າ, ໃນກໍລະນີດັ່ງກ່າວ ພວກເຂົາແມ່ນຈະຖືກລົງໂທດອີງຕາມຄວາມຮຸນແຮງຂອງການກະທຳຂອງພວກເຂົາ. ໃນລະຫວ່າງການຄຸ້ມຄອງມະນຸດຊາດຂອງພຣະເຈົ້າ, ທຸກຄົນທີ່ຢູ່ພາຍໃນກະແສຂອງພຣະວິນຍານບໍລິສຸດແມ່ນກ່ຽວຂ້ອງກັບພຣະເຈົ້າ. ຄົນທີ່ໜ້າລັງກຽດ ແລະ ຖືກປະຕິເສດໂດຍພຣະວິນຍານບໍລິສຸດແມ່ນດຳລົງຊີວິດຢູ່ພາຍໃຕ້ອິດທິພົນຂອງຊາຕານ ແລະ ສິ່ງທີ່ພວກເຂົານໍາໄປປະຕິບັດກໍບໍ່ກ່ຽວຂ້ອງກັບພຣະເຈົ້າ. ມີພຽງແຕ່ຄົນທີ່ຍອມຮັບພາລະກິດໃໝ່ຂອງພຣະເຈົ້າເທົ່ານັ້ນ ແລະ ຄົນທີ່ຮ່ວມມືກັບພຣະເຈົ້າທີ່ກ່ຽວຂ້ອງກັບພຣະເຈົ້າ, ຍ້ອນພາລະກິດຂອງພຣະເຈົ້າແມ່ນແນໃສ່ຄົນທີ່ຍອມຮັບມັນເທົ່ານັ້ນ ແລະ ບໍ່ໄດ້ແນໃສ່ທຸກຄົນ, ບໍ່ວ່າພວກເຂົາຍອມຮັບມັນ ຫຼື ບໍ່ກໍຕາມ. ພາລະກິດທີ່ພຣະເຈົ້າປະຕິບັດມີເປົ້າໝາຍສະເໝີ ແລະ ບໍ່ໄດ້ຖືກປະຕິບັດຕາມອຳເພີໃຈ. ຄົນທີ່ກ່ຽວພັນກັບຊາຕານແມ່ນບໍ່ເໝາະສົມທີ່ຈະເປັນພະຍານໃຫ້ກັບພຣະເຈົ້າ ແຮງໄກທີ່ພວກເຂົາຈະເໝາະສົມໃນການຮ່ວມມືກັບພຣະເຈົ້າ.\nແຕ່ລະຂັ້ນຕອນຂອງພາລະກິດຂອງພຣະວິນຍານບໍລິສຸດແມ່ນຕ້ອງການຄຳພະຍານຂອງມະນຸດ. ແຕ່ລະຂັ້ນຕອນຂອງພາລະກິດແມ່ນການສູ້ຮົບລະຫວ່າງພຣະເຈົ້າ ແລະ ຊາຕານ ແລະ ເປົ້າໝາຍຂອງການສູ້ຮົບກໍຄືຊາຕານ ໃນຂະນະທີ່ຄົນທີ່ຈະຖືກເຮັດໃຫ້ສົມບູນໂດຍພາລະກິດນີ້ແມ່ນມະນຸດ. ບໍ່ວ່າພາລະກິດຂອງພຣະເຈົ້າຈະເກີດຜົນ ຫຼື ບໍ່ ແມ່ນຂຶ້ນກັບລັກສະນະຂອງການເປັນພະຍານຂອງມະນຸດທີ່ມີຕໍ່ພຣະເຈົ້າ. ການເປັນພະຍານນີ້ແມ່ນສິ່ງທີ່ພຣະເຈົ້າຮຽກຮ້ອງຈາກຄົນທີ່ຕິດຕາມພຣະອົງ; ມັນຄືການເປັນພະຍານທີ່ເກີດຂຶ້ນຕໍ່ໜ້າຊາຕານ ແລະ ຍັງເປັນເຄື່ອງພິສູດເຖິງຜົນສະທ້ອນຂອງພາລະກິດຂອງພຣະອົງ. ການຄຸ້ມຄອງທັງໝົດຂອງພຣະເຈົ້າແບ່ງອອກເປັນສາມຍຸກ ແລະ ເງື່ອນໄຂທີ່ເໝາະສົມໃນແຕ່ລະຍຸກ ແມ່ນປະກອບດ້ວຍມະນຸດ. ນອກນັ້ນເມື່ອຍຸກຕ່າງໆຜ່ານໄປ ແລະ ພັດທະນາຂຶ້ນ, ເງື່ອນໄຂທີ່ພຣະເຈົ້າຮຽກຮ້ອງຕໍ່ມະນຸດຊາດທັງປວງກໍສູງຂຶ້ນເລື້ອຍໆ. ດ້ວຍເຫດນີ້ ພາລະກິດຂອງການຄຸ້ມຄອງຂອງພຣະເຈົ້າ ແຕ່ລະຍຸກຈຶ່ງປະຕິບັດເຖິງຂັ້ນສູງສຸດ ເທື່ອລະບາດກ້າວ ຈົນກວ່າມະນຸດຈະເຫັນຄວາມຈິງຂອງ “ການປາກົດແຫ່ງພຣະທໍາໃນເນື້ອຫນັງ” ແລະ ໃນວິທີນີ້ ເງື່ອນໄຂຂອງມະນຸດກໍຈະຍິ່ງເພິ່ມທະວີຂຶ້ນ ແລະ ເງື່ອນໄຂຂອງມະນຸດໃນການເປັນປະຈັກພະຍານກໍຈະສູງຂຶ້ນເຊັ່ນກັນ. ຍິ່ງມະນຸດສາມາດຮ່ວມມືກັບພຣະເຈົ້າຢ່າງແທ້ຈິງຫຼາຍສໍ່າໃດ, ເຂົາກໍຍິ່ງສັນລະເສີນພຣະເຈົ້າຫຼາຍສໍ່ານັ້ນ. ການຮ່ວມມືຂອງມະນຸດຄືການເປັນພະຍານທີ່ເຂົາຈຳເປັນຕ້ອງມີ ແລະ ການເປັນພະຍານທີ່ເຂົາມີກໍຄືການປະຕິບັດຂອງມະນຸດ. ດ້ວຍເຫດນັ້ນ ບໍ່ວ່າພາລະກິດຂອງພຣະເຈົ້າຈະມີຜົນທັນທີ ຫຼື ບໍ່ ແລະ ບໍ່ວ່າຈະສາມາດມີຄຳພະຍານທີ່ແທ້ຈິງໄດ້ ຫຼື ບໍ່ ແມ່ນກ່ຽວໂຍງກັບການຮ່ວມມື ແລະ ການເປັນພະຍານຂອງມະນຸດໂດຍຕັດຂາດຈາກກັນບໍ່ໄດ້. ເມື່ອພາລະກິດຖືກເຮັດໃຫ້ສຳເລັດ ເຊິ່ງໝາຍຄວາມວ່າ ເມື່ອການຄຸ້ມຄອງທັງໝົດຂອງພຣະເຈົ້າເຖິງຈຸດສິ້ນສຸດແລ້ວ, ມະນຸດຈຳເປັນຕ້ອງເປັນພະຍານໃຫ້ສູງຂຶ້ນ ແລະ ເມື່ອພາລະກິດຂອງພຣະເຈົ້າເຖິງຈຸດສິ້ນສຸດ, ການປະຕິບັດ ແລະ ການເຂົ້າສູ່ຂອງມະນຸດຈະເຖິງຈຸດສູງສຸດ. ຜ່ານມາ ເງື່ອນໄຂຂອງມະນຸດແມ່ນຕ້ອງປະຕິບັດຕາມກົດໝາຍ ແລະ ພຣະບັນຍັດ ແລະ ຕ້ອງເປັນຄົນອົດທົນ ແລະ ອ່ອນນ້ອມຖ່ອມຕົນ. ໃນປັດຈຸບັນ ມະນຸດຕ້ອງເຊື່ອຟັງ ການຈັດແຈງຂອງພຣະເຈົ້າທັງໝົດ ແລະ ຕ້ອງມີຄວາມຮັກຢ່າງໃຫຍ່ຫຼວງຕໍ່ພຣະເຈົ້າ ແລະ ໃນທີ່ສຸດ ບໍ່ວ່າຈະຢູ່ໃນສະພາບທຸກຍາກລໍາບາກພຽງໃດກໍຕາມ ເຂົາກໍຕ້ອງຍັງຮັກພຣະເຈົ້າສະເໝີ. ທັງສາມຍຸກເຫຼົ່ານີ້ແມ່ນເງື່ອນໄຂທີ່ພຣະເຈົ້າຮຽກຮ້ອງຈາກມະນຸດ, ເທື່ອລະບາດກ້າວ ຕະຫຼອດການຄຸ້ມຄອງທັງໝົດຂອງພຣະອົງ. ພາລະກິດແຕ່ລະຂັ້ນຕອນຂອງພຣະເຈົ້າແມ່ນດໍາເນີນໜັກຂຶ້ນກວ່າເກົ່າ ແລະ ເງື່ອນໄຂຂອງມະນຸດໃນແຕ່ລະຂັ້ນຕອນກໍເລິກເຊິ່ງຂຶ້ນກວ່າເກົ່າ. ດ້ວຍວິທີນີ້ ການຄຸ້ມຄອງທັງໝົດຂອງພຣະເຈົ້າຈຶ່ງຄ່ອຍໆເປັນຮູບຮ່າງຂຶ້ນ. ມັນແມ່ນຍ້ອນເງື່ອນໄຂຂອງມະນຸດສູງຂຶ້ນທີ່ເຮັດໃຫ້ອຸປະນິໄສຂອງມະນຸດໃກ້ຄຽງກັບມາດຕະຖານທີ່ພຣະເຈົ້າກໍານົດໄວ້ ແລະ ຍ້ອນສາເຫດດັ່ງກ່າວນີ້ມະນຸດຊາດທັງໝົດຈຶ່ງເລີ່ມຄ່ອຍໆຫຼຸດພົ້ນອອກຈາກອິທິພົນຂອງຊາຕານ, ຈົນກວ່າເມື່ອພາລະກິດຂອງພຣະເຈົ້ານັ້ນຈະສິ້ນສຸດລົງຢ່າງສົມບູນ, ມວນມະນຸດຊາດຈຶ່ງຈະຖືກຊ່ວຍໃຫ້ລອດພົ້ນຈາກອິທິພົນຂອງຊາຕານໄດ້. ເມື່ອເວລານັ້ນມາເຖິງ, ພາລະກິດຂອງພຣະເຈົ້າກໍຈະເຖິງຈຸດສິ້ນສຸດ ແລະ ການຮ່ວມມືຂອງມະນຸດກັບພຣະເຈົ້າເພື່ອບັນລຸການປ່ຽນແປງໃນອຸປະນິໄສຂອງເຂົາກໍຈະບໍ່ມີຢູ່ອີກ ແລະ ມະນຸດຊາດທັງປວງກໍຈະດຳລົງຊີວິດຢູ່ໃນແສງສະຫວ່າງຂອງພຣະເຈົ້າ ແລະ ຈາກນັ້ນເປັນຕົ້ນໄປ ກໍຈະບໍ່ມີການກະບົດ ຫຼື ການຕໍ່ຕ້ານພຣະເຈົ້າ. ພຣະເຈົ້າຈະບໍ່ຮຽກຮ້ອງຈາກມະນຸດອີກ ແລະ ຈະມີການຮ່ວມມືຢ່າງປອງດອງລະຫວ່າງມະນຸດ ແລະ ພຣະເຈົ້າຫຼາຍຂຶ້ນ ເຊິ່ງຈະເປັນຊີວິດຂອງມະນຸດ ແລະ ພຣະເຈົ້າຢູ່ຮ່ວມກັນ, ຊີວິດທີ່ມາຈາກການຄຸ້ມຄອງຂອງພຣະເຈົ້າແມ່ນຖືກເຮັດໃຫ້ສຳເລັດຢ່າງສົມບູນ ແລະ ຫຼັງຈາກທີ່ມະນຸດຖືກພຣະເຈົ້າຊ່ວຍໃຫ້ລອດພົ້ນຈາກການຈັບກຸມຂອງຊາຕານ. ຄົນທີ່ບໍ່ສາມາດຕິດຕາມບາດກ້າວຂອງພຣະເຈົ້າຢ່າງໃກ້ຊິດແມ່ນບໍ່ສາມາດບັນລຸຊີວິດດັ່ງກ່າວໄດ້. ພວກເຂົາຈະປ່ອຍໃຫ້ຕົນເອງຕົກລົງສູ່ຄວາມມືດ ເຊິ່ງເປັນບ່ອນທີ່ພວກເຂົາຈະຮ້ອງໄຫ້ ແລະ ກັດແຂ້ວຂອງພວກເຂົາ; ພວກເຂົາເປັນຄົນທີ່ເຊື່ອໃນພຣະເຈົ້າ ແຕ່ບໍ່ຕິດຕາມພຣະອົງ ຜູ້ທີ່ເຊື່ອໃນພຣະເຈົ້າ ແຕ່ບໍ່ເຊື່ອຟັງພາລະກິດທັງໝົດຂອງພຣະອົງ. ໃນເມື່ອມະນຸດເຊື່ອໃນພຣະເຈົ້າ, ເຂົາກໍຕ້ອງຕິດຕາມບາດກ້າວຂອງພຣະເຈົ້າເທື່ອລະບາດກ້າວຢ່າງໃກ້ຊິດ; ເຂົາຄວນ “ຕິດຕາມພຣະເມສານ້ອຍບໍ່ວ່າພຣະອົງຈະໄປໃສກໍຕາມ”. ມີພຽງແຕ່ຄົນເຫຼົ່ານີ້ທີ່ເປັນຄົນສະແຫວງຫາຫົນທາງທີ່ແທ້ຈິງ, ມີພຽງແຕ່ພວກເຂົາເທົ່ານັ້ນທີ່ຮູ້ຈັກພາລະກິດຂອງພຣະວິນຍານບໍລິສຸດ. ຄົນທີ່ຕິດຕາມຕົວອັກສອນ ແລະ ຄຳສັ່ງສອນຄືກັບທາດ ແມ່ນຄົນທີ່ຖືກກຳຈັດໂດຍພາລະກິດຂອງພຣະວິນຍານບໍລິສຸດ. ໃນແຕ່ລະໄລຍະຂອງເວລາ, ພຣະເຈົ້າຈະເລີ່ມຕົ້ນພາລະກິດໃໝ່ ແລະ ໃນແຕ່ລະໄລຍະຈະມີການເລີ່ມຕົ້ນໃໝ່ທ່າມກາງມະນຸດ. ຖ້າມະນຸດພຽງແຕ່ປະຕິບັດຕາມຄວາມຈິງທີ່ວ່າ “ພຣະເຢໂຮວາເປັນພຣະເຈົ້າ” ແລະ “ພຣະເຢຊູເປັນພຣະຄຣິດ” ເຊິ່ງເປັນຄວາມຈິງທີ່ພຽງແຕ່ໃຊ້ໄດ້ກັບຍຸກທີ່ກ່ຽວຂ້ອງ, ແລ້ວມະນຸດກໍຈະນໍາບໍ່ທັນພາລະກິດຂອງພຣະວິນຍານບໍລິສຸດໄດ້ຈັກເທື່ອ ແລະ ຈະບໍ່ສາມາດຮັບເອົາພາລະກິດຂອງພຣະວິນຍານບໍລິສຸດຕະຫຼອດໄປ. ບໍ່ວ່າພຣະເຈົ້າຈະປະຕິບັດພາລະກິດແນວໃດກໍຕາມ, ມະນຸດກໍຕິດຕາມໂດຍບໍ່ສົງໄສແມ່ນແຕ່ໜ້ອຍດຽວ ແລະ ເຂົາກໍຕິດຕາມຢ່າງໃກ້ຊິດ. ໃນວິທີນີ້, ມະນຸດຈະສາມາດຖືກພຣະວິນຍານບໍລິສຸດກຳຈັດໄດ້ແນວໃດ? ບໍ່ວ່າພຣະເຈົ້າຈະເຮັດຫຍັງກໍຕາມ, ຕາບໃດທີ່ມະນຸດໝັ້ນໃຈວ່າ ນັ້ນແມ່ນພາລະກິດຂອງພຣະວິນຍານບໍລິສຸດ ແລະ ຮ່ວມມືໃນພາລະກິດຂອງພຣະວິນຍານບໍລິສຸດໂດຍບໍ່ມີຂໍ້ສົງໄສໃດໆແລ້ວ ແລະ ພະຍາຍາມບັນລຸເງື່ອນໄຂຂອງພຣະເຈົ້າ, ແລ້ວເຂົາຈະຖືກລົງໂທດໄດ້ແນວໃດ? ພາລະກິດຂອງພຣະເຈົ້າບໍ່ເຄີຍຢຸດຈັກເທື່ອ, ບາດກ້າວຂອງພຣະອົງບໍ່ເຄີຍຢຸດສະງັດຈັກເທື່ອ ແລະ ກ່ອນການສຳເລັດພາລະກິດແຫ່ງການຄຸ້ມຄອງຂອງພຣະອົງ, ພຣະອົງຫຍຸ້ງຢູ່ສະເໝີ ແລະ ບໍ່ເຄີຍຢຸດຈັກເທື່ອ. ແຕ່ມະນຸດແມ່ນແຕກຕ່າງ: ເມື່ອໄດ້ຮັບພຽງແຕ່ຈຳນວນເລັກນ້ອຍຂອງພາລະກິດຂອງພຣະວິນຍານບໍລິສຸດ, ເຂົາກໍປະຕິບັດຕໍ່ສິ່ງນັ້ນຄືກັບວ່າມັນຈະບໍ່ປ່ຽນແປງຈັກເທື່ອ; ເມື່ອໄດ້ຮັບຄວາມຮູ້ເລັກນ້ອຍ, ເຂົາກໍບໍ່ສືບຕໍ່ຕິດຕາມບາດກ້າວພາລະກິດທີ່ໃໝ່ກວ່າຂອງພຣະເຈົ້າ; ເມື່ອໄດ້ເຫັນພຽງແຕ່ສ່ວນເລັກນ້ອຍໃນພາລະກິດຂອງພຣະເຈົ້າ, ເຂົາກໍກຳນົດໃຫ້ພຣະເຈົ້າເປັນຮ່າງໄມ້ພິເສດທັນທີ ແລະ ເຊື່ອວ່າພຣະເຈົ້າຈະຍັງຄົງຢູ່ໃນຮູບຮ່າງນີ້ທີ່ເຂົາເຫັນຢູ່ຕໍ່ໜ້າເຂົາ, ເຊິ່ງມັນເປັນແບບນີ້ໃນອະດີດ ແລະ ຈະເປັນແບບນີ້ໃນອະນາຄົດ; ເມື່ອໄດ້ຮັບພຽງແຕ່ຄວາມຮູ້ຜິວເຜີນ, ມະນຸດກໍພູມໃຈຈົນເຂົາລືມຕົນເອງ ແລະ ເລີ່ມປະກາດແບບບໍ່ມີເຫດຜົນເຖິງອຸປະນິໄສ ແລະ ຄວາມເປັນຢູ່ຂອງພຣະເຈົ້າວ່າບໍ່ມີຢູ່ຈິງແທ້; ແລະ ເມື່ອໝັ້ນໃຈກ່ຽວກັບຂັ້ນຕອນໜຶ່ງໃນພາລະກີດຂອງພຣະວິນຍານບໍລິສຸດ, ບໍ່ວ່າຄົນທີ່ປະກາດພາລະກິດໃໝ່ຂອງພຣະເຈົ້າຈະເປັນຄົນປະເພດໃດກໍຕາມ, ມະນຸດກໍບໍ່ຍອມຮັບມັນ. ນີ້ແມ່ນຄົນທີ່ບໍ່ສາມາດຍອມຮັບພາລະກິດໃໝ່ຂອງພຣະວິນຍານບໍລິສຸດ; ພວກເຂົາຫົວບູຮານເກີນໄປ ແລະ ບໍ່ສາມາດຍອມຮັບສິ່ງໃໝ່ໄດ້. ຄົນປະເພດດັ່ງກ່າວແມ່ນຄົນທີ່ເຊື່ອໃນພຣະເຈົ້າ ແຕ່ຍັງປະຕິເສດພຣະເຈົ້າ. ມະນຸດເຊື່ອວ່າ ຊາວອິດສະຣາເອນແມ່ນຜິດທີ່ “ເຊື່ອໃນພຣະເຢໂຮວາເທົ່ານັ້ນ ແລະ ບໍ່ເຊື່ອໃນພຣະເຢຊູ” ແຕ່ຄົນສ່ວນໃຫຍ່ກໍສະແດງບົດບາດທີ່ພວກເຂົາ “ເຊື່ອໃນພຣະເຢໂຮວາເທົ່ານັ້ນ ແລະ ປະຕິເສດພຣະເຢຊູ” ແລະ “ປາຖະໜາເຖິງການກັບມາຂອງພຣະເມຊີອາ, ແຕ່ຕໍ່ຕ້ານພຣະເມຊີອາຜູ້ທີ່ຖືກເອີ້ນວ່າ ພຣະເຢຊູ”. ແລ້ວບໍ່ແປກໃຈເລີຍທີ່ຜູ້ຄົນຍັງດຳລົງຊີວິດຢູ່ພາຍໃຕ້ອຳນາດຂອງຊາຕານຫຼັງຈາກທີ່ຍອມຮັບໜຶ່ງຂັ້ນຕອນຂອງພາລະກິດຂອງພຣະວິນຍານບໍລິສຸດ ແລະ ຍັງບໍ່ໄດ້ຮັບພອນຂອງພຣະເຈົ້າ. ນີ້ບໍ່ແມ່ນຜົນຂອງການກະບົດຂອງມະນຸດບໍ? ຊາວຄຣິດສະຕຽນທົ່ວໂລກທີ່ນໍາບໍ່ທັນພາລະກິດໃໝ່ແຫ່ງປັດຈຸບັນ ລ້ວນແລ້ວແຕ່ຍຶດຕິດກັບຄວາມຫວັງທີ່ວ່າ ພວກເຂົາຈະໄດ້ໂຊກດີ ແລະ ສົມມຸດວ່າພຣະເຈົ້າຈະເຮັດໃຫ້ຄວາມປາຖະໜາແຕ່ລະຢ່າງຂອງພວກເຂົາສຳເລັດ. ແຕ່ພວກເຂົາບໍ່ສາມາດເວົ້າໄດ້ຢ່າງໝັ້ນໃຈວ່າ ເປັນຫຍັງພຣະເຈົ້າຈຶ່ງພາພວກເຂົາຂຶ້ນສູ່ສະຫວັນຊັ້ນສາມ ຫຼື ພວກເຂົາບໍ່ໝັ້ນໃຈວ່າ ພຣະເຢຊູຈະມາເພື່ອຮັບເອົາພວກເຂົາຂີ່ເທິງເມກສີຂາວໄດ້ແນວໃດ, ແຮງໄກທີ່ພວກເຂົາຈະເວົ້າດ້ວຍຄວາມໝັ້ນໃຈທີ່ສຸດວ່າ ພຣະເຢຊູມາເທິງເມກສີຂາວແທ້ໆໃນມື້ທີ່ພວກເຂົາຈິນຕະນາການ ຫຼື ບໍ່. ພວກເຂົາທຸກຄົນວິຕົກກັງວົນ ແລະ ເຮັດຫຍັງບໍ່ຖືກ; ພວກເຂົາເອງຍິ່ງບໍ່ຮູ້ຈັກວ່າ ພຣະເຈົ້າຈະພາພວກເຂົາແຕ່ລະຄົນທີ່ເປັນຄົນກຸ່ມນ້ອຍໆທີ່ມີຄວາມຫຼາກຫຼາຍ ຜູ້ທີ່ມາຈາກແຕ່ລະນິກາຍຂຶ້ນໄປ ຫຼື ບໍ່. ພາລະກິດທີ່ພຣະເຈົ້າປະຕິບັດໃນຕອນນີ້, ໃນຍຸກປັດຈຸບັນ, ຄວາມປະສົງຂອງພຣະເຈົ້າ, ພວກເຂົາບໍ່ເຂົ້າໃຈສິ່ງເຫຼົ່ານີ້ ແລະ ບໍ່ສາມາດເຮັດຫຍັງໄດ້ນອກຈາກນັບມື້ດ້ວຍນິ້ວມືຂອງພວກເຂົາ. ມີພຽງແຕ່ຄົນທີ່ຕິດຕາມບາດກ້າວຂອງພຣະເມສານ້ອຍຈົນເຖິງເວລາສຸດທ້າຍເທົ່ານັ້ນ ຈຶ່ງຈະສາມາດຮັບເອົາພອນສຸດທ້າຍໄດ້, ໃນຂະນະທີ່ “ຄົນສະຫຼາດ” ເຫຼົ່ານັ້ນ ທີ່ບໍ່ສາມາດຕິດຕາມຈົນເຖິງເວລາສຸດທ້າຍ ແຕ່ຍັງເຊື່ອວ່າພວກເຂົາຈະໄດ້ຮັບທັງໝົດ ແມ່ນບໍ່ສາມາດເປັນພະຍານເຖິງການປາກົດຕົວຂອງພຣະເຈົ້າໄດ້. ພວກເຂົາທຸກຄົນເຊື່ອວ່າ ພວກເຂົາເປັນຄົນສະຫຼາດທີ່ສຸດເທິງແຜ່ນດິນໂລກ ແລະ ພວກເຂົາຢຸດການພັດທະນາທີ່ສືບເນື່ອງຂອງພາລະກິດຂອງພຣະເຈົ້າໂດຍບໍ່ມີເຫດຜົນເລີຍ ແລະ ເບິ່ງຄືກັບວ່າ ພວກເຂົາເຊື່ອດ້ວຍຄວາມໝັ້ນໃຈທີ່ສຸດວ່າ ພຣະເຈົ້າຈະພາພວກເຂົາຜູ້ທີ່ “ມີຄວາມຊື່ສັດທີ່ສຸດຕໍ່ພຣະເຈົ້າ, ຕິດຕາມພຣະເຈົ້າ ແລະ ປະຕິບັດຕາມພຣະທຳຂອງພຣະເຈົ້າ” ຂຶ້ນສູ່ສະຫວັນ. ເຖິງແມ່ນວ່າພວກເຂົາມີ “ຄວາມຊື່ສັດທີ່ສຸດ” ຕໍ່ພຣະທຳທີ່ພຣະເຈົ້າກ່າວ, ຄຳເວົ້າ ແລະ ການກະທຳຂອງພວກເຂົາກໍຍັງເປັນຕາລັງກຽດຫຼາຍ ເພາະພວກເຂົາຕໍ່ຕ້ານພາລະກິດຂອງພຣະວິນຍານບໍລິສຸດ ແລະ ເຮັດການຫຼອກລວງ ແລະ ການຊົ່ວຮ້າຍ. ຄົນທີ່ບໍ່ຕິດຕາມຈົນເຖິງເວລາສຸດທ້າຍ, ຄົນທີ່ນໍາບໍ່ທັນພາລະກິດຂອງພຣະວິນຍານບໍລິສຸດ ແລະ ຄົນທີ່ພຽງແຕ່ຍຶດຕິດກັບພາລະກິດເດີມ ແມ່ນບໍ່ພຽງແຕ່ບໍ່ສາມາດບັນລຸຄວາມຊື່ສັດຕໍ່ພຣະເຈົ້າ, ແຕ່ໃນທາງກົງກັນຂ້າມ ແມ່ນໄດ້ກາຍເປັນຄົນທີ່ຕໍ່ຕ້ານພຣະເຈົ້າ, ໄດ້ກາຍເປັນຄົນທີ່ຖືກປະຕິເສດໃນຍຸກໃໝ່ ແລະ ເປັນຄົນທີ່ຈະຖືກລົງໂທດ. ມີຄົນທີ່ເປັນຕາເວດທະນາກວ່າພວກເຂົາຢູ່ບໍ? ຫຼາຍຄົນເຖິງກັບເຊື່ອວ່າ ທຸກຄົນທີ່ປະຕິເສດພຣະບັນຍັດເດີມ ແລະ ຍອມຮັບພາລະກິດໃໝ່ແມ່ນບໍ່ມີຄວາມສຳນຶກ. ຄົນເຫຼົ່ານີ້ ທີ່ພຽງແຕ່ເວົ້າເຖິງ “ຄວາມສຳນຶກ” ແລະ ບໍ່ຮູ້ຈັກວ່າພາລະກິດຂອງພຣະວິນຍານບໍລິສຸດຈະຖືກຄວາມສຳນຶກຂອງພວກເຂົາເອງຕັດຄວາມຄາດຫວັງຂອງພວກເຂົາໃນທີ່ສຸດ. ພາລະກິດຂອງພຣະເຈົ້າບໍ່ໄດ້ປະຕິບັດຕາມຄຳສັ່ງສອນ ແລະ ເຖິງແມ່ນວ່າມັນເປັນພາລະກິດຂອງພຣະອົງເອງ, ແຕ່ພຣະເຈົ້າກໍຍັງບໍ່ຍຶດຕິດກັບມັນ. ສິ່ງທີ່ຄວນຖືກປະຕິເສດກໍຖືກປະຕິເສດ, ສິ່ງທີ່ຄວນຖືກກຳຈັດກໍຖືກກຳຈັດ. ແຕ່ມະນຸດເຮັດໃຫ້ຕົນເອງເປັນສັດຕູກັບພຣະເຈົ້າໂດຍຍຶດຕິດພຽງແຕ່ສ່ວນເລັກນ້ອຍດຽວຂອງພາລະກິດແຫ່ງການຄຸ້ມຄອງຂອງພຣະເຈົ້າ. ນີ້ບໍ່ແມ່ນຄວາມບໍ່ມີເຫດຜົນຂອງມະນຸດບໍ? ນີ້ບໍ່ແມ່ນຄວາມໂງ່ຈ້າຂອງມະນຸດບໍ? ຍິ່ງຜູ້ຄົນບໍ່ກ້າ ແລະ ລະມັດລະວັງເກີນໄປຍ້ອນພວກເຂົາຢ້ານບໍ່ໄດ້ຮັບພອນຂອງພຣະເຈົ້າຫຼາຍສໍ່າໃດ, ພວກເຂົາກໍຍິ່ງບໍ່ສາມາດໄດ້ຮັບພອນທີ່ຍິ່ງໃຫຍ່ຫຼາຍສໍ່ານັ້ນ ແລະ ບໍ່ສາມາດໄດ້ຮັບພອນສຸດທ້າຍ. ຄົນເຫຼົ່ານີ້ທີ່ປະຕິບັດຕາມພຣະບັນຍັດຢ່າງທາດ ກໍລ້ວນແລ້ວແຕ່ສະແດງຄວາມຊື່ສັດທີ່ສຸດຕໍ່ພຣະບັນຍັດ ແລະ ຍິ່ງພວກເຂົາສະແດງຄວາມຊື່ສັດດັ່ງກ່າວຕໍ່ພຣະບັນຍັດຫຼາຍສໍ່າໃດ, ພວກເຂົາກໍຍິ່ງເປັນກະບົດທີ່ຕໍ່ຕ້ານພຣະເຈົ້າຫຼາຍສໍ່ານັ້ນ. ຍ້ອນປັດຈຸບັນແມ່ນຍຸກແຫ່ງອານາຈັກ ແລະ ບໍ່ແມ່ນຍຸກແຫ່ງພຣະບັນຍັດ ແລະ ພາລະກິດໃນປັດຈຸບັນ ແລະ ພາລະກິດໃນອະດີດກໍບໍ່ສາມາດກ່າວໃນລົມຫາຍໃຈດຽວກັນ ຫຼື ພາລະກິດໃນອະດີດແມ່ນບໍ່ສາມາດປຽບທຽບກັບພາລະກິດໃນປັດຈຸບັນໄດ້. ພາລະກິດຂອງພຣະເຈົ້າໄດ້ປ່ຽນແປງໄປ ແລະ ການປະຕິບັດຂອງມະນຸດກໍໄດ້ປ່ຽນແປງໄປເຊັ່ນກັນ; ມັນບໍ່ແມ່ນການຍຶດຕິດກັບພຣະບັນຍັດ ຫຼື ແບກໄມ້ກາງແຂນ. ສະນັ້ນ ຄວາມຊື່ສັດຂອງຜູ້ຄົນຕໍ່ພຣະບັນຍັດ ແລະ ໄມ້ກາງແຂນແມ່ນຈະບໍ່ໄດ້ຮັບການເຫັນດີຈາກພຣະເຈົ້າ.\nມະນຸດຈະຖືກເຮັດໃຫ້ສົມບູນທັງໝົດໃນຍຸກແຫ່ງອານາຈັກ. ຫຼັງຈາກພາລະກິດແຫ່ງການເອົາຊະນະ, ມະນຸດຈະຕົກຢູ່ໃນການຫຼໍ່ຫຼອມ ແລະ ຄວາມລຳບາກຍາກແຄ້ນ. ຄົນທີ່ສາມາດເອົາຊະນະ ແລະ ຢືນເປັນພະຍານໃນລະຫວ່າງຄວາມລຳບາກຍາກແຄ້ນນີ້ ແມ່ນຄົນທີ່ຈະຖືກເຮັດໃຫ້ສົມບູນໃນທີ່ສຸດ; ພວກເຂົາເປັນຜູ້ເອົາຊະນະ. ໃນລະຫວ່າງຄວາມລໍາບາກຍາກແຄ້ນ, ມະນຸດຈຳເປັນຕ້ອງຍອມຮັບການຫຼໍ່ຫຼອມນີ້ ແລະ ການຫຼໍ່ຫຼອມນີ້ແມ່ນກໍລະນີສຸດທ້າຍຂອງພາລະກິດຂອງພຣະເຈົ້າ. ມັນເປັນຄັ້ງສຸດທ້າຍທີ່ມະນຸດຈະຖືກຫຼໍ່ຫຼອມກ່ອນການສິ້ນສຸດພາລະກິດແຫ່ງການຄຸ້ມຄອງທັງໝົດຂອງພຣະເຈົ້ານັ້ນ ແລະ ທຸກຄົນທີ່ຕິດຕາມພຣະເຈົ້າກໍຕ້ອງຍອມຮັບການທົດສອບສຸດທ້າຍນີ້ ແລະ ຕ້ອງຍອມຮັບການຫຼໍ່ຫຼອມຄັ້ງສຸດທ້າຍນີ້. ຄົນທີ່ຖືກອ້ອມລ້ອມໄປດ້ວຍຄວາມລໍາບາກຍາກແຄ້ນແມ່ນປາສະຈາກພາລະກິດຂອງພຣະວິນຍານບໍລິສຸດ ແລະ ການນໍາພາຂອງພຣະເຈົ້າ, ແຕ່ຄົນທີ່ຖືກເອົາຊະນະຢ່າງແທ້ຈິງ ແລະ ສະແຫວງຫາພຣະເຈົ້າຢ່າງແທ້ຈິງຈະໝັ້ນຄົງໃນທີ່ສຸດ; ພວກເຂົາເປັນຄົນທີ່ມີຄວາມເປັນມະນຸດ ແລະ ຄົນທີ່ຮັກພຣະເຈົ້າຢ່າງແທ້ຈິງ. ບໍ່ວ່າພຣະເຈົ້າຈະເຮັດຫຍັງກໍຕາມ, ຄົນເຫຼົ່ານີ້ທີ່ມີໄຊຊະນະຈະບໍ່ປາສະຈາກນິມິດ ແລະ ຍັງຈະນໍາຄວາມຈິງເຂົ້າສູ່ການປະຕິບັດພ້ອມກັບການເປັນພະຍານຂອງພວກເຂົາ. ພວກເຂົາຄືຜູ້ທີ່ຈະລອດພົ້ນຈາກຄວາມລໍາບາກຍາກແຄ້ນທີ່ຍິ່ງໃຫຍ່ໃນທີ່ສຸດ. ເຖິງແມ່ນວ່າຄົນທີ່ຕຶກເບັດໃນນໍ້າຂຸ່ນຍັງສາມາດສວຍໂອກາດໃນປັດຈຸບັນ, ແຕ່ ບໍ່ມີໃຜສາມາດຫຼົບໜີຄວາມລໍາບາກຍາກແຄ້ນສຸດທ້າຍໄດ້ ແລະ ບໍ່ມີໃຜສາມາດຫຼົບໜີການທົດສອບສຸດທ້າຍໄດ້. ສຳລັບຄົນທີ່ເອົາຊະນະ, ຄວາມລໍາບາກຍາກແຄ້ນດັ່ງກ່າວເປັນການຫຼໍ່ຫຼອມທີ່ໃຫຍ່ຫຼວງ; ແຕ່ສຳລັບຄົນທີ່ຕຶກເບັດໃນນໍ້າຂຸ່ນ, ມັນເປັນພາລະກິດແຫ່ງການກຳຈັດໂດຍສິ້ນເຊີງ. ບໍ່ວ່າພວກເຂົາຈະຖືກທົດລອງແນວໃດກໍຕາມ, ຄວາມຈົ່ງຮັກພັກດີຂອງຄົນທີ່ມີພຣະເຈົ້າໃນຫົວໃຈຂອງພວກເຂົາກໍຍັງບໍ່ປ່ຽນແປງ; ແຕ່ສຳລັບຄົນທີ່ບໍ່ມີພຣະເຈົ້າຢູ່ໃນຫົວໃຈຂອງພວກເຂົາ, ຫຼັງຈາກທີ່ພາລະກິດຂອງພຣະເຈົ້າບໍ່ມີປະໂຫຍດຕໍ່ເນື້ອໜັງຂອງພວກເຂົາ, ພວກເຂົາກໍປ່ຽນມຸມມອງກ່ຽວກັບພຣະເຈົ້າ ແລະ ເຖິງກັບໜີອອກຈາກພຣະເຈົ້າ. ຄົນດັ່ງກ່າວແມ່ນຄົນທີ່ຈະບໍ່ໝັ້ນຄົງໃນທີ່ສຸດ, ເປັນຄົນທີ່ພຽງແຕ່ສະແຫວງຫາພອນຂອງພຣະເຈົ້າ ແລະ ບໍ່ປາຖະໜາທີ່ຈະເສຍສະຫຼະຕົນເອງເພື່ອພຣະເຈົ້າ ແລະ ອຸທິດຕົນເອງໃຫ້ກັບພຣະອົງ. ຄົນຕໍ່າຊ້າດັ່ງກ່າວນີ້ຈະຖືກຂັບໄລ່ໜີທັງໝົດ ເມື່ອພາລະກິດຂອງພຣະເຈົ້າມາເຖິງຈຸດສິ້ນສຸດ ແລະ ພວກເຂົາບໍ່ສົມຄວນແກ່ການເຫັນອົກເຫັນໃຈໃດໆເລີຍ. ຄົນທີ່ປາສະຈາກຄວາມເປັນມະນຸດແມ່ນບໍ່ສາມາດຮັກພຣະເຈົ້າຢ່າງແທ້ຈິງ. ເມື່ອສະພາບແວດລ້ອມປອດໄພ ແລະ ໝັ້ນຄົງ ຫຼື ພວກເຂົາສາມາດຮັບຜົນປະໂຫຍດ, ພວກເຂົາກໍເຊື່ອຟັງພຣະເຈົ້າໃນທຸກສິ່ງ, ແຕ່ຫຼັງຈາກສິ່ງທີ່ພວກເຂົາປາຖະໜານັ້ນຕົກຢູ່ໃນອັນຕະລາຍ ຫຼື ຖືກໂຕ້ແຍ້ງໃນທີ່ສຸດ, ພວກເຂົາກໍກະບົດທັນທີ. ແມ່ນແຕ່ໃນຊ່ວງເວລາພຽງແຕ່ຄືນດຽວ, ພວກເຂົາອາດປ່ຽນຈາກຄົນທີ່ຍິ້ມແຍ້ມ ແລະ “ໃຈດີ” ມາເປັນຄາດຕະກອນທີ່ຂີ້ຮ້າຍ ແລະ ໂຫດຮ້າຍ, ປະຕິບັດຕໍ່ຜູ້ອຸປະກາລະຂອງພວກເຂົາໃນມື້ວານຄືກັບສັດຕູທີ່ເອົາເປັນເອົາຕາຍທັນທີ ໂດຍບໍ່ມີຄວາມສອດຄ່ອງ ຫຼື ເຫດຜົນ. ຖ້າຜີຮ້າຍເຫຼົ່ານີ້ບໍ່ຖືກໂຍນອອກ, ຜີຮ້າຍເຫຼົ່ານີ້ຈະຂ້າພາຍໃນພິບຕາ, ພວກເຂົາຈະບໍ່ກາຍເປັນຄວາມອັນຕະລາຍຢ່າງລັບໆບໍ? ພາລະກິດແຫ່ງການຊ່ວຍມະນຸດໃຫ້ລອດພົ້ນບໍ່ໄດ້ຖືກບັນລຸຫຼັງຈາກການສຳເລັດພາລະກິດແຫ່ງການເອົາຊະນະ. ເຖິງແມ່ນວ່າ ພາລະກິດແຫ່ງການເອົາຊະນະຈະສິ້ນສຸດລົງແລ້ວ, ພາລະກິດແຫ່ງການຊໍາລະລ້າງຍັງບໍ່ໄດ້ສິ້ນສຸດລົງເທື່ອ; ພາລະກິດດັ່ງກ່າວຈະຖືກເຮັດໃຫ້ສຳເລັດຫຼັງຈາກທີ່ມະນຸດຖືກຊໍາລະລ້າງທັງໝົດເທົ່ານັ້ນ, ຫຼັງຈາກທີ່ຄົນຍອມຕໍ່ພຣະເຈົ້າຖືກເຮັດໃຫ້ສົມບູນຢ່າງແທ້ຈິງ ແລະ ຫຼັງຈາກທີ່ຄົນປອມຕົວເຫຼົ່ານັ້ນທີ່ປາສະຈາກພຣະເຈົ້າໃນຫົວໃຈຂອງພວກເຂົາຖືກກວາດລ້າງ. ຄົນທີ່ບໍ່ພໍໃຈພຣະເຈົ້າໃນຂັ້ນຕອນສຸດທ້າຍຂອງພາລະກິດຂອງພຣະອົງຈະຖືກກຳຈັດທັງໝົດ ແລະ ຄົນທີ່ຖືກກຳຈັດແມ່ນພວກຜີຮ້າຍ. ເມື່ອພວກເຂົາບໍ່ສາມາດເຮັດໃຫ້ພຣະເຈົ້າພໍໃຈໄດ້, ພວກເຂົາກໍກະບົດຕໍ່ພຣະເຈົ້າ ແລະ ເຖິງແມ່ນຄົນເຫຼົ່ານີ້ຕິດຕາມພຣະເຈົ້າໃນປັດຈຸບັນ, ແຕ່ສິ່ງນີ້ບໍ່ໄດ້ພິສູດວ່າ ພວກເຂົາເປັນຄົນທີ່ຈະຢູ່ລອດໃນທີ່ສຸດ. ໃນພຣະທຳທີ່ກ່າວວ່າ: “ຄົນທີ່ຕິດຕາມພຣະເຈົ້າຈົນເຖິງທີ່ສຸດຈະໄດ້ຮັບເອົາຄວາມລອດພົ້ນ” ຄວາມໝາຍຂອງຄຳວ່າ “ຕິດຕາມ” ຄືການຢືນຢ່າງໝັ້ນຄົງທ່າມກາງຄວາມລໍາບາກຍາກແຄ້ນ. ໃນປັດຈຸບັນ, ຫຼາຍຄົນເຊື່ອວ່າການຕິດຕາມພຣະເຈົ້າເປັນສິ່ງທີ່ງ່າຍ, ແຕ່ເມື່ອພາລະກິດຂອງພຣະເຈົ້າກຳລັງຈະສິ້ນສຸດລົງ, ເຈົ້າຈະຮູ້ຄວາມໝາຍທີ່ແທ້ຈິງຂອງຄຳວ່າ “ຕິດຕາມ”. ຍ້ອນເຈົ້າຍັງສາມາດຕິດຕາມພຣະເຈົ້າໃນປັດຈຸບັນຫຼັງຈາກທີ່ຖືກເອົາຊະນະ, ນີ້ກໍບໍ່ໄດ້ພິສູດວ່າ ເຈົ້າເປັນໜຶ່ງໃນຄົນທີ່ຈະຖືກເຮັດໃຫ້ສົມບູນ. ຄົນທີ່ບໍ່ສາມາດອົດທົນຕໍ່ການທົດລອງ, ຄົນທີ່ບໍ່ສາມາດເອົາໄຊຊະນະເໜືອຄວາມລໍາບາກຍາກແຄ້ນ ຈະບໍ່ສາມາດຢືນຢ່າງໝັ້ນຄົງໃນທີ່ສຸດ ແລະ ສະນັ້ນກໍຈະບໍ່ສາມາດຕິດຕາມພຣະເຈົ້າຈົນເຖິງທີ່ສຸດ. ຄົນທີ່ຕິດຕາມພຣະເຈົ້າຢ່າງແທ້ຈິງແມ່ນສາມາດທົນທານຕໍ່ການທົດສອບໃນພາລະກິດຂອງພວກເຂົາ, ໃນຂະນະທີ່ຄົນທີ່ບໍ່ຕິດຕາມພຣະເຈົ້າຢ່າງແທ້ຈິງແມ່ນບໍ່ສາມາດທົນຕໍ່ການທົດລອງໃດໆຂອງພຣະເຈົ້າເລີຍ. ບໍ່ຊ້າກໍໄວ ພວກເຂົາຈະຖືກຂັບໄລ່ໜີ, ໃນຂະນະທີ່ຜູ້ເອົາຊະນະຈະຄົງຢູ່ໃນອານາຈັກ. ບໍ່ວ່າມະນຸດຈະສະແຫວງຫາພຣະເຈົ້າຢ່າງແທ້ຈິງ ຫຼື ບໍ່ ແມ່ນຖືກກຳນົດໂດຍການທົດສອບຂອງພາລະກິດຂອງເຂົາ ນັ້ນກໍຄື ການທົດລອງຂອງພຣະເຈົ້າ ແລະ ບໍ່ກ່ຽວຫຍັງກັບການຕັດສິນໃຈຂອງມະນຸດເອງ. ພຣະເຈົ້າບໍ່ປະຕິເສດບຸກຄົນໃດໜຶ່ງຕາມອຳເພີໃຈ; ທຸກສິ່ງທີ່ພຣະອົງເຮັດແມ່ນສາມາດເຮັດໃຫ້ມະນຸດເຊື່ອໄດ້ຢ່າງສິ້ນເຊີງ. ພຣະອົງບໍ່ເຮັດໃນສິ່ງໃດທີ່ມະນຸດບໍ່ສາມາດເຫັນໄດ້ ຫຼື ພາລະກິດໃດກໍຕາມທີ່ບໍ່ສາມາເຮັດໃຫ້ມະນຸດເຊື່ອໄດ້. ບໍ່ວ່າຄວາມເຊື່ອຂອງມະນຸດຈະຖືກຕ້ອງ ຫຼື ບໍ່ ແມ່ນຖືກພິສູດໂດຍຄວາມຈິງ ແລະ ບໍ່ສາມາດຕັດສິນໂດຍມະນຸດ. “ເຂົ້າສາລີບໍ່ສາມາດເຮັດໃຫ້ກາຍເປັນເຂົ້ານົກ ແລະ ເຂົ້ານົກບໍ່ສາມາດເຮັດໃຫ້ກາຍເປັນເຂົ້າສາລີໄດ້” ກໍເປັນຄຳເວົ້າທີ່ບໍ່ຕ້ອງສົງໄສເລີຍ. ທຸກຄົນທີ່ຮັກພຣະເຈົ້າຢ່າງແທ້ຈິງຈະຍັງຄົງຢູ່ໃນອານາຈັກ ແລະ ພຣະເຈົ້າຈະບໍ່ປະຕິບັດຢ່າງຜິດໆຕໍ່ໃຜກໍຕາມທີ່ຮັກພຣະອົງຢ່າງແທ້ຈິງ. ອີງຕາມໜ້າທີ່ ແລະ ຄຳພະຍານທີ່ແຕກຕ່າງຂອງພວກເຂົາ, ຜູ້ເອົາຊະນະທີ່ຢູ່ພາຍໃນອານາຈັກຈະຮັບໃຊ້ເປັນປະໂລຫິດ ຫຼື ຜູ້ຕິດຕາມ ແລະ ທຸກຄົນທີ່ໄດ້ຮັບໄຊຊະນະທ່າມກາງຄວາມລໍາບາກຍາກແຄ້ນກໍຈະກາຍເປັນຄະນະປະໂລຫິດພາຍໃນອານາຈັກ. ຄະນະປະໂລຫິດຈະຖືກຈັດຕັ້ງຂຶ້ນເມື່ອພາລະກິດແຫ່ງຂ່າວປະເສີດທົ່ວທັງຈັກກະວານໄດ້ມາເຖິງເວລາສຸດທ້າຍ. ເມື່ອເວລານັ້ນມາເຖິງ, ສິ່ງທີ່ມະນຸດຄວນເຮັດກໍຈະເປັນການປະຕິບັດໜ້າທີ່ຂອງເຂົາພາຍໃນອານາຈັກຂອງພຣະເຈົ້າ ແລະ ການທີ່ເຂົາດຳລົງຊີວິດຢູ່ຮ່ວມກັບພຣະເຈົ້າພາຍໃນອານາຈັກ. ໃນຄະນະປະໂລຫິດ ຈະມີປະໂລຫິດຕົນໃຫຍ່ ແລະ ປະໂລຫິດ ແລະ ຄົນທີ່ເຫຼືອຈະເປັນບຸດຊາຍ ແລະ ປະຊາຊົນຂອງພຣະເຈົ້າ. ສິ່ງນີ້ແມ່ນໄດ້ຖືກກຳນົດໂດຍຄຳພະຍານທີ່ພວກເຂົາມີຕໍ່ພຣະເຈົ້າໃນລະຫວ່າງຄວາມລໍາບາກຍາກແຄ້ນ; ພວກມັນບໍ່ແມ່ນຕໍາແໜ່ງທີ່ມອບໃຫ້ຕາມອຳເພີໃຈ. ຫຼັງຈາກທີ່ສະຖານະຂອງມະນຸດຖືກແຕ່ງຕັ້ງແລ້ວ, ພາລະກິດຂອງພຣະເຈົ້າກໍຈະສິ້ນສຸດ ຍ້ອນແຕ່ລະຄົນຖືກຈັດແບ່ງຕາມປະເພດຂອງໃຜລາວ ແລະ ກັບຄືນສູ່ທີ່ເດີມຂອງພວກເຂົາ ແລະ ນີ້ຄືເຄື່ອງໝາຍທີ່ບົ່ງບອກຄວາມສຳເລັດຂອງພາລະກິດຂອງພຣະເຈົ້າ, ນີ້ແມ່ນຜົນສຸດທ້າຍຂອງພາລະກິດຂອງພຣະເຈົ້າ ແລະ ເປັນແກ້ວຜະລຶກຂອງນິມິດແຫ່ງພາລະກິດຂອງພຣະເຈົ້າ ແລະ ການຮ່ວມມືຂອງມະນຸດ. ໃນທີ່ສຸດ, ມະນຸດກໍຈະໄດ້ພົບບ່ອນພັກເຊົາໃນອານາຈັກຂອງພຣະເຈົ້າ ແລະ ພຣະເຈົ້າກໍຈະກັບຄືນສູ່ບ່ອນຢູ່ອາໄສຂອງພຣະອົງເພື່ອພັກເຊົາເຊັ່ນກັນ. ນີ້ຄືຜົນສຸດທ້າຍຂອງການຮ່ວມມືເປັນເວລາ 6.000 ປີລະຫວ່າງພຣະເຈົ້າ ແລະ ມະນຸດ.


ເກມຈອກ - ອອນໄລນ໌ເກມ Flash ຟຣີ\nຫຼັກການຂອງເກມແກະໄດ້. ໃນເກມນີ້ທ່ານມີຮີດພາຍໃຕ້ຊຶ່ງຈອກບານແມ່ນ, ຜູ້ທີ່ packed ຢ່າງວ່ອງໄວຂຶ້ນໃນເກມນີ້.\nຫຼິ້ນແນວເກມອອນໄລນ໌ Flash ເກມ ເກມຈອກ ສໍາລັບການຟຣີ. ຢ່າລືມກ່ຽວກັບອັດຕາການເກມນີ້ ເກມຈອກ ແລະສ່ວນແບ່ງເກມນີ້ກັບເພື່ອນມິດທີ່ດີທີ່ສຸດຂອງທ່ານ.\nລາຍລະອຽດເກມຊື່ເກມ: ຫຼັກການຂອງເກມແກະໄດ້. ໃນເກມນີ້ທ່ານມີຮີດພາຍໃຕ້ຊຶ່ງຈອກບານແມ່ນ, ຜູ້ທີ່ packed ຢ່າງວ່ອງໄວຂຶ້ນໃນເກມນີ້. ຈຸດຫຼາຍທ່ານມີລາຍໄດ້ (ຮີດພາຍໃຕ້ຊຶ່ງຈອກບານແມ່ນ), ຈຸດຫຼາຍທ່ານມີລາຍໄດ້. ຂ້າພະເຈົ້າຕ້ອງການໃຫ້ທ່ານໂຊກດີ! ຫຼິ້ນເກມຟຣີ "ເກມຈອກ" ເດັກຍິງອອນໄລນ໌\nອັດຕາການເກມນີ້: ເກມແມ່ນມີຄົນຫຼິ້ນ: 982\nເກມຈອກ ( ຄະແນນສຽງ 3, rating ສະເລ່ຍ: 5/5)


Tsuchiya Akari ຜູ້ຮ່ວມເດີນທາງ ກັບ ເດັກນ້ອຍ ຫວຽດນາມ - ຂ່າວພາບຫວຽດນາມ\n27/11/2018 10:02 GMT+7 0\nດ້ວຍປະສົບການເຮັດວຽກ ໃນຂົງເຂດການສຶກສາ ຢູ່ບັນດາໂຮງ ຮຽນ ອະນຸບານ ໃນປະເທດ ຍີ່ປຸ່ນ ເປັນເວລາ6ປີ, ນາງ Tsuchiya Akari ໄດ້ເຂົ້າຮ່ວມ ໂຄງການອາສາສະໝັກ ຂອງອົງການຮ່ວມມືສາ ກົນ JICA ເພື່ອໄປຍັງ ຫວຽດນາມ ປະກອບສ່ວນ ຍົກສູງ ຄຸນນະ ພາບ ການສຶກສາ ໃຫ້ແກ່ເດັກນ້ອຍອະນຸບານ ແລະ ສະເພາະ ວິຊາຄູ ໃຫ້ແກ່ຄູສອນ ຂອງ ຫວຽດນາມ.\nນາງ Tsuchiya Akari ໃຫ້ຮູ້ວ່າ: ແຕ່ຄາວຍັງນ້ອຍ, ນາງ ໄດ້ມີຄວາມມຸ່ງຫວັງ ເປັນຄູສອນ ແລະ ສາມາດໃຫ້ການສິດສອນແກ່ຄົນທັງຫຼາຍ, ເພາະສະນັ້ນ ເມື່ອຮັບຂ່າວ ອົງການຮ່ວມມືສາກົນ JICA ລົງຂ່າວ ຮັບຄັດເລືອກ ອາສາສະໝັກ ໃນຂົງເຂດການສຶກສາ, ນາງໄດ້ຕັດສິນໄປຍື່ນໃບຮ້ອງຂໍ ເພື່ອເຂົ້າຮ່ວມ ແລະ ໄປຍັງ ຫວຽດນາມ ໃນ ເດືອນ ມີນາ 2017.\nປັດຈຸບັນ, ນາງ Tsuchiya Akari ກຳລັງເຮັດວຽກ ຢູ່ໂຮງຮຽນອະນຸ ບານ ເຮືອງແຊນ ສັງກັດສູນແມ່ຍິງ ພັດທະນາ, ສະມາຄົມ ແມ່ຍິງ ຫວຽດນາມ. ຢູ່ທີ່ນີ້, ນາງ ຮັບຜິດຊອບ2ຫ້ອງຮຽນ ອາຍຸ ແຕ່ 0-3 ປີ ແລະ 3-6 ປີ. ເພື່ອໃຫ້ການສິດສອນບັນລຸໄດ້ປະສິດທິຜົນ, ນາງເຄີຍກະກຽມ ຫຼັກສູດຮຽນ ດ້ວຍພາສາຫວຽດນາມ ໂດຍອາໄສ ແຫຼ່ງທຶນ ພາສາຫວຽດ ທີ່ໄດ້ຮຽນມາແລ້ວ. ໃນເວລາດຽວກັນ, ນາງ ກໍເຮັດ ເຄື່ອງມືສຳລັບການຮຽນ ຈາກ ອຸປະກອນປະຢັດ ເພື່ອເຮັດໃຫ້ ລູກ ສິດ ມີອາລົມຈິດທີ່ດີ ໃນການ ສຶກສາຮ່ຳຮຽນ.\nນາງ Tsuchiya Akari ສະສົມໄດ້ປະສົບການ ກ່ຽວກັບ ທັກສະ ຄວາມ ສາມາດດ້ານວິຊາຄູ ໃນຂົງເຂດການສຶກສາ\nຜ່ານການເຮັດ ວຽດ ເປັນເວລາ6ປີ ຢູ່ບັນດາໂຮງຮຽນອະນຸບານ ຂອງ ຍີ່ປຸ່ນ.\nນາງ Tsuchiya Akari ທັງສອນໃຫ້ບັນດານ້ອງນ້ອຍ ທັງຮຽນພາ ສາຫວຽດ ດ້ວຍຕົນເອງ.\nນາງ Tsuchiya Akari ໄດ້ແປບັນດາບົດຮຽນພາສາ ຍີ່ປຸ່ນ ເປັນພາ ສາຫວຽດ ດ້ວຍຕົນເອງ ເພື່ອການສິດສອນໃຫ້ແກ່\nບັນດາ ນ້ອງນ້ອຍ ຫວຽດນາມ.\nນາງ Tsuchiya Akari ໃນຊ່ົວໂມງ ສອນແຕ້ມ ໃຫ້ ບັນດານ້ອງ ນ້ອຍ ອາຍຸ ແຕ່ 3-6 ປີ.\nນາງ Tsuchiya Akari ປະດິດສ້າງເຄື່ອງມືສຳລັບການຮຽນ ເພື່ອ ເຮັດໃຫ້ລູກສິດ ມີອາລົມຈິດ ໃນຊົ່ວໂມງຮຽນ.\nນາງ Tsuchiya Akari ສອນໃຫ້ພວກນ້ອງນ້ອຍ ວິຊາ ການແຕ້ມ ຮູບ ຂອງ ຍີ່ປຸ່ນ..\nເຖິງວ່າ ຍັງບໍ່ທັນເກັ່ງດ້ານພາສາ ຫວຽດນາມ, ແຕ່ດ້ວຍຄວາມຕັ້ງໃຈ ຂອງ ຕົນ, ບັນດານ້ອງນ້ອຍ ຢູ່ໂຮງຮຽນອະນຸບານ\nເຮືອງແຊນ ໄດ້ຮັບ ເອົາບັນດາບົດຮຽນ ຂອງ ນາງ Tsuchiya Akari ໄດ້ຢ່າງ\nນາງ Tsuchiya Akari ແນະນໍາ ໃຫ້ບັນດາພວກນ້ອງນ້ອຍ ວິທີ ການແຕ້ມຮູບໂຕປາ ດ້ວຍນໍ້າມຶກ ຊະນິດພິເສດ\nໂດຍນາງ ເອງ ນຳ ມາແຕ່ປະເທດ ຍີ່ປຸ່ນ.\nຫຼັງຈາກແຕ້ມ ແລະ ທາສີແລ້ວ, ບັນດາຮູບ “ໂຕປາ” ໄດ້ພົ່ນນຳ້ໃສ່ ຊຶ່ງໄດ້ສ້າງຜົນກະທົບແຕກຕ່າງ ໃຫ້ແກ່ ພາບແຕ້ມ\nຢ່າງເຫັນໄດ້ຊັດ ເມື່ອ ທຽບກັບ ສີສັນເບື້ອງຕົ້ນ.\nນາງ Tsuchiya Akari ພ້ອມກັບ ບັນດາ ອາສາສະໝັກຍ່ີປຸ່ນ ກຳລັງ ແນະນຳໃຫ້ແກ່ບັນດາພວກນ້ອງນ້ອຍ\nຂອງ ໂຮງຮຽນອະນຸບານ ເຮືອງແຊນ ວິທີການພັບເຈ້ຍ Origami ທີ່ມີຊື່ສຽງ ຂອງ ຍີ່ປຸ່ນ.\nນາງ Tsuchiya Akari ພັບເຈ້ຍເປັນຕົວແບບ ເພື່ອໃຫ້ ພວກນ້ອງ ນ້ອຍແອບເຮັດຕາມ.\nດ້ວຍຄວາມຕັ້ງໃຈຕິດຕາມຈິດຕະສາດ ຂອງ ເດັກ ແລະ ການຊ່ວຍ ເຫຼືອ ຂອງ ບັນດາຄູສອນຫວຽດນາມ ຕະຫຼອດຊ່ົວໂມງຮຽນ,\nຫຼັງຈາກການເຮັດວຽກ ເປັນເວລາ ກວ່າໜຶ່ງປີ, ນາງ Tsuchiya Akari ໄດ້ລື້ງເຄີຍ ກັບສະພາບແວດລ້ອມ ການເຮັດວຽກ\nແລະໄດ້ຮັບຄວາມ ຮັກແພງ, ໃກ້ຊິດ ສະໜິດສະໜົມຈາກ ນັກຮຽນ ຫວຽດນາມ.\nນາງ Tsuchiya Akari ໄດ້ພົບເຫັນຫຼາຍສິ່ງຫຼາຍຢ່າງທີ່ດຶງດູດຈັບໃຈ ເມື່ອ ທຳການສິດສອນ ໃຫ້ແກ່ເດັກນ້ອຍ ຫວຽດນາມ. ຕາມການສັງເກດເຫັນ ຂອງ ນາງ Tsuchiya Akari, ເດັກນ້ອຍ ຫວຽດນາມ ມີ ນິດໄສ ເພິ່ງຕົນເອງ ໂດຍໄວ ເພາະສະນັ້ນ ອາດສາມາດເຮັດໄດ້ ວຽກງານຫຼາຍຢ່າງ ໂດຍບໍ່ຕ້ອງອາໄສນາຍຄູ, ແຕ່ຢູ່ ຍີ່ປຸ່ນ ຍ້ອນ ພໍ່ແມ່ຫຍຸ້ງກັບວຽກງານ, ບໍ່ມີເວລາສັ່ງສອນໃຫ້ລູກ ທັກສະໃນ ການໃຊ້ ຊີວິດ, ເພາະສະນັ້ນ ເດັກນ້ອຍ ຍີ່ປຸ່ນ ມັກຕ້ອງການ ຄວາມຊ່ວຍເຫຼືອ ຈາກຄູອາຈານ. ນອກນັ້ນ, ສຳລັບເດັກນ້ອຍ ຫວຽດນາມ ແມ່ນການ ໂອ້ລົມສົມທະນາ ລະຫວ່າງ ຄູສອນ ແລະ ນັກຮຽນເປັນ ສ່ວນໃຫຍ່, ໃນຂະນະນັ້ນ ຢູ່ ຍີ່ປຸ່ນ ມັກມີການພົວພັນແລກປ່ຽນ ລະຫວ່າງ ຄູ ສອນ ແລະ ນັກຮຽນ ແບບໃກ້ຊິດ ສະໜິດສະໜົມກວ່າ.\nນາງ Tsuchiya Akari ໃຫ້ຮູ້ວ່າ: “ເມື່ອເຮັດວຽກ ຢູ່ທີ່ນີ້, ຂ້າພະເຈົ້າໄດ້ຮຽນເພີ່ມຕື່ມ ວ່າດ້ວຍ ການໂອ້ລົມສົນທະນາ ກັບພວກນ້ອງນ້ອຍ ຢ່າງຫຼວງຫຼາຍ ຈາກບັນດາເພື່ອນຮ່ວມງານ ຄົນ ຫວຽດ. ຂ້າພະເຈົ້າ ກໍຮູ້ສຶກໄດ້ ການໂອ້ລົມສົນທະນາ ລະຫວ່າງ ຄູສອນ ແລະ ນັກຮຽນ ກໍ ເປັນປັດໃຈ ສຳຄັນ ເພື່ອເພີ່ມປະສິດທິຜົນ ໃນການ ຮັບເອົາ ໄດ້ ແຫຼ່ງຄວາມຮູ້ ຂອງພວກນ້ອງນ້ອຍ ໂດຍຜ່ານການສິດສອນ ຂອງ ຕົນ”.\nນາງ Tsuchiya Akari ໄດ້ຮູ້ຈັກ ປະສົມປະສານ ບັນດາຈຸດເດັ່ນ ໃນການສຶກສາໃຫ້ເດັກນ້ອຍ ຫວຽດນາມ ແລະ ຍີ່ປຸ່ນ ຢ່າງຄ່ອງແຄ່ວ. ຄວາມເອົາໃຈໃສ່ ແລະ ໃກ້ຊິດສະໜິດສະໜົມ ຂອງ ນາງ ກັບ ເດັກ ນ້ອຍແມ່ນມາ ໂດຍຕົວມັນເອງ ຜ່ານ ບັນດາພາກປະຕິບັດ ຕົວຈິງທີ່ ງ່າຍໆ ເຊ່ັນ ແນະນຳໃຫ້ພວກນ້ອງນ້ອຍ ວິທີພັບເຈ້ຍ ຕາມແບບ Origami ຂອງຍີ່ປຸ່ນ ເພື່ອໃຫ້ເຂົາເຈົ້າ ໄດ້ສະແດງອອກມາ ຄວາມ ອາດສາມາດ ໃນການປະດິດຄິດສ້າງ ດ້ານສິລະປະ. ບັນດາ ການ ເຄື່ອນເໜັງ ຕາມ ເນື້ອເພງ ຫຼື ທຳນອງ ສຽງ ປີອາໂນ ໄດ້ຮັບ ການດຳ ເນີນ ສະຫຼັບກັນ ໃນຊົ່ວໂມງຮຽນ ຈະ ຊ່ວຍເພີ່ມ ຄວາມໄຫວພິກ ແລະ ຈິນຕະນາການເຄື່ອນເໜັງ ຂອງເດັກນ້ອຍ.\nດ້ວຍການຕັ້ງໃຈ ຕິດຕາມຈິດຕະສາດ ຂອງເດັກນ້ອຍ ກໍຄື ການ ຊ່ວຍເຫຼືອ ຂອງ ບັນດານາຍຄູຄົນ ຫວຽດໃນຊົ່ວໂມງຮຽນ, ຫຼັງຈາກ ການເຮັດວຽກເປັນເວລາໜຶ່ງປີ, ນາງ Tsuchiya Akari ໄດ້ລື້ງກັບ ສະພາບແວດລ້ອມແຫ່ງການເຮັດວຽກ ແລະ ໄດ້ຮັບຄວາມຮັກແພງ ແລະ ໃກ້ຊິດສະໜິດສະໜົມ ຈາກນັກຮຽນ ຄົນ ຫວຽດນາມ.\nທ່ານນາງ ມາຍລານເຮືອງ, ຜູ້ອຳນວຍການໂຮງຮຽນອະນຸບານ ເຮືອງ ແຊນ ໃຫ້ຮູ້ວ່າ: “ແທ້ຈິງ ການສຶກສາຢູ່ ຍີ່ປຸ່ນ ມີຫຼາຍສິ່ງ ຫຼາຍຢ່າງ ເພື່ອ ໃຫ້ຄູສອນ ຫວຽດນາມ ຮໍ່າຮຽນເອົາ. ດ້ວຍເຫດນັ້ນ, ເມື່ອມີ ນາງ Tsuchiya Akari ນັກອາສາສະໝັກ ມາສອນຢູ່ໂຮງຮຽນ, ບັນດາ ນາຍຄູຂອງ ໂຮງຮຽນ ມີໂອກາດໄດ້ຮໍ່າຮຽນ ແລະ ບິແບ່ງປະສົບການ ຫຼາຍຢ່າງ ທີ່ມີຄຸນປະໂຫຍດ. ນາງ Tsuchiya Akari ເປັນຄົນ ມີຄວາມພິຖີພິຖັນທີສຸດ ໃນການສິດສອນ. ພວກຂ້າພະເຈົ້າ ແລະ ນາງ Tsuchiya Akari ໄດ້ມີການແລກປ່ຽນ ຄົ້ນຄວ້າ ພິຈາລະນາ ເຊິ່ງກັນ ແລະ ກັນ ເພື່ອສາມາດໝູນໃຊ້ ວິທີການ ສິດສອນທີ່ແທດເໝາະ ເພື່ອໃຫ້ ດີທີສຸດ ໃຫ້ ພວກນ້ອງນ້ອຍ”.\nນາງ Tsuchiya Akari ມັກການທ່ອງທ່ຽວ ແລະ ໄດ້ໄປທ່ຽວ ຫຼາຍ ແຫ່ງ ຢູ່ ຫວຽດນາມ ເຊັ່ນ: ໂຮ້ຍອານ, ນິງບິ່ງ, ດ່າລາດ... ນາງກໍມັກ ອາຫານ ຫວຽດ ຍ້ອນມັນມີລົດຊາດ ທີ່ຄ້າຍຄືກັນ ກັບອາຫານ ຍີ່ປຸ່ນ.\nບົດ: ເງິນຮ່າ, ຊອງເຕີມກວຽນ - ພາບ: ກົງດາດ


ສ້າງ VUFO ເປັນຫຼັກແຫຼ່ງຂອງການພົວພັນການທູດປະຊາຊົນ\n15 ມັງກອນ 2022 17:42\nກປ.ອອນໄລ - ຕອນເຊົ້າວັນທີ 14 ມັງກອນ, ທີ່ຮ່າໂນ້ຍ ໄດ້ດໍາເນີນກອງປະຊຸມຄະນະປະຈໍາການຄັ້ງທີ3ຄະນະປະທານສະຫະພັນມິດຕະພາບຫວຽດນາມ (VUFO) ອາຍຸການ 2019-2024. ກອງປະຊຸມໄດ້ຕີລາຄາ, ສະຫຼຸບວຽກງານປີ 2021 ແລະພິຈາລະນາທິດທາງ, ມາດຕະການຜັນຂະຫຍາຍໜ້າທີ່ 2022.\nທ່ານນາງ ຫງວຽນທິເຟືອງງາ ປະທານ VUFO ກ່າວຄໍາເຫັນທີ່ກອງປະຊຸມ. ພາບ: Qdnd.vn\nກ່າວຄໍາເຫັນໄຂກອງປະຊຸມ, ທ່ານນາງ ຫງວຽນທິເຟືອງງາ ປະທານ VUFO ຢັ້ງຢືນວ່າ ພ້ອມກັບກໍາລັງປະຕິບັດວຽກງານການທູດປະຊາຊົນ, VUFO ໄດ້ມານະພະຍາຍາມຢ່າງກະໂດດຂັ້ນ, ເປັນເຈົ້າການຮັບມືກັບສະພາບການໃໝ່, ປ່ຽນແປງໃໝ່ວິທີການ, ຍົກສູງຄຸນນະພາບການເຄື່ອນໄຫວ, ປະຕິບັດເປົ້າໝາຍ, ໜ້າທີ່ວາງອອກ. ປີ 2021, VUFO ໄດ້ປັບປຸງ ແລະສ້າງຕັ້ງການພົວພັນກັບບາງຄູ່ຮ່ວມມືໃໝ່; ປະຕິບັດຫຼາຍການເຄື່ອນໄຫວສະເຫຼີມສະຫຼອງສ້າງຕັ້ງການພົວພັນ ແລະບັນດາເຫດການສໍາຄັນກັບບັນດາປະເທດ; ປຸກລະດົມການບໍລິຈາກໄດ້ກວ່າ 46,7 ຕື້ດົ່ງເຂົ້າກອງທຶນປ້ອງກັນ, ຕ້ານພະຍາດໂຄວິດ-19; ຮັບຮູ້ 57 ອົງການຈັດຕັ້ງທີ່ບໍ່ຂຶ້ນກັບລັດຖະບານຂອງຕ່າງປະເທດໄດ້ປະກອບສ່ວນ 123 ບ້ວງເງິນອຸປະຖໍາປ້ອງກັນ, ຕ້ານພະຍາດທີ່ມີມູນຄ່າເກືອບ 10,64 ລ້ານໂດລາສະຫະລັດ.\nປີ 2022, VUFO ສືບຕໍ່ປ່ຽນແປງໃໝ່ຢ່າງແຮງທັງຈິນຕະນາການ ແລະການກະທໍາ, ວິທີການເຄື່ອນໄຫວເພື່ອປັບປຸງ, ເປີດກວ້າງການພົວພັນກັບໝູ່ເພື່ອນ, ຄູ່ຮ່ວມມື; ຍົກສູງຄຸນນະພາບ, ປະສິດທິຜົນຂອງໜ້າທີ່ວຽກງານ; ສ້າງ VUFO ໃຫ້ໝັ້ນຄົງເຂັ້ມແຂງ, ສົມເປັນກໍາລັງຫຼັກແຫຼ່ງຂອງການພົວພັນການທູດປະຊາຊົນ.\nTAG(S): VUFOຫວຽດນາມທ່ານນາງ ຫງວຽນທິເຟືອງງາການທູດ\nຈາກການປ້ອງກັນ, ຕ້ານພະຍາດມາເປັນການຄຸ້ມຄອງແບບຍືນຍົງ - (7 ພຶດສະພາ 2022 17:57)\nທ່ານນາຍົກລັດຖະມົນຕີຍີ່ປຸ່ນ Kishida Fumio ສິ້ນສຸດການຢ້ຽມຢາມຫວຽດນາມ ຢ່າງເປັນທາງການ - (2 ພຶດສະພາ 2022 22:0)\nກອງປະຊຸມສໍາມະນາຫວຽດນາມ-ຍີ່ປຸຸ່ນ ກ່ຽວກັບການປ່ຽນແປງໃໝ່ເຕັກໂນໂລຢີ, ຫັນປ່ຽນດີຈີຕອນ ແລະຫັນລະບົບສະໜອງເປັນຫຼາຍຮູບຫຼາຍແບບ - (2 ພຶດສະພາ 2022 18:36)\nທ່ານນາຍົກລັດຖະມົນຕີຍີ່ປຸ່ນ ຍາມໃດກໍ່ຖືການພົວພັນຫວຽດນາມ-ຍີ່ປຸ່ນ ເປັນສໍາຄັນ - (2 ພຶດສະພາ 2022 18:36)\nເອກອັກຄະລັດຖະທູດອົດສະຕາລີ ຢ້ຽມຢາມບັນດາໂຄງການຢູ່ເຂດຕາເວັນຕົກສ່ຽງເໜືອຫວຽດນາມ - (19 ເມສາ 2022 19:50)\nລັດຖະມົນຕີກະຊວງການຕ່າງປະເທດຫວຽດນາມ ສົນທະນາທາງໂທລະສັບກັບຄູ່ຕຳແໜ່ງ ເບລາຣຸດ - (16 ເມສາ 2022 19:26)\nເວທີປາໄສເສດຖະກິດ 2022 ແມ່ນເວທີປາໄສແຫ່ງການກະທໍາ ແລະເລີ່ມບຸກທະລຸ - (16 ເມສາ 2022 19:26)\nຫວຽດນາມ ສະໜັບສະໜູນ IFC ລະດົມບັນດາແຫຼ່ງໜູນຊ່ວຍດ້ານການເງິນໃຫ້ພາກເອກະຊົນ - (16 ເມສາ 2022 19:26)\nຈັດຕັ້ງເວທີປາໄສຂັ້ນສູງຫັນປ່ຽນດີຈີຕອນຫວຽດນາມ-ອາຊີ ປີ 2022 ຄັ້ງທໍາອິດ - (15 ເມສາ 2022 17:11)\nໄຂກອງປະຊຸມໃຫຍ່ຜູ້ແທນສະມາຄົມຂະແມ-ຫວຽດນາມ ຢູ່ ກໍາປູເຈຍ ຄັ້ງທີ III - (10 ເມສາ 2022 18:39)


ສະຫວັນນະເຂດໜັກສຸດ ຕິດໃນຊຸມຊົນ +551 ຄົນ (ທົ່ວປະເທດ ສະຖິຕິໃໝ່ +952) | ປະກາດ Pakaad\nHome ຂ່າວສານບ້ານເມືອງ ສະຫວັນນະເຂດໜັກສຸດ ຕິດໃນຊຸມຊົນ +551 ຄົນ (ທົ່ວປະເທດ ສະຖິຕິໃໝ່ +952)\nສະຫວັນນະເຂດໜັກສຸດ ຕິດໃນຊຸມຊົນ +551 ຄົນ (ທົ່ວປະເທດ ສະຖິຕິໃໝ່ +952)\nໃນເຊົ້າວັນທີ 25 ສິງຫາ 2021, ທ່ານ ດຣ. ສີສະຫວາດ ສຸດທານີລະໄຊ ຮອງຫົວໜ້າກົມຄວບຄຸມພະຍາດຕິດຕໍ່, ກະຊວງສາທາລະນະສຸກ ໄດ້ຖະແຫຼງຂ່າວ ກ່ຽວກັບ ສະພາບໂຄວິດ-19 ຢູ່ໃນ ສປປ ລາວ, \nມາຮອດວັນທີ 24 ສິງຫາ 2021, ໄດ້ກວດວິເຄາະທັງໝົດ 3,107 ຄົນ, ໃນນັ້ນ ກວດພົບຜູ້ຕິດເຊື້ອໃໝ່ ທັງໝົດ 952 ຄົນ (ເປັນຕົວເລກສູງທີ່ສຸດ ນັບຕັ້ງແຕ່ມີການລະບາດມາ) ເຊິ່ງຕິດເຊື້ອໃນຊຸມຊົນເຖິງ 594 ຄົນ ເປັນຜູ້ສຳຜັດໃກ້ຊິດນຳຜູ້ຕິດເຊື້ອທີ່ຜ່ານມາ ຄື: ສະຫວັນນະເຂດ 551 ຄົນ, ບໍ່ແກ້ວ 29 ຄົນ, ນະຄອນຫຼວງ 11 ຄົນ, ຈຳປາສັກ 1 ຄົນ, ແຂວງວຽງຈັນ 1 ຄົນ, ໄຊຍະບູລີ 1 ຄົນ\nສ່ວນ ກໍລະນີນໍາເຂົ້າ ມີ 358 ຄົນ ຈາກ ຄຳມ່ວນ 112 ຄົນ, ສາລະວັນ 110 ຄົນ, ສະຫວັນນະເຂດ 80 ຄົນ, ຈຳປາສັກ 54 ຄົນ, ນະຄອນຫຼວງ 1 ຄົນ ແລະ ໄຊຍະບູລີ 1 ຄົນ ເຊິ່ງກວດພົບຈາກແຮງງານລາວ ທີ່ກັບມາແຕ່ປະເທດເພື່ອນບ້ານ ເຂົ້າຕາມຈຸດຜ່ານແດນສາກົນ.\nສຳລັບ ການຕິດເຊື້ອໃນຊຸມຊົນ 551 ຄົນ ຢູ່ແຂວງສະຫວັນນະເຂດ, ກວດພົບຢູ່ສະຖານທີ່ຄຸມຂັງ 543 ຄົນ ແລະ ກຸ່ມຄົນທົ່ວໄປ 8 ຄົນ ຄື: ພະນັກງານບໍລິສັດລ້ານຊ້າງມິເນໂຣ5ຄົນ, ພະນັກງານການຢາຢູ່ໂຮງໝໍແຂວງ 1 ຄົນ, ຊາວຄ້າຂາຍ 1 (ຢູ່ບ້ານອຸດົມວິໄລ) ແລະ ຜູ້ສຳຜັດໃກ້ຊິດກັບພະນັກງານບໍລິສັດລ້ານຊ້າງມິເນໂຣ ທີ່ິິຕິດເຊື້ອ 1 ຄົນ. ສ່ວນ ແຂວງຈຳປາສັກ ຕິດເຊື້ອໃນຊຸມຊົນ 1 ຄົນ ເປັນເພດຊາຍ, ອາຍຸ 26 ປີ, ພະນັກງານ ປກຊ ທີ່ປະຈຳຢູ່ສູນຈຳກັດບໍລິເວນ. ແຂວງວຽງຈັນ ຕິດເຊື້ອໃນຊຸມຊົນ 1 ຄົນ, ເພດຍິງ, ອາຍຸ 52 ປິ ບ້ານຜາລາດ ເມືອງຊະນະຄາມ ຊື່ງ ຜູ້ກ່ຽວໄດ້ເດີນທາງໄປເມືອງນານ, ແຂວງຫລວງພະບາງ ແລະ ໄດ້ໄປພົບກັບເອື້ອຍທີ່ມາຈາກເມືອງຕົ້ນເຜີ້ງ, ແຂວງບໍ່ແກ້ວ.\nສຳລັບ ນະຄອນຫລວງ ຕິດເຊື້ອໃນຊຸມຊົນ ມີ 11 ຄົນ, ຊື່ງທັງໝົດແມ່ນກຸ່ມພີ່ນ້ອງ, ໝູ່ຄູ່ກັນ ກ່ອນໜ້ານີ້ ໄດ້ມີການຊຸມແຊວນຳກັນເລື້ອຍໆ. ລາຍລະອຽດ ດັ່ງລຸ່ມນີ້:\nບ້ານສິມມະໂນ, ເມືອງຫາດຊາຍຟອງ: 1. ເພດຊາຍ, ອາຍຸ 39 ປີ, ອາຊີບ: ພະນັກງານໂຮງງານເປັບຊີ (ສາມີ), 2. ເພດຍິງ, ອາຍຸ 38 ປີ, ອາຊີບ: ພະນັກງານຄູອານຸບານ ນາລ້ອງ (ພັນລະຍາ), 3. ເພດຊາຍ, ອາຍຸ 15 ປີ, ອາຊີບ: ນັກຮຽນ (ລູກ), 4. ເພດຊາຍ, ອາຍຸ 39 ປີ, ພະນັກງານບໍລິສັດເບຍລາວ (ເປັນໝູ່ກັບຜູ້ຕິດເຊື້ອ), 5. ເພດຊາຍ, ອາຍຸ 33 ປີ, ພະນັກງານໂກປີໂກລາວ (ເປັນໝູ່ກັບຜູ້ຕິດເຊື້ອ), 6. ເພດຊາຍ, ອາຍຸ6ປີ, ອາຊີບ: ນັກຮຽນ ໄປຢູ່ບ້ານແມ່ເຖ້າ ຢູ່ບ້ານສິມມະໂນ\nບ້ານດອນດູ່, ເມືອງຫາດຊາຍຟອງ: 7. ເພດຊາຍ, ອາຍຸ7ປີ, ອາຊີບ: ນັກຮຽນ (ໃກ້ຊິດກັບຜູ້ຕິດເຊື້ອ), 8. ເພດຊາຍ, ອາຍຸ 15 ປີ, ອາຊີບ: ນັກຮຽນ (ໃກ້ຊິດກັບຜູ້ຕິດເຊື້ອ)\nບ້ານໜອງແຫ້ວ, ເມືອງຫາດຊາຍຟອງ: 9. ເພດຊາຍ, ອາຍຸ 43 ປີ, ພະນັກງານບໍລິສັດເບຍລາວ, 10. ເພດຊາຍ, ອາຍຸ 37 ປີ, ພະນັກງານບໍລິສັດເປັບຊີ ແລະ 11. ເພດຊາຍ, ອາຍຸ 34 ປີ, ພະນັກງານບໍລິສັດເປັບຊີ\nປະຈຸບັນ ຜູ້ຕິດເຊື້ອໃໝ່ທັງໝົດ ໄດ້ເຂົ້ານອນແຍກປ່ຽວ ແລະ ຮັບການປິ່ນປົວຢູ່ສະຖານທີ່ປິ່ນປົວທີ່ຖືກກຳນົດໄວ້ຂອງແຂວງແລະສູນກາງ.\nມາຮອດມື້ນີ້ ພວກເຮົາມີຕົວເລກຜູ້ຕິດເຊື້ອສະສົມທັງໝົດ 13,909 ຄົນ, ຄົນເຈັບເສຍຊີວິດສະສົມ 11 ຄົນ (ໃໝ່0ຄົນ) ແລະ ກໍາລັງປິ່ນປົວ ທັງໝົດ 4,366 ຄົນ. ທົ່ວປະເທດມີສູນຈຳກັດບໍລິເວນທີ່ຍັງເປີດຢູ່ 107 ສູນ ແລະ 51 ໂຮງແຮມ ມີຜູ້ຈຳກັດບໍລິເວນ 9,057 ຄົນ.\nPrevious articleຂ່າວດ່ວນ! ທີ່ນະຄອນປາກເຊ ໄຟໄໝ້ເສຍຫາຍໜັກ! (ມີຄລິບ)\nNext articleປກສ ແຂວງສະຫວັນນນະເຂດ ອອກຄຳສັ່ງ ວ່າດ້ວຍ ການເພີ່ມທະວີ ສະຕິປ້ອງກັນຕົນເອງ ຕໍ່ພະຍາດ ໂຄວິດ-19


ການປັບປຸງຄວາມປອດໄພຂອງ Sierra ແລະ High Sierra 2019-004 | ຂ້ອຍມາຈາກແມັກ\nApple ຟື້ນຟູການປັບປຸງຄວາມປອດໄພ Sierra ແລະ High Sierra 2019-004\nການຈັບຄູ່ມັນກັບ macOS Mojave 10.14.6 ອັບເດດທີ່ອອກອາທິດ ໜຶ່ງ, Apple ໄດ້ມີໂອກາດເປີດຕົວ ການປັບປຸງຄວາມປອດໄພ ສຳ ລັບ macOS Sierra ແລະ macOS High Sierra. ການປັບປຸງຄວາມປອດໄພໄດ້ຮັບນາມສະກຸນ 2019, 004. ຈາກຂ້ອຍມາຈາກ Mac ພວກເຮົາແນະ ນຳ ໃຫ້ມີການປັບປຸງເວີຊັ່ນໃດກໍ່ຕາມ, ໂດຍສະເພາະຖ້າມັນປະນີປະນອມຄວາມປອດໄພຂອງຄອມພິວເຕີຂອງພວກເຮົາ.\nແທນທີ່ຈະ, ໃນເວລານີ້ມັນກໍ່ໃຫ້ເກີດບັນຫາ Kernel Panic ໃນທີມກັບ chip T1 ແລະ T2, ໃນເວລາເຫຼົ່ານີ້ ອອກຈາກໂຫມດສະແຕນບາຍ. ນີ້ແມ່ນບັນຫາຮ້າຍແຮງທີ່ກີດຂວາງຄອມພິວເຕີຂອງພວກເຮົາ. ຢູ່ໃນເວັບໄຊທ໌ນີ້ພວກເຮົາບອກທ່ານ ຂ່າວ, ບ່ອນທີ່ທ່ານສາມາດຊອກຫາລາຍລະອຽດເພີ່ມເຕີມ.ທັນທີ, Apple ດຶງການປັບປຸງຄວາມປອດໄພ ຈາກເວັບໄຊທ໌ຂອງມັນແລະດາວໂຫລດໄດ້ຈາກ App Store. ແທນທີ່ຈະ, ສໍາລັບສອງສາມຊົ່ວໂມງການປັບປຸງນີ້ມີອີກເທື່ອຫນຶ່ງ. ພວກເຮົາໄດ້ໃຊ້ເວລາບາງເວລາເພື່ອກວດກາເບິ່ງວ່າຜູ້ໃຊ້ລາຍງານຂໍ້ຜິດພາດເພີ່ມເຕີມ, ແຕ່ຍ້ອນວ່າພວກເຂົາບໍ່ໄດ້ ນຳ ສະ ເໜີ ຂໍ້ຜິດພາດທີ່ ສຳ ຄັນ, ພວກເຮົາຂໍແນະ ນຳ ໃຫ້ຕິດຕັ້ງການອັບເດດຄວາມປອດໄພ ສຳ ລັບ Sierra ແລະ High Sierra ໂດຍມີ ໝາຍ ເລກ 2019-004. ການປັບປຸງນີ້ສາມາດຕິດຕັ້ງໄດ້ຈາກ Mac App Store ຫຼືໂດຍການດາວໂຫລດມັນຈາກເວບໄຊທ໌ Apple.\nບັນຫາໂດຍສະເພາະແມ່ນເກີດຂື້ນ ເມື່ອ Mac ອອກມາຈາກໂຫມດສະແຕນບາຍ. ໃນເວລານັ້ນ, ຂໍ້ຜິດພາດຂອງລະບົບທົ່ວໄປໄດ້ເກີດຂື້ນ. ຫນ້າສົນໃຈ, ຜູ້ຊົມໃຊ້ທີ່ໄດ້ຮັບຜົນກະທົບຊີ້ໃຫ້ເຫັນວ່າຂໍ້ຜິດພາດເກີດຂື້ນໃນaMacBook Pro. ພວກເຮົາເຊື່ອມຕໍ່ທ່ານບາງຢ່າງ ກອງປະຊຸມ Apple ລາຍລະອຽດຂອງບັນຫາທີ່ເກີດຂື້ນໃນຄອມພິວເຕີຂອງທ່ານ.\nApple ຄັດເລືອກເອົາອັນໃດອັນ ໜຶ່ງ ບັນຫາຊອບແວແລະແນ່ນອນກ່ຽວກັບຂໍ້ບົກພ່ອງດ້ານຄວາມປອດໄພ ຂອງຄອມພິວເຕີ້ໃນລະບົບປະຕິບັດການປັດຈຸບັນແລະສອງລຸ້ນກ່ອນ. ຕົວຢ່າງ, ປະຈຸບັນທ່ານ ກຳ ລັງໃຫ້ບໍລິການ macOS Mojave, ແຕ່ຍັງມີ macOS High Sierra ແລະ MacOS Sierra. ພວກເຮົາສາມາດເວົ້າໄດ້ວ່າສ່ວນໃຫຍ່ຂອງເຄື່ອງ Mac ທີ່ໃຊ້ໃນເວລານີ້ມີຫລືຢ່າງ ໜ້ອຍ ກໍ່ສາມາດສະ ໜັບ ສະ ໜູນ macOS Sierra. ເພາະສະນັ້ນ, Apple ຄັດເລືອກເອົາເຄື່ອງ Macs ທີ່ແລ່ນໄປມາຫຼາຍທີ່ສຸດ. ຂ່າວໃດໆກ່ຽວກັບການປັບປຸງຄວາມປອດໄພ, ພວກເຮົາຈະແຈ້ງໃຫ້ທ່ານຊາບ.\nເສັ້ນທາງເຕັມໄປຫາບົດຄວາມ: ຂ້ອຍມາຈາກແມັກ » Mac OS X » macOS High Sierra » Apple ຟື້ນຟູການປັບປຸງຄວາມປອດໄພ Sierra ແລະ High Sierra 2019-004\nມີການປັບປຸງຄວາມປອດໄພ 2019-005! ຂ້ອຍລົ້ມເຫລວ 004 ກັບທຸກໆຄົນ, ທີ່ນີ້ການເຊື່ອມຕໍ່:\nໃຫ້ເບິ່ງ, ສອງມື້ກ່ອນຫນ້ານີ້ການປັບປຸງຄວາມປອດໄພ 2019-006 10.13.6 ສໍາລັບ Hig Sierra ຖືກດາວໂຫລດຈາກ Apple App Store, ລວມກັບອີກຫນຶ່ງອັນສໍາລັບ Safari 13.0.3.\nຢ່າງ ໜ້າ ແປກໃຈ, Safari ແມ່ນຄັ້ງທີສາມທີ່ມັນຖືກດາວໂຫລດມາແລ້ວ ...\nເມື່ອຂ້ອຍຕິດຕັ້ງມັນ, Mac ຂອງຂ້ອຍກໍ່ບ້າ. ບໍ່ມີຫຍັງເກີດຂື້ນແບບນີ້; ທຳ ອິດມັນບໍ່ໄດ້ປິດໃນຂະບວນການ reboot, ແລະຫຼັງຈາກນັ້ນມັນກໍ່ບໍ່ໄດ້ boot.\nຫລັງຈາກໄດ້ຄົ້ນຫາຫລາຍແລະບໍ່ໄດ້ຊອກຫາຫຍັງ (ບໍ່ແມ່ນແຕ່ບໍລິການຂອງ Apple, ເຊິ່ງເບິ່ງຄືວ່າບໍ່ຮູ້ວ່າຂ້ອຍ ກຳ ລັງເວົ້າຫຍັງຢູ່), ຂ້ອຍສາມາດເຮັດການປະຕິບັດງານຄືນ ໃໝ່ ບາງສ່ວນ, ເຮັດດັ່ງຕໍ່ໄປນີ້:\n- Boot cmd + R ແລ້ວຕິດຕັ້ງ OS ໃໝ່\n- ຊອກຫາໂຟນເດີ Updates ແລະລຶບອອກ (ມີສອງຢ່າງທີ່ບໍ່ມີ ໜຶ່ງ ຄົນ) ຜູ້ຕິດຕັ້ງ\nວິທີນີ້ຂ້ອຍສາມາດເຮັດວຽກໄດ້, ແຕ່ຄອມພິວເຕີບໍ່ສາມາດປິດດ້ວຍຕົວມັນເອງ, ຂ້ອຍຕ້ອງເຮັດດ້ວຍຕົນເອງໂດຍກົດປຸ່ມກົດ.\nຖ້າໃຜຮູ້ວິທີທີ່ຈະເຮັດໃຫ້ທີມງານກັບມາຢູ່ ນຳ ກັນ, ຂ້ອຍກໍ່ຈະຊື່ນຊົມກັບມັນ.\nPS: ການຟື້ນຟູຈາກການ ສຳ ຮອງຂໍ້ມູນບໍ່ ເໝາະ ສົມກັບຂ້ອຍ, ເພາະວ່າໃນ Time Machine ລຸ້ນທີ່ແຕກຫັກຈະມີຢູ່ແລ້ວ, ແລະໃນ Super Duper ຂ້ອຍຈະເສຍສ່ວນ ໜຶ່ງ ຂອງວຽກທີ່ ສຳ ຄັນ. ສິ່ງທີ່ເກີດຂື້ນສະເຫມີໃນຊ່ວງເວລາທີ່ຮ້າຍແຮງທີ່ສຸດ.\nເບຕ້າສາທາລະນະ macOS Catalina ລຸ້ນທີ XNUMX ແມ່ນມີໃຫ້ບໍລິການແລ້ວ\nຫຼາຍຮ້ອຍແມ່ແບບໃນການສ້າງເອກະສານໃດໆພຽງແຕ່ 1 ເອີໂຣເທົ່ານັ້ນ


Tungsten Carbide ຕາຍ\nTungsten Carbide ເຄື່ອງມືຂຸດຄົ້ນບໍ່ແຮ່\nປຸ່ມ Carbideແຜ່ນແກະສະຫຼັກ Carbideເຫຼັກກ້າ Carbide HPGRຄໍາແນະນໍາກ່ຽວກັບ carbide ສໍາລັບການກໍ່ສ້າງຄໍາແນະນໍາ Carbide ສໍາລັບທໍລະນີສາດ\nແຜ່ນໃບຄ້າຍຄື Tungsten Carbide\nບານ Carbide ແລະບ່ອນນັ່ງ\nrods carbideເສັ້ນດ່າງ carbideHardfacing materialCarbide burrsCarbide diesCarbide mining toolsCarbide bladesTungsten carbide carbide toolsເຄື່ອງຕັດ PDC\nTungsten Carbide RodsຄາໂບໄຮເດຣດTungsten Carbide StripsTungsten Carbide ຕາຍTungsten Carbide ເຄື່ອງມືຂຸດຄົ້ນບໍ່ແຮ່ແຜ່ນໃບຄ້າຍຄື Tungsten Carbideເຄື່ອງຕັດ PDCບານ Carbide ແລະບ່ອນນັ່ງHardfacing material\nZZBETTER ໄດ້ໃຫ້ບໍລິການເຄື່ອງຕັດ PDC, ປຸ່ມ carbide ແລະ rods carbide ສໍາລັບຫຼາຍກ່ວາ 15 ປີ. ພວກເຮົາມີພະນັກງານມືອາຊີບໃນພື້ນທີ່ຂອງການອອກແບບ, ການຜະລິດແລະການຕະຫຼາດ. ພະນັກງານຂອງພວກເຮົາທັງຫມົດແມ່ນໄດ້ຮັບການຝຶກອົບຮົມແລະປະສົບການທີ່ດີ.\nTungsten carbide rods ແມ່ນຄໍາຮ້ອງສະຫມັກໃນການຜະລິດເຈາະ, ໂຮງງານຜະລິດທ້າຍ, reamers, ເຄື່ອງຕັດພິເສດລົດໃຫຍ່, ເຄື່ອງຕັດພິເສດເຄື່ອງຈັກ.\nແຖບ Tungsten carbide ການຄ້າແມ່ນສົມທົບການຕໍ່ຕ້ານ corrosion ກັບການປະຕິບັດທີ່ສູງຂຶ້ນ.\nເຄື່ອງມືຂຸດຄົ້ນບໍ່ແຮ່ຊີມັງ carbide ຖືກນໍາໃຊ້ຢ່າງກວ້າງຂວາງສໍາລັບເຄື່ອງມືຫີນ, ເຄື່ອງມືຂຸດຄົ້ນບໍ່ແຮ່ເພື່ອນໍາໃຊ້ໃນການຂຸດຄົ້ນບໍ່ແຮ່, ຂຸດຄົ້ນບໍ່ແຮ່, ອຸໂມງແລະການກໍ່ສ້າງ.\nການແຕ້ມຮູບຕາຍແມ່ນໃຊ້ເພື່ອແຕ້ມລວດ, rod, bar, ແລະທໍ່.\nກ່ຽວກັບ ZZBETTERZhuzhou Better Tungsten Carbide Co., Ltd ຕັ້ງຢູ່ໃນເມືອງ Zhuzhou, ແຂວງ Hunan, ບ່ອນທີ່ເປັນເຂດຜະລິດ tungsten carbide ທີ່ໃຫຍ່ທີ່ສຸດໃນປະເທດຈີນ. ພວກເຮົາເປັນເຈົ້າຂອງໂຮງງານທີ່ມີຄວາມຊ່ຽວຊານໃນ tungsten carbide, ພວກເຮົາຍັງສະຫນອງຜະລິດຕະພັນອື່ນໆຈໍານວນຫຼາຍທີ່ພວກເຮົາບໍ່ສາມາດຜະລິດໄດ້. ພວກເຮົາເປັນບໍລິສັດການຄ້າເຕັກໂນໂລຢີ, ມຸ່ງຫມັ້ນທີ່ຈະຊັບພະຍາກອນທີ່ດີທີ່ສຸດຂອງຜະລິດຕະພັນສໍາລັບຜູ້ທີ່ຕ້ອງການທີ່ຈະໄດ້ຮັບຜະລິດຕະພັນທີ່ມີຄຸນນະພາບດີແລະລາຄາທີ່ດີທີ່ສຸດ.※ເຈົ້າສາມາດຊອກຫາຫຍັງໄດ້ຈາກພວກເຮົາ?1. ເຄື່ອງຕັດ PDC2. ເຄື່ອງມືຂຸດຄົ້ນ Tungsten Carbide3. Tungsten Carbide Rods / Bars.ພວກເຮົາມຸ່ງໝັ້ນທີ່ຈ...\nZZBETTER ສະຫນອງການຕອບສະຫນອງໄວແລະການບໍລິການເອົາໃຈໃສ່. ການຕອບສະຫນອງຕໍ່ການສອບຖາມຂອງທ່ານແມ່ນດໍາເນີນການໂດຍທີມງານທີ່ມີປະສົບການແລະຄຸນສົມບັດສໍາລັບການບໍລິການອອນໄລນ໌ 24 ຊົ່ວໂມງ. ຍິນດີຕ້ອນຮັບທີ່ຈະຕິດຕໍ່ຫາພວກເຮົາ, ບໍ່ວ່າຈະສໍາລັບຄໍາແນະນໍາດ້ານວິຊາການຫຼືວົງຢືມອື່ນໆ.\nTungsten carbide ເຫັນປາຍ\nການແຕ້ມ Tungsten carbide ຕາຍ\nK10 K20 K30 K40 ແຂງ carbide rods ເປົ່າແລະດິນ\nCemented Carbide Blank Burs ສໍາລັບ Rotary File Flexible Shaft Shank Carbide Burrs\nTungsten Carbide Drawing ຕາຍສໍາລັບການແຕ້ມທໍ່\nເຄື່ອງມືຕັດແຖບ / ແຖບ / ແຖບ / ແຜ່ນຊີມັງທີ່ມີຄຸນນະພາບສູງ widia tungsten carbide ເຄື່ອງມືຕັດແຖບ\nCarbide HPGR Studs ກັບຫົວ Pin\nປຸ່ມ Carbide Parabolic\nການຂຸດຄົ້ນຖ່ານຫີນໃຊ້ເຄື່ອງຕັດ PDC ປຸ່ມ PDC ແປ\nແຖບຂຸດຄົ້ນບໍ່ແຮ່ Tungsten carbide ແຜ່ນຊີມັງ carbide ດິນຊາຍ\ncardboard corrugated board ຕັດ tungsten carbide ບາງໆຮອບໃບມີດ slitting ສໍາລັບ slitting corrugated board\nເຊືອກເຊື່ອມໂລຫະປະສົມ tungsten carbide ທອງແດງ ຫຼື nickel\nເພີ່ມ : Huanghe North Road, ເມືອງ Tianyuan, ເມືອງ Zhuzhou, ແຂວງ Hunan, ຈີນ. 412000\nອີເມວ : sales8@zzbetter.com\nໂທລະສັບ : 0086 136 4733 8188\nໂທ : 0086-731-28705418\n Tungsten Carbide ຕາຍ\n Tungsten Carbide ເຄື່ອງມືຂຸດຄົ້ນບໍ່ແຮ່\n ແຜ່ນໃບຄ້າຍຄື Tungsten Carbide


ການລັກເລັກ ຂະໂມຍນ້ອຍ ແລະ ໃຊ້ຢາເສພຕິດ ເປັນບັນຫາສັງຄົມ ທີ່ທາງການ ເມືອງແປກ ແຂວງຊຽງຂວາງ ພຍາຍາມປາບປາມ ແກ້ໄຂ.\nເຈົ້າໜ້າທີ່ ເມືອງແປກ ແຂວງຊຽງຂວາງ ເລັ່ງຫາທາງປາບປາມ ແລະແກ້ໄຂບັນຫາ ສັງຄົມ ທີ່ສ້າງຄວາມປັ່ນປ່ວນ ພໍສົມຄວນ ເປັນຕົ້ນການ ລັກເລັກຂໂມຍນ້ອຍ ແລະ ບັນຫາຢາເສບຕິດ ໃນກຸ່ມເຍົາວະຊົນ ໃຫ້ຫລຸດຜ່ອນລົງ ຫລືໝົດສ້ຽງໄປ ເພື່ອໃຫ້ ປະຊາຊົນ ໄດ້ຮັບຄວາມສງົບສຸຂ ຂັ້ນພື້ນຖານ. ທີ່ຜ່ານມາບັນຫາ ດັ່ງກ່າວ ໄດ້ສົ່ງຜົນ ກະທົບກະເທືອນ ສ້າງຄວາມວຸ້ນວາຍ ຕໍ່ສັງຄົມ ຈົນເຮັດໃຫ້ ປະຊາຊົນ ຢູ່ຢ່າງບໍ່ມີຄວາມສງົບ ພໍສົມຄວນ. ເຈົ້າໜ້າທີ່ ຈາກຫ້ອງການ ປົກຄອງເມືອງແປກ ແຂວງຊຽງຂວາງ ອະທິບາຍກ່ຽວກັບ ເຣື້ອງນີ້ວ່າ:\n"ການແກ້ໄຂປາກົດ ການຍໍ້ທໍ້ຢູ່ໃນເມືອງ ປັດຈຸບັນ ໂດຍສະເພາະກໍແມ່ນ ພວກຂີ້ລັກງັດແງະ ຫລືບັນຫາ ຢາເສບຕິດ ທີ່ກຳລັງດຳເນີນ ຢູ່ໃນ ປັດຈຸບັນນີ້".\nເຈົ້າໜ້າທີ່ໄດ້ເວົ້າ ຕໍ່ໄປວ່າ ກ່ຽວກັບການປາບປາມ ແກ້ໄຂບັນຫາ ດັ່ງກ່າວ ທາງຫ້ອງການປົກຄອງ ເມືອງແປກ ໄດ້ມອບໝາຍໜ້າທີ່ ໃຫ້ກອງບັນຊາການ ທະຫານແລະ ຕຳຣວດເມືອງ ພ້ອມກັບກອງຈັດຕັ້ງ ມະຫາຊົນ ທີ່ເປັນກຳລັງ ປ້ອງກັນຄວາມສງົບ ຫລື ປກສ ປະຈຳບ້ານ ໃຫ້ອອກໄປ ປະຕິບັດໜ້າທີ່ ອອກລາຕເວນ ແລະ ເຝົ້າຍາມ ຢ່າງເຄັ່ງຄັດກວ່າເກົ່າ.\nທີ່ຜ່ານມາທາງ ຫ້ອງການປົກຄອງ ເມືອງແປກ ເຫັນວ່າເຈົ້າໜ້າທີ່ ຕຳຣວດບາງຄົນ ບໍ່ປະຕິບັດ ໜ້າທີ່ຕາມ ທີ່ໄດ້ກຳນົດໄວ້ ແລະບາງກໍຣະນີ ກໍລະເລີຍຕໍ່ໜ້າທີ່ ໂດຍທີ່ບໍ່ ຕິດຕາມ ແລະ ຈັບຜູ້ຮ້າຍ ຜູ້ກະທໍາຜິດເສບຢາ ຫລືຄ້າຢາມາ ລົງໂທດ.\nພ້ອມກັບການປາບປາມ ແກ້ໄຂບັນຫາ ການລັກເລັກຂໂມຍນ້ອຍ ແລະ ບັນຫາຢາເສບຕິດ ນີ້ແລ້ວເຈົ້າໜ້າທີ່ ຜູ້ດຽວກັນເວົ້າວ່າ ທາງຫ້ອງການປົກຄອງ ເມືອງແປກ ຍັງໄດ້ຈັດການ ສຳຣວດ ສັມມະໂນຄົວ ໂດຍການຈົດຊື່ ລົງທະບຽນຄອບຄົວ ຂອງປະຊາຊົນ ຊາວບ້ານ ທີ່ຢູ່ໃນໂຕ ເມືອງແປກ ແລະຍັງໄດ້ສັ່ງ ໃຫ້ມີການກວດກາ ເອກກະສານ ຂອງຄົນທີ່ເຂົ້າອອກ ພາຍໃນເຂດ ກຳແພງນະຄອນ ເພື່ອປ້ອງກັນບໍ່ໃຫ້ ຜູ້ຮ້າຍ ສາມາດຫລົບລີ້ ເຂົ້າມາກໍ່ຄວາມບໍ່ສງົບ ໃນເມືອງແປກໄດ້.


ມອບ-ຮັບໜ້າທີ່ ເຈົ້າເມືອງໆມະຫາໄຊ ລະຫວ່າງຜູ້ເກົ່າ ແລະ ຜູ້ໃໝ່ | ມີເດຍລາວ Media LAOS\nໜ້າຫຼັກ ຂ່າວສານບ້ານເມືອງ ຂ່າວທ້ອງຖິ່ນ ມອບ-ຮັບໜ້າທີ່ ເຈົ້າເມືອງໆມະຫາໄຊ ລະຫວ່າງຜູ້ເກົ່າ ແລະ ຜູ້ໃໝ່\nມອບ-ຮັບໜ້າທີ່ ເຈົ້າເມືອງໆມະຫາໄຊ ລະຫວ່າງຜູ້ເກົ່າ ແລະ ຜູ້ໃໝ່\nໃນຕອນເຊົ້າຂອງວັນທີ 16 ມິຖຸນາ 2021 ຢູ່ທີ່ສະໂມສອນຫ້ອງວ່າການເມືອງມະຫາໄຊ ແຂວງຄຳມ່ວນ ໄດ້ຈັດພິທີ ມອບ-ຮັບໜ້າທີ່ລະຫວ່າງເຈົ້າເມືອງມະຫາໄຊຜູ້ເກົ່າ ແລະ ຜູ້ໃໝ່ ໂດຍເປັນກຽດເຂົ້າຮ່ວມຂອງ ທ່ານ ວັນໄຊ ພອງສະຫວັນ ກຳມະການສູນກາງພັກ, ເລຂາຄະນະບໍລິຫານງານພັກແຂວງ, ເຈົ້າແຂວງໆຄໍາມ່ວນ, ມີບັນດາພະແນກການຂັ້ນແຂວງ, ບັນດາການນຳຂັ້ນເມືອງ, ອະດີດການນໍາຂັ້ນເມືອງ ຕະຫຼອດເຖິງອຳນາດການປົກຄອງບ້ານໃນທົ່ວເມືອງເຂົ້າຮ່ວມ.\nທ່ານ ຄໍາແຜວ ສາຍປະດິດ ຮອງຫົວໜ້າຄະນະຈັດຕັ້ງເເຂວງຄໍາມ່ວນ ໄດ້ຂຶ້ນຜ່ານຂໍ້ຕົກລົງເເຕ່ງຕັ້ງມອບ-ຮັບໜ້າທີ່ເຈົ້າເມືອງມະຫາໄຊຜູ້ໃໝ່ ປ່ຽນແທນຜູ້ເກົ່າພ້ອມທັງຄະນະປະຈໍາພັກເມືອງ, ກໍາມະການພັກເມືອງ ເຊິ່ງມີລາຍຊື່ລະອຽດດັ່ງນີ້: ທ່ານ ສົມບູນ ແກ້ວວົງສາ ຮອງເລຂາພັກເມືອງ ຂຶ້ນເປັນເລຂາພັກເມືອງ ເຈົ້າເມືອງໆມະຫາໄຊ, ທ່ານ ສົມພິດ ສຸລິຍະວົງ ຄະນະປະຈໍາພັກເມືອງ ຫົວໜ້າຄະນະຈັດຕັ້ງເມືອງ ຂຶ້ນເປັນຮອງເລຂາພັກເມືອງ, ທ່ານ ສີວອນ ທໍາມະວົງ ກໍາມະການພັກເມືອງ ຫົວໜ້ອງວ່າການເມືອງ ຂຶ້ນເປັນ ຄະນະປະຈໍາພັກເມືອງ, ທ່ານ ຂັນອາສາ ພົງອຸດົມ ຮອງປະທານກໍາມະບານເມືອງ ຂຶ້ນເປັນ ກໍາມະການພັກເມືອງ.\nຈາກນັ້ນໃນພິທີກໍ່ໄດ້ມີການເຊັນບົດບັນທຶກ ມອບ-ຮັບໜ້າທີ່ ລະຫວ່າງທ່ານ ບົວພັນ ແສງຈັນ ເຈົ້າເມືອງໆມະຫາໄຊ ຜູ້ເກົ່າ ກັບ ທ່ານ ສົມບູນ ແກ້ວວົງສາ ເຈົ້າເມືອງໆມະຫາໄຊ ຜູ້ໃໝ່. ທ່ານ ບົວພັນ ເເສງຈັນ ເຈົ້າເມືອງທມະຫາໄຊ ຜູ້ເກົ່າໄດ້ຂຶ້ນກ່າວມອບໜ້າທີ່ ພ້ອມທັງລາຍງານໂດຍຫຍໍ້ການນໍາພາ-ຊີ້ນໍາວຽກງານ ຕະຫຼອດໄລຍະທີ່ການຈັດຕັ້ງຂັ້ນເທິງໄດ້ມອບໝາຍໃຫ້ດຳລົງຕຳແໜ່ງເປັນເຈົ້າເມືອງ ຜ່ານມາໃນແຕ່ລະດ້ານເປັນຕົ້ນດ້ານການເມືອງແນວຄິດ, ວຽກງານປ້ອງກັນຊາດ-ປ້ອງກັນຄວາມສະຫງົບ, ດ້ານເສດຖະກິດ, ດ້ານການລົງທຶນ, ທາງດ້ານການເງິນ ແລະ ງົບປະມານ ແລະ ດ້ານອື່ນໆແມ່ນເຫັນວ່າມີຜົນສໍາເລັດໃນຫຼາຍດ້ານ.\nໃນໂອກາດດຽວກັນ ທ່ານ ວັນໄຊ ພອງສະຫວັນ ເຈົ້າເເຂວງໆຄໍາມ່ວນ ກໍ່ໄດ້ມີຄຳເຫັນໂອ້ລົມ ພ້ອມທັງຮຽກຮ້ອງມາຍັງບັນດາພະນັກງານການນຳພາຍໃນເມືອງມະຫາໄຊ ຈົ່ງໃຫ້ຄວາມຮ່ວມມືໃນການຈັດຕັ້ງປະຕິບັດວຽກງານຂອງທ່ານເຈົ້າເມືອງຜູ້ໃໝ່ ພ້ອມນັ້ນ ຄະນະນຳທຸກຂັ້ນຕ້ອງມີຄວາມເປັນເອກກະພາບພ້ອມພາກັນແກ້ໄຂປະກົດການຫຍໍ້ທໍ້ທາງສັງຄົມໂດຍສະເພາະແມ່ນບັນຫາຢາເສບຕິດ ແລະ ສືບຕໍ່ປຸກລະດົມຂະບວນການຮັກຊາດພັດ ທະນາ, ສ້າງຄວາມສາມັກຄີຊ່ວຍເຫຼືອເຊິ່ງກັນ ແລະ ກັນ. ພ້ອມທັງສືບຕໍ່ເອົາໃຈໃສ່ປ້ອງກັນ ແລະ ສະກັດກັ້ນການແຜ່ລະບາດຂອງພະຍາດ ໂຄວິດ-19. ສ່ວນທ່ານເຈົ້າເມືອງທີ່ໄດ້ຮັບການແຕ່ງຕັ້ງໃໝ່ ຈົ່ງສືບຕໍ່ນຳພາຈັດຕັ້ງປະຕິບັດຕາມແຜນການທີ່ໄດ້ກຳນົດໄວ້ ເພື່ອນຳພາເມືອງມະຫາໄຊ ໃຫ້ມີຄວາມຈະເລີນຮຸ່ງເຮືອງເປັນກ້າວໆ.\nຂ່າວກ່ອນໜ້ານີ້ບ້ານໂຄກສະຫວ່າງ ແລະ ບ້ານໂພນສັງ ເມືອງຍົມມະລາດ ຈະໄດ້ນຳໃຊ້ຂົວແຫ່ງໃໝ່ໃນລະດູແລ້ງທີ່ຈະມາເຖິງນີ້\nຂ່າວຖັດໄປເມືອງໂຂງ ສ້າງຂະບວນການອອກແຮງງານລວມ6ຈຸດ\nປະກາດຮັບຮອງໜ່ວຍຊາວໜຸ່ມ3ໜ່ວຍເປັນໜ່ວຍ4ບຸກ\nປະທານສະພາປະຊາຊົນແຂວງວຽງຈັນ ໄດ້ຄົບກະສຽນອອກພັກການ-ຮັບອຸດໜູນບຳນານ ແລະ ຍົກຍ້າຍພະນັກງານຫຼັກແຫຼ່ງ ຂອງສະພາປະຊາຊົນແຂວງ.\nພິທີ ມອບ – ຮັບໜ້າທີ່ ລະຫວ່າງຫົວໜ້າ ຫ້ອງເສນາທີການຜູ້ເກົ່າ ແລະ ຜູ້ໃໝ່ ຂອງກອງບັນຊາການທະຫານແຂວງໄຊສົມບູນ.


ພະແນກແຜນການ ແລະ ການລົງທຶນ ແຂວງສາລະວັນ ຜັນຂະຫຍາຍມະຕິກອງປະຊຸມໃຫຍ່ຂອງພັກ\nເຜີຍແຜ່ໂດຍ: ທ່ານ ທອງດຳ ມິໂຍລາ ເວລາ: 12/07/2021 12:55:35 ຈຳນວນຢ້ຽມຊົມ 1159 ຄັ້ງ\nພະແນກແຜນການ ແລະ ການລົງທຶນແຂວງສາລະວັນ ໄດ້ເຊື່ອມຊຶມ ແລະ ຜັນຂະຫຍາຍມະຕິກອງປະຊຸມໃຫຍ່ ຄັ້ງທີ XI ຂອງພັກ, ມະຕິ IX ຂອງອົງຄະນະພັກແຂວງ ແລະ ມະຕິ IV ຂອງໜ່ວຍພັກພະແນກ ຂຶ້ນເມື່ອບໍ່ດົນມານີ້ ໂດຍການເປັນປະທານຂອງ ສະຫາຍ ໂພສີ ແກ້ວສີພັນດອນ ກຳມະການພັກແຂວງ ເລຂາໜ່ວຍພັກ ຫົວໜ້າພະແນກແຜນການ ແລະ ການລົງທຶນແຂວງ ມີຮອງເລຂາໜ່ວຍ, ສະມາຊິກພັກ, ພະນັກງານ-ລັດຖະກອນເຂົ້າຮ່ວມ.\nບັ້ນເຊື່ອມຊຶມຄັ້ງນີ້ ຜູ້ເຂົ້າຮ່ວມຈະໄດ້ຮັບຟັງການເຊື່ອມຊຶມບັນດາມະຕິຂອງພັກ ຄື: ເຊື່ອມຊຶມ ແລະ ຜັນຂະຫຍາຍເນື້ອໃນເອກະສານມະຕິກອງປະຊຸມໃຫຍ່ ຄັ້ງທີ XI ຂອງພັກປະຊາຊົນ ປະຕິວັດລາວ, ເຊື່ອມຊຶມເອກະສານມະຕິກອງປະຊຸມໃຫຍ່ ຄັ້ງທີ IX ຂອງອົງຄະນະພັກແຂວງ, ມະຕິຂອງກົມການເມືອງສູນກາງພັກ ເລກທີ 206/ກມສພ ວ່າດ້ວຍ ການຍົກສູງຄຸນນະພາບວຽກງານການເມືອງແນວຄິດ ໃນໄລຍະໃໝ່ ແລະ ມະຕິ 25 ຂອງກົມການເມືອງສູນກາງພັກວ່າດ້ວຍ ການເພີ່ມທະວີການນຳພາຂອງພັກ ຕໍ່ວຽກງານວັດທະນະທຳ ໃນໄລຍະໃໝ່ ແລະ ມະຕິກອງປະຊຸມໃຫຍ່ ຄັ້ງທີ IV ຂອງໜ່ວຍພັກພະແນກແຜນການ ແລະ ການລົງທຶນ ແຂວງສາລະວັນ ແນໃສ່ເພີ່ມທະວີໃນການຊີ້ນຳ-ນຳພາຂອງຄະນະພັກແຕ່ລະຂັ້ນ, ເອົາໃຈໃສ່ປະຕິບັດໜ້າທີ່ວຽກງານຕາມຄວາມຮັບຜິດຊອບຂອງຕົນ, ຕິດພັນກັບການເສີມຂະຫຍາຍຄວາມເປັນເຈົ້າການຕໍ່ມະຕິກອງປະຊຸມໃຫຍ່ ຂອງພັກ ແລະ ຮັບຮູ້, ເຂົ້າໃຈຢ່າງເລິກເຊິ່ງ ໂດຍສະເພາະແມ່ນເນື້ອໃນທີ່ສຳຄັນຕົ້ນຕໍ ແລະ ວຽກງານຈຸດສຸມທີ່ຕ້ອງເອົາໃຈໃສ່, ຫັນມາເປັນແຜນງານ, ໂຄງການ ແລະ ກິດຈະກຳລະອຽດຂອງຕົນໃນພາລະກິດປົກປັກຮັກສາ ແລະ ສ້າງສາພັດທະນາປະເທດຊາດ. ມະຕິກອງປະຊຸມໃຫຍ່ ຄັ້ງທີ IV ຂອງໜ່ວຍພັກ ໄດ້ກຳນົດທິດທາງ ໃນອີກ5ປີຕໍ່ໜ້າ ສຸມໃສ່ການຈັດຕັ້ງປະຕິບັດແຜນພັດທະນາເສດຖະກິດ-ສັງຄົມ, ເອົາໃຈໃສ່ຄຸ້ມຄອງໂຄງການລົງທຶນຂອງລັດ ແລະ ແຫຼ່ງທຶນທະນາຄານນະໂຍບາຍ ແລະ ກອງທຶນຫຼຸດຜ່ອນຄວາມທຸກຍາກໃຫ້ເຂົ້າສູ່ເປົ້າໝາຍ, ສືບຕໍ່ສ້າງແຜນກຸ່ມບ້ານໃຫ້ສຳເລັດໃນ4ເມືອງຄື: ເມືອງວາປີ, ຕຸ້ມລານ, ສະໝ້ວຍ ແລະ ຄົງເຊໂດນ, ສືບຕໍ່ຍາດແຍ່ງດຶງດູດການລົງທຶນພາກເອກະຊົນພາຍໃນ ແລະ ຕ່າງປະເທດ ໃຫ້ໄດ້ 3.330 ຕື້ກີບ ແລະ ວຽກງານອື່ນໆໃຫ້ໄດ້ຮັບຜົນສຳເລັດ. ນອກນັ້ນຍັງໄດ້ເອົາໃຈໃສ່ການຈັດຕັ້ງປະຕິບັດວຽກງານປະເມີນ, ວຽກສົ່ງເສີມການລົງທຶນພາຍໃນ ແລະຕ່າງປະເທດ, ວຽກຮ່ວມມືສາກົນ, ວຽກສູນສະຖິຕິ ແລະ ວຽກງານຝຶກອົມຮົມການສຳຫຼວດ ກໍໃຫ້ສຳເລັດຕາມຄາດໝາຍທີ່ວາງໄວ້.


ສາວໂພສເຕືອນ..!! ໃຜທີ່ຄິດຈະໄປເຮັດວຽກຕອບແຊັດຢູ່ ສາມຫຼ່ຽມຄຳ ຄິດດີໆກ່ອນຕັດສິນໃຈ – ຄົນໃນໃຈ\nສາວໂພສເຕືອນ..!! ໃຜທີ່ຄິດຈະໄປເຮັດວຽກຕອບແຊັດຢູ່ ສາມຫຼ່ຽມຄຳ ຄິດດີໆກ່ອນຕັດສິນໃຈ\nສະບາຍດີທຸກຄົນທີ່ເຫັນຂ່າວທີ່ຂ້ອຍຖືກປະຈານແລະຄົນທີ່ດ່າຂ້ອຍສາລະພັດ!! ເລື່ອງມີຢູ່ວ່າຂ້ອຍໄດ້ເດີນທາງໄປສາມລ່ຽມຄຳເພື່ອໄປເຮັດວຽກຕອບແຊດທີ່ວ່າໄດ້ເງີນເດືອນ 9-10 ລ້ານ ຕໍ່ເດືອນ(ວຽກຍອດຮິດທີ່ໄວລຸ້ນລາວບໍ່ວ່າຈະເປັນຍີງຊາຍທີ່ກຳລັງເຫີ່ໄປ)\nກັກໂຕໃນໄລຍະເວລາປະມານ 1 ເດືອນຕ້ອງເປັນຫນີ້ບໍລິສັດຮອດ 40 ລ້ານກີບ ແລ້ວຖ້າກັກໂຕແບບເຄດອື່ນເປັນ 2-3 ເດືອນຫນີ້ຂ້ອຍຊິບໍ່ຮອດ 100 ລ້ານພຸ້ນຫວາ?ຖ້າເປັນຫນີ້ບໍລິສັດແລ້ວເຂົ້າໄປເຮັດວຽກໃຊ້ຫນີ້ບໍ່ຮູ້ວ່າປີໃດຈະຫມົດຫນີ້ແລ້ວຈະກັບບ້ານໄດ້ມື້ໃດບໍ່ຮູ້ເລີຍຊິຫວາ?\nຊີວິດທັ້ງຊີວິດ….ຂ້ອຍເລີຍຕັດສິນໃຈຂໍຄວາມຊ່ວຍເຫລືອນຳເຈົ້າຫນ້າທີ່ປຶກສາທາງເລື່ອງກົດຫມາຍວ່າເພີ່ນພໍມີວິທີທາງຫລືຊ່ອງທາງໃດຊິຈະຊ່ວຍໃຫ້ຂ້ອຍກັບບ້ານໄດ້ແດ່ເພາະເງີນ 40 ລ້ານ ສຳຫລັບຂ້ອຍແລ້ວຄິດວ່າມັນເກີນໄປກັກໂຕຢູ່ກີນກະອາຫານເຂົ້າກ່ອງມັນໆຈືດໆ…\nPrevious: ແຊ໌ເຕີຶີອນກັນ! ລະມັດລະວັງ ແລະ ເຝົ້າຕິດຕາມ\nNext: ລາຍລະອຽດຜູ້ເສຍຊີວິດໃໝ່ ວັນທີ 19 ທັນວາ 2021


ທ່ານປະທານປະເທດ ເຈືອງເຕີນຊາງ ສິ້ນສຸດການຢ້ຽມຢາມໂມຊຳບີກຢ່າງຈົບງາມ - ຂ່າວພາບຫວຽດນາມ\n14/03/2016 10:25 GMT+7 0\nທ່ານປະທານປະເທດ ເຈືອງເຕີນຊາງ ສິ້ນສຸດການຢ້ຽມຢາມໂມຊຳບີກຢ່າງຈົບງາມ\nຕອນຄ່ຳວັນທີ 12/3, ທ່ານປະທານປະເທດເຈືອງເຕີນຊາງ ພ້ອມດ້ວຍຄະນະຜູ້ແທນຂັ້ນສູງ ຫວຽດນາມໄດ້ເດີນທາງອອກຈາກນະຄອນຫລວງ Maputu ສິ້ນສຸດການຢ້ຽມຢາມທາງລັດຖະກິດ ໂມຊຳບີກ ແລະ ເດີນທາງໄປຢ້ຽມຢາມ ອີຣານ.\nກ່ອນຫນ້ານັ້ນ, ທ່ານປະທານປະເທດເຈືອງເຕີນຊາງໄດ້ພົບປະໂອ້ລົມກັບພະນັກງານສະຖານທູດຫວຽດນາມ ແລະ ຊາວຫວຽດນາມ ອາໄສຢູ່ ໂມຊຳບີກ. ຕອນບ່າຍວັນດຽວກັນ, ທ່ານປະທານປະເທດເຈືອງເຕີນຊາງ ໄປຢ້ຽມຢາມ ແລະ ຊອກຮູ້ການເຄື່ອນໄຫວດຳເນີນທຸລະກິດຢູ່ບໍລິສັດໂທລະຄົມມະນາຄົມ Movitel ຊຶ່ງແມ່ນບໍລິສັດຮ່ວມທຸລະກິດລະຫວ່າງກຸ່ມບໍລິສັດ Viettel ຂອງຫວຽດນາມກັບ ໂມຊຳບີກ. ທ່ານປະທານປະເທດ ເຈືອງເຕີນຊາງ ແລະ ປະທານາທິບໍດີ Filipe Nyusi ພ້ອມກັນເຂົ້າຮ່ວມເວທີປາໄສວິສາຫະກິດ ຫວຽດນາມ - ໂມຊຳບີກ. ກ່າວຄຳເຫັນນະທີ່ນີ້, ທ່ານປະທານປະເທດ ເຈືອງເຕີນຊາງ ມີຄວາມເຊື່ອໝັ້ນວ່າ: ຫວຽດນາມ ຈະກາຍເປັນຫນຶ່ງໃນຈຳນວນ 10 ຄູ່ຮ່ວມມືແຖວຫນ້າຂອງ ໂມຊຳບີກ.\n“ໃນນະໂຍບາຍການຕ່າງປະເທດຂອງຕົນ, ຫວຽດນາມ ຍາມໃດກໍຖື ໂມຊຳບີກ ແມ່ນຄູ່ຮ່ວມມືຈຸດສຸມຢູ່ ອາຟຼິກາ. ໃນນະໂຍບາຍມູ່ງໄປສູ່ທິດຕາເວັນອອກຂອງ ອາຟຼິກາ, ຫວຽດນາມກໍແມ່ນຄູ່ຮ່ວມມືທີ່ໄວ້ເນື້ອເຊື່ອໃຈ, ແມ່ນຕະຫລາດກ້ວາງໃຫຍ່, ນອນໃນປະຕູເຂົ້າປະຊາຄົມເສດຖະກິດອາຊຽນ. ສອງປະເທດມີທ່າແຮງ ແລະ ຄວາມສາມາດບົ່ມຊ້ອນເພີ່ມເຕີມໃຫ້ກັນ.”\nທີ່ເວທີປາໄສ, ທ່ານປະທານປະເທດເຈືອງເຕີນຊາງ ແລະ ປະທານາທິບໍດີ ໂມຊຳບີກ Filipe Nyusi ເປັນສັກຂີພີຍານພິທີລົງນາມໃນບົດບັນທຶກຊ່ວຍຈຳກ່ຽວກັບການຮ່ວມມືແລກປ່ຽນຂໍ້ມູນຂ່າວສານລະຫວ່າງຫ້ອງການການຄ້າ ແລະ ອຸດສາຫະກຳ ຫວຽດນາມ ກັບສະມາພັນບັນດາສະຫະສະມາຄົມວິສາຫະກິດພາກເອກະຊົນ ໂມຊຳບີກ ແລະ ສູນສົ່ງເສີມການລົງທຶນ ໂມຊຳບີກ.


ບໍລິການໃຫ້ເຊົ່າ Virgin Gorda Villa ແລະ Leverick Bay Resort ຊື່ຜູ້ ອຳ ນວຍການ ໃໝ່ ຂອງການ ດຳ ເນີນງານ\nຫນ້າທໍາອິດ » ຄົນໃນການເດີນທາງແລະການທ່ອງທ່ຽວ » ບໍລິການໃຫ້ເຊົ່າ Virgin Gorda Villa ແລະ Leverick Bay Resort ຊື່ຜູ້ ອຳ ນວຍການ ໃໝ່ ຂອງການ ດຳ ເນີນງານ\nເຈົ້າຂອງບໍລິການເຊົ່າ Virgin Gorda Villa ແລະ ລີເວີພູລຣີສອດແລະ Marina ປະກາດແຕ່ງຕັ້ງຜູ້ຊ່ຽວຊານດ້ານອຸດສະຫະ ກຳ ການທ່ອງທ່ຽວແລະທ່ອງທ່ຽວຕາມລະດູການ, ທ່ານນາງ Sharon Flax-Brutus ເປັນຜູ້ ອຳ ນວຍການຝ່າຍປະຕິບັດງານ.\nບໍ່ດົນມານີ້ Sharon ເປັນຜູ້ ອຳ ນວຍການຝ່າຍທ່ອງທ່ຽວ ສຳ ລັບ The ຫມູ່ເກາະເວີຈິນໄອແລນອັງກິດ ເປັນເວລາຫຼາຍກວ່າເຈັດປີ, ແລະ ນຳ ເອົາປະສົບການມາຫຼາຍປີໃນຂະ ແໜງ ການຕ່າງໆຂອງອຸດສະຫະ ກຳ ການທ່ອງທ່ຽວແລະການທ່ອງທ່ຽວ, ລວມທັງ 12 ປີໃນ ຕຳ ແໜ່ງ ຜູ້ບໍລິຫານຂັ້ນສູງທີ່ຣີສອດ Rosewood Little Dix Bay ໃນ Virgin Gorda, ເປັນທີ່ປຶກສາດ້ານການທ່ອງທ່ຽວໃນ Las Vegas, ຜູ້ຈັດການສະຖານີ ສຳ ລັບ American Eagle ໃນ BVI ແລະເບິ່ງແຍງການ ດຳ ເນີນທຸລະກິດການທ່ອງທ່ຽວໃນຄອບຄົວຂອງນາງເປັນເວລາຫລາຍປີ.\nSharon ໄດ້ຮັບຜິດຊອບໃນການສ້າງນະໂຍບາຍພ້ອມທັງການສ້າງຍຸດທະສາດ ສຳ ລັບອຸດສະຫະ ກຳ ການທ່ອງທ່ຽວ BVI ແລະເປັນຜູ້ທີ່ມີອິດທິພົນໃນການສ້າງຍີ່ຫໍ້ BVI ຄືນ ໃໝ່ ເປັນຈຸດ ໝາຍ ປາຍທາງການທ່ອງທ່ຽວທີ່ແນມເບິ່ງ.\nໃນຖານະເປັນຜູ້ ອຳ ນວຍການຝ່າຍປະຕິບັດງານ, Sharon ຈະເຮັດວຽກເພື່ອເສີມຂະຫຍາຍການ ດຳ ເນີນງານຂອງຄຸນສົມບັດຕ່າງໆທີ່ປະກອບເປັນການເຊົ່າ Virgin Gorda Villa ແລະ Leverick Bay Resort ແລະ Marina ເພື່ອ ນຳ ພວກເຂົາໄປໃນລະດັບຕໍ່ໄປໂດຍການໃຫ້ປະສົບການຂອງແຂກທີ່ມີຄວາມຫລູຫລາຫລາຍ, ໃຫ້ຄວາມສົນໃຈກັບລາຍລະອຽດແລະ ສະ ເໜີ ປະສົບການຂອງແຂກທີ່ມີຄວາມເປັນສ່ວນຕົວຫຼາຍຂຶ້ນນັບແຕ່ການສັ່ງຈອງຈົນເຖິງການຈອງປີ້ຍົນ.\nເຈົ້າຂອງຊັບສິນ, Christina Yates ຜູ້ທີ່ສະແດງຄວາມຕື່ນເຕັ້ນໃນ Sharon ເຂົ້າຮ່ວມບໍລິສັດກ່າວວ່າ“ ພວກເຮົາຮູ້ສຶກເປັນກຽດທີ່ Sharon ໄດ້ຕົກລົງເປັນສ່ວນ ໜຶ່ງ ຂອງທີມງານພວກເຮົາ. ປະສົບການ, ອຸດສາຫະ ກຳ ແລະຄວາມຮູ້ກ່ຽວກັບຜະລິດຕະພັນຂອງນາງ, ຄວາມເຄົາລົບນັບຖືເພື່ອນມິດຂອງນາງແລະຄວາມມັກໃນ BVI ແມ່ນຊັບສິນອັນໃຫຍ່ຫຼວງ ສຳ ລັບພວກເຮົາແລະໃນຂະນະທີ່ພວກເຮົາວາງແຜນຂະຫຍາຍຄຸນສົມບັດຂອງພວກເຮົາ, ນາງແມ່ນບຸກຄົນທີ່ດີທີ່ສຸດທີ່ຈະ ນຳ ບໍລິສັດຂອງພວກເຮົາໄປໃນລະດັບຕໍ່ໄປ.”\nລັດຖະມົນຕີ: ແອັດສະປາຍບໍ່ປິດຊາຍແດນທາງບົກກັບປະເທດເພື່ອນບ້ານ EU


ສັກວັກຊິນກັນໂຄວິດ - 19 ໃຫ້ແກ່ປະຊາຊົນ (ພາບ: TTXVN)\nນະໂຍບາຍຂອງລັດແມ່ນສັກວັກຊິນໂດຍບໍ່ເສຍຄ່າດ້ວຍຄວາມສະໝັກໃຈໃຫ້ແກ່ປະຊາຊົນ. ບັນດາຊະນິດວັກຊິນທີ່ໄດ້ຮັບການສັກຕ້ອງມີ2ເງື່ອນໄຂຢ່າງຄົບຖ້ວນນັ້ນແມ່ນ ໄດ້ອົງການອະນາໄມໂລກ (WHO) ອອກໃບອະນຸຍາດການນຳໃຊ້ໂດຍດ່ວນ ແລະ ຫວຽດນາມ ອອກໃບອະນຸຍາດການນຳໃຊ້ໂດຍດ່ວນ.\nມາຮອດປັດຈຸບັນ ມີວັກຊິນ4ຊະນິດໄດ້ຮັບການສັກຢູ່ນະຄອນໂຮ່ຈີມິນ ນັ້ນແມ່ນ: AstraZeneca, Moderna, Pfizer và Sinopharm, ໃນນັ້ນ ວັກຊິນ Sinopharm, WHO ໄດ້ອອກໃບອະນຸຍາດການນຳໃຊ້ໂດຍດ່ວນ ແຕ່ວັນທີ7ພຶດສະພາ 2021 ແລະ ຫວຽດນາມ ອອກໃບອະນຸຍາດການນຳໃຊ້ໂດຍດ່ວນ ແຕ່ວັນທີ3ມິຖຸນາ 2021.\nໄລ່ຮອດເວລາ 8 ໂມງ 30 ນາທີ ຂອງວັນທີ2ສິງຫາ, ນະຄອນໂຮ່ຈີມິນ ໄດ້ສັກວັກຊິນກັນໂຄວິດ - 19 920.329 ໂດສ, ປະຕິບັດສຳເລັດບັ້ນສັກວັກຊິນທີ5ດ້ວຍເປົ້າໝາຍເກືອບ 930.000 ໂດສໃນເວລາ 10 ວັນ (ນັບແຕ່ວັນທີ 22 ກໍລະກົດ) ໂດຍພື້ນຖານ. ບັ້ນທີ5ມີຜູ້ມີອາການຂ້າງຄຽງຫຼັງການສັກ 1.039 ຄົນ, ສ່ວນຫຼາຍມີອາການບໍ່ໜັກ ແລະ ໄດ້ຮັບການປິ່ນປົວຫາຍດີເປັນປົກກະຕິແລ້ວ, ບໍ່ມີກໍລະນີໃດສົ່ງຜົນກະທົບຕໍ່ສຸຂະພາບ.\nຕາມກອງປະຊຸມໃນວັນທີ3ສິງຫາ, ໂດຍສະໜອງຂໍ້ມູນກ່ຽວກັບການປ້ອງກັນ, ຕ້ານໂລກລະບາດໂຄວິດ - 19 ໃນບໍລິເວນນະຄອນ, ທ່ານ ເຢືອງແອັງດຶກ ໃຫ້ຮູ້ວ່າ: ບັ້ນສັກວັກຊິນທີ6ຢູ່ນະຄອນໂຮ່ຈີມິນ ຄາດວ່າຈະດຳເນີນຮອດໝົດເດືອນສິງຫາ, ດ້ວຍການໜູນຊ່ວຍຈາກລັດຖະບານ. ຖ້າສະໜອງວັກຊິນຢ່າງພຽງພໍ ແລະ ຖືກຕ້ອງຕາມຄວາມຄືບໜ້າຄືດັ່ງທີ່ສະເໜີ, ນະຄອນຈະພະຍາຍາມບັນລຸໄດ້ເປົ້າໝາຍບັນດາຄົນທີ່ມີອາຍຸ 18 ປີຂຶ້ນໄປ ຈະໄດ້ຮັບການສັກວັກຊິນໂດຍພື້ນຖານ\nນະຄອນໂຮ່ຈີມິນໄດ້ມີເອກະສານສະເໜີລັດຖະບານ, ກະຊວງສາທາລະນະສຸກສະໜອງວັກຊິນໃຫ້ນະຄອນປະມານ5– 5,5 ລ້ານໂດສ ໃນເດືອນສິງຫາ. ນະຄອນມີກຸ່ມສັກວັກຊິນ 1.200 ກຸ່ມ ແລະ ດ້ວຍຂອບຂະໜາດຄືປັດຈຸບັນ, ສະມັດຕະພາບທີ່ບັນລຸໄດ້ແມ່ນ 250 ຄົນ/ກຸ່ມ/ວັນ. ດັ່ງນັ້ນ, ບັນດາກຸ່ມສັກວັກຊິນຂອງນະຄອນ ຈະບັນລຸໄດ້ 300.000 ເຂັມ/ວັນ. ນອກຈາກນັ້ນ, ທາງນະຄອນຍັງມີບັນດາແຫຼ່ງກຳລັງຕ່າງໆກຽມພ້ອມເພື່ອໜູນຊ່ວຍ, ຖ້າຫາກໄດ້ຮັບການຈັດແບ່ງແຫຼ່ງວັກຊິນຫຼາຍກ່ວານີ້ອີກ, ນະຄອນຈະສາມາດຍູ້ແຮງຄວາມຄືບໜ້າໃນການສັກວັກຊິນຂຶ້ນເຖິງ 350.00 ເຂັມ/ວັນ.\nTags: ວັກຊັນກັນໂຄວິດ - 19 ຫວຽດນາມ ໂລກລະບາດໂຄວິດ - 19


ອີກໜຶ່ງຄວາມພາກພູມໃຈຄາຣາເຕໂດທີມຊາດລາວຍາດໄດ້2ຫຼຽນທອງ | ຂ່າວທັນເຫດການ\nHome ຂ່າວປະຈຳວັນ ອີກໜຶ່ງຄວາມພາກພູມໃຈຄາຣາເຕໂດທີມຊາດລາວຍາດໄດ້2ຫຼຽນທອງ\nອີກໜຶ່ງຄວາມພາກພູມໃຈຄາຣາເຕໂດທີມຊາດລາວຍາດໄດ້2ຫຼຽນທອງ\nອີກໜຶ່ງຄວາມພາກພູມໃຈຄາຣາເຕໂດທີມຊາດລາວຍາດໄດ້2ຫຼຽນທອງ ໃນການແຂ່ງຂັນ ຄາຣາເຕໂດ ຊິງແຊ້ມ ອາຊີຕາເວັນອອກສຽງໃຕ້ ຄັ້ງທີ9ຫລື The9th SEAKF Championship 2022 ທີ່ ປະເທດກຳປູເຈຍ ໃນລະຫວ່າງວັນທີ 21-28/3/2022.\nການແຂ່ງຂັນ ທີ່ນະຄອນຫຼວງພະນົມເປນ ປະເທດກຳປູເຈຍ ຊິງໄຊ 16 ລາຍການ, ເຊິ່ງເປັນລາຍການໃຫ່ຍລະດັບ ອາຊ້ຽນ ເປັນຮອງພຽງ ຊີເກມ ໃນລະດັບພາກພື້ນ ຂອງກິລາ ຄາຣາເຕໂດ ເຊິ່ງມີ ປະເທດເຂົ້າຮ່ວມຫຼາຍກວ່າ9ປະເທດ, ປະເທດລາວ ສົ່ງນັກກິລາເຂົ້າຮ່ວມທັງໝົດ4ຄົນ ເປັນຍິງ2ຄົນໄດ້ແກ່\n1. ທ້າວ ພອນປະເສີດ ຣາສະສິມມາ ປະເພດຕໍ່ສູ້ ດ່ຽວຊາຍ ນຳໜັກ -60Kg ຈາກສະໂມສອນ ໂຊໂຕກັນ ຄາຣາເຕໂດ 2. ທ້າວ ວັດທະນາ ໄຊຍະສານ ປະເພດຕໍ່ສູ້ ດ່ຽວຊາຍ ນຳໜັກ +84Kg ຈາກສະໂມສອນ ສີໂຄດ 3. ນາງ ສິລິວິມົນ ສິລິມຸງຄຸນ ປະເພດຕໍ່ສູ້ ດ່ຽວຍິງ -61Kg ຈາກສະໂມສອນ ສີໂຄດ 4. ນາງ ຕຸກຕາ ມຸກດາວົງ ປະເພດຕໍ່ສູ້ ດ່ຽວຍິງ ນຳໜັກ -55Kg ຈາກ ໂຮງຮຽນ ພອນສະຫວັນ ກິລາ ກາຍະກຳ\nຜ່ານການແຂ່ງຂັນອັນດຸເດືອດ ປະເທດລາວ ສາມາດ ຍາວໄດ້2ຫຼຽນທອງ ຈາກ ທ້າວ ພອນປະເສີດ ຣາສະສິມມາ ເອົາຊະນະ ນັກກິລາຈາກ ສິງກະໂປ 3-1 ທ້າວ ວັດທະນາ ໄຊຍະສານ ຊະນະເຈົ້າພາບກຳປູເຈຍ 🇱🇦 7-4 🇰🇭\nສ້າງຊື່ສຽງ ແລະ ຄວາມພູມໃຈ ໃຫ້ແກ່ນັກກິລາລາວ ສົ່ງເຂົ້າຮ່ວມ4ລາຍການສາມາດ ຍາດໄດ້2ລາງວັນ, ເປັນອີກບາດກ້າວ 1 ໃນການພັດທະນາ ແລະ ເປັນປະສົບການ ທີ່ດີໃຫ້ແກ່ນັກກິລາທຸກຄົນ ໃນການກຽມຕົວ ລຸຍເສິກ ຊິເກມ 2022 ທີ່ ສສ ຫວຽດ ນາມທີ່ກຳລັງຈະມາເຖິງ ໃນເດືອນ ພຶດສາພາ 2022ນີ້.\nPrevious articleມີ 308 ຄອບຄົວ ຢູ່ເມືອງຊຽງເງິນ ທີ່ໄດ້ຮັບຜົນກະທົບຈາກໂຄງການກໍ່ສ້າງທາງລົດໄຟລາວ-ຈີນ\nNext articleໄທພົບ ໄສ້ກອກ, ລູກຊີ້ນ ແລະ ໝູຢໍ ມີສານ ອາຊິດ benzoic ບໍ່ເປັນໄປຕາມມາດຕະຖານ


ສະຫຼະເວລາອ່ານເພື່ອເປັນຂໍ້ມູນ ເກືອບ ຖີ້ ມ ຊີ ວິ ດ ຍ້ອນໂຄວິດລົງປອດ | VH\nສະຫຼະເວລາອ່ານເພື່ອເປັນຂໍ້ມູນ ເກືອບ ຖີ້ ມ ຊີ ວິ ດ ຍ້ອນໂຄວິດລົງປອດ\nເດືອນທັນວາ 28, 2021\nUpdated: ເດືອນທັນວາ 28, 2021\nລົບກວນໃຫ້ທຸກຄົນອ່ານເພື່ອເປັນຂໍ້ມູນ 26.12.2021 ຄົບຮອບ 1ເດືອນ ທີ່ ອາໂນມາ ເກືອບ ເ ສ ຍ ຊີ ວິ ດ ຍ້ອນຕິດເຊື້ອໂຄວິດ19 ລົງປອດຂໍອະນຸຍາດ ເລົ່າເລື່ອງທີ່ເກີດຂື້ນກັບອາໂນມາ ເພື່ອເປັນຂໍ້ມູນ ແລະ ເປັນອຸທາຫອນ ເປັນຄວາມເຂົ້າໃຈສໍາລັບ ຜູ້ທີ່ຍັງບໍ່ທັນຮູ້ວ່າ ໂຄວິດ19 ອັ ນຕ ະລ າຍ ສໍ່າໃດ ພ້ອມນີ້ກໍຂໍໃຊ້ຫນ້າເຟສບຸກນີ້ ສະແດງຄວາມຂອບໃຈ ຜູ້ທີ່ຊ່ວຍເຫລືອທຸກຢ່າງ ໃຫ້ອາໂນມາ ລອດຈາກຄວາມ ຕ າ ຍທີ່ມັນຢູ່ໃກ້ອາໂນມາ ພຽງແຕ່ຄືບດຽວ\nຂໍເລົ່າເລີຍ 19.11.2021 ເລາ 20:30 ອາໂນມາ ຮູ້ສຶກໄຂ້ແລະໄອ ຈຶ່ງໄດ້ໄປຊື້ເຄື່ອງກວດແບບໄວມາກວດເອງ ຜົນອອກມາເປັນບວກ ກວດສອງເທື່ອນໍາເຄື່ອງກວດມາກວດໃຫ້ທຸກຄົນຢູ່ເຮືອນນໍາກັນອີກ 6ຄົນ ຜົນອອກມາ ທຸກຄົນເປັນລົບ 20.11.2021 ຕອນບ່າຍ ເພື່ອຄວາມແນ່ໃຈຈຶ່ງພາກັນໄປກວດຢູ່ໂຮງຫມໍເອກະຊົນແຫ່ງຫນຶ່ງ ຮອດ 22:00 ໂມງ ຫມໍທີ່ຢູ່ໂຮງຫມໍເອກະຊົນ ທີ່ຄອບຄົວອາໂນມາໄປກວດໂຄວິດ ໂທມາແຈ້ງວ່າຕິດໂຄວິດທັງຫມົດ\nອາໂນມາ ຕັດສິນໃຈປິ່ນປົວຢູ່ເຮືອນນໍາກັນທັງຫມົດ7ຄົນ ແລະ ອົງການປົກຄອງບ້ານກໍໄດ້ເຮັດໃບຢັ້ງຢືນໃຫ້ ພ້ອມດ້ວຍການແນະນໍາທຸກຢ່າງ ນອກນັ້ນຄະນະສະເພາະກິດກໍໄດ້ສອບຖາມເກັບກໍາຂໍ້ມູນແລະແນະນໍາ ການເບິ່ງແຍງໂຕເອງ ແລະ ໃຫ້ເບີໂທຕິດຕໍ່ຖ້າມີອາການຮຸນແຮງ 22.11.2021 ທຸກຄົນມີອາການ ເປັນຫວັດ ໄຂ້ທໍາມະດາ ນໍ້າມູກຍ້ອຍ ມີອາໂນມາຜູ້ດຽວທີ່ ໄຂ້ຂື້ນສູງ 39-40 ຫນາວສັ່ນ ເຈັບຫົວ ໄອຫລາຍ 23.11.2021 ທຸກຄົນ ມີອາການເບົາບາງ ອາໂນມາ ເລີ່ມເຈັບແສບຫນ້າເອິກ ສັນຫລັງ ແລະ ຍັງໄຂ້ຂື້ນສູງ ອົກຊີໃນເລືອດເລີ່ມຕໍ່າລົງ 89-90-91\n24.11.2021 ທຸກຄົນດີຂື້ນ ມີແຕ່ອາການຄືຄົນເປັນຫວັດ ມີແຕ່ອາໂນມາ ອາການຫນັກຂື້ນ ທັງຖອກທ້ອງ ຮາກ ໄຂ້ຂື້ນສູງ ໄອຕະຫລອດ ອົກຊີໃນເລືອດຍັງຕໍ່າຄືເກົ່າ ຮອດ 2ໂມງກາງຄືນ ຫນາວສັ່ນ ຮາກແລະໄອ ແລ້ວກໍລົ້ມຢູ່ຫ້ອງນໍ້າ 25.11.2021 ໂທຫາ 164 ບອກອາການ ແລະ ໃຫ້ມາຮັບໄປປິ່ນປົວ ເພາະຫມໍທີ່ຕິດຕາມອາການແລະແນະນໍາກໍບອກວ່າ ຢ້ານໂຄວິດລົງປອດຂ້ຽວຕິດຕໍ່ 164( ນ້ອງຊາຍທີ່ເປັນສາມີຂອງຜູ້ປະກາດຂ່າວນໍາກັນ ຕິດຕາມແລະແນະນໍາ)\nເວລາ: 12:45 ລົດມາຮັບໄປປິ່ນປົວຢູ່ສູນລ້າງຊ້າງ ໂຮງຫມໍສະຫນາມ ນອນໃສ່ອົກຊີ ກິນຢາ ລໍຖ້າໃຫ້ໂຮງໝໍມີຕຽງຫວ່າງ ເພື່ອເອົາເຂົ້າໄປປິ່ນປົວ 26.11.2021 ເວລາ 18:50 ລົດໂຮງໝໍມາຮັບໄປປິ່ນປົວຢູ່ໂຮງໝໍ ສູນກາງ 103\nດ້ວຍອາການທີ່ອາດຈະເສຍຊີວິດ ຄວາມຕາຍຢູ່ໃກ້ຄືບດຽວ ຖ້າຊ້າເຖິງຂັ້ນເສຍຊີວິດ ເພາະເລືອດເລີ່ມກ້າມ ໂຄວິດລົງປອດແລ້ວ ແລະ ອົກຊີໃນເລືອດມີແຕ່ 77-78; 27.11.2021 ຮູ້ເມື່ອດ້ວຍອາການດີຂື້ນ ຍ້ອນໝໍສຸມທຸກຄວາມພະຍາຍາມຊ່ອຍຊີວິດ\n28.11.2021 ໝໍມາສັກຢາໃຫ້ຕອນເຊົ້າ ແຈ້ງຜົນຈາກການ X-Ray ປອດ ກວດຫົວໃຈ ແລະ ກວດເລືອດ ຜົນອອກມາ ໂຄວິດລົງປອດແລ້ວ 30% ແລະ ຮ່າງກາຍຂາດນໍ້າຄໍາຖາມທີ່ອາໂນມາຖາມຫມໍ ກໍຄື: ຂ້ອຍຈະຕາຍບໍ່? ຂ້ອຍຈະລອດບໍ່? ລູກຂ້ອຍຍັງນ້ອຍ( ນໍ້າຕາໄຫລອອກເອງ )\nຈາກເປັນຄົນທີ່ມີຮອຍຍິ້ມ ມີສຽງຫົວມັກເວົ້າຕະຫລົກ ມັກກວນຫມູ່ ມັກເວົ້າເຢີ້ຍຫມູ່ ຮອດຕອນນີ້ ອາໂນມາກາຍເປັນຄົນຊຶມເສົ້າ ທັນທີ ໝໍບອກວ່າເປັນຫຍັງ ຈັກຫນ້ອຍກໍດີ ເພາະຮ່າງກາຍອາໂນມາ ຕອບສະຫນອງຢາໄດ້ດີ ອັນນີ້ກໍແມ່ນຄວາມໂຊກດີອັນໜຶ່ງທີ່ຮ່າງກາຍຕອບສະໜອງຢາໄດ້ດີ ຖ້າຮ່າງກາຍບໍ່ຕອບສະຫນອງກໍແມ່ນ ຫມົດບຸນທັນທີ. ຢາສັກລະລາຍເລືອດກ້າມ ສັກໃສ່ຫນ້າທ້ອງມື້ລະ2ເຂັມ ສັກແລ້ວກໍມີອາການຫາຍໃຈສະດວກ ໃສ່ອົກຊີ 7ມື້ ກໍບໍ່ໄດ້ໃສ່ຕື່ມອີກ.\nອາການດີຂື້ນເປັນລໍາດັບ ໂຊກດີຫລາຍທີ່ຮອດມືແພດຫມໍໄວແລະໂຮງຫມໍມີຕຽງຫວ່າງ ເພາະສະຖານະການໃນການລະບາດຂອງໂຄວິດ19 ໄລນະນີ້ແມ່ນ ຄົນເຈັບລົ້ນໂຮງຫມໍແທ້ໆ.\nຮອດ ວັນທີ 7.12.2021 ເວລາ 20:30 ອາໂນມາ ໄດ້ອອກໂຮງໝໍ ປອດໄພແລ້ວ ສາມາດກັບມາຫາຄອບຄົວໄດ້ ແຕ່ ຍັງຕ້ອງແຍກໂຕຈາກຄົນໃນເຮືອນໃຫ້ຄົບ 7ມື້\nນະໂອກາດນີ້ ອາໂນມາ ຂໍສະແດງຄວາມຂອບໃຈຢ່າງສຸດຊື້ງ ມາຍັງຄະນະອໍານວຍການ ແລະ ທີມງານແພດຫມໍ ໂຮງໝໍ ສູນກາງ 103 ທຸກຄົນທີ່ປິ່ນປົວແລະເອົາໃຈໃສ່ເປັນຢ່າງດີ ບໍ່ສະເພາະແຕ່ ອາໂນມາ, ແພດຫມໍທຸກຄົນໄດ້ເອົາໃຈໃສ່ປິ່ນປົວຄົນເຈັບຕິດໂຄວິດ 19 ຢ່າງບໍ່ຮູ້ອິດບໍ່ຮູ້ເມື່ອຍ.\nຈາກ:Anoma Bee Rathida


ປະເທດຈີນ YASKAWA AUTOMOBIL ເຄື່ອງສີດຫຸ່ນຍົນ MPX1150 ໂຮງງານແລະຜູ້ຜະລິດ | Jiesheng\nທ ຫຸ່ນຍົນສີດ MPX1150 ແມ່ນປະກອບດ້ວຍຮ່າງກາຍຫຸ່ນຍົນ, ເຄື່ອງຄວບຄຸມການ ດຳ ເນີນງານຂອງລະບົບ, ຕູ້ຄວບຄຸມພະລັງງານ, ແລະເຄື່ອງຄວບຄຸມຫຸ່ນຍົນ. ຮ່າງກາຍຫຼັກຂອງຫຸ່ນຍົນແນວຕັ້ງ6ແກນ, ຕໍາ ແໜ່ງ ຮ່ວມກັນທີ່ຖືກຕ້ອງຂອງຫຸ່ນຍົນ (ແກນ S / L ບໍ່ໄດ້ຖືກຊົດເຊີຍ), ສາມາດນໍາໃຊ້ພື້ນທີ່ທີ່ຢູ່ໃກ້ກັບຊ່ອງທ້ອງຫຸ່ນຍົນໄດ້ຢ່າງມີປະສິດຕິພາບ, ແລະວາງວັດຖຸທີ່ຖືກສີດຢູ່ໃກ້ກັບຫຸ່ນຍົນເພື່ອຮັບຮູ້ ຫຸ່ນຍົນແລະວັດຖຸເຄືອບປິດວຽກບ້ານ. ວິທີການຕິດຕັ້ງລວມມີພື້ນເຮືອນ, ຕິດຝາ, ແລະດ້ານເທິງເພື່ອບັນລຸຮູບແບບທີ່ຍືດຫຍຸ່ນ.\n6 ຂະ ໜາດ 5Kg ຂະ ໜາດ 727 ມມ ± 0.15mm\n57Kg 1kVA 350 ° / ວິນາທີ 350 ° / ວິນາທີ\n400 ° / ວິນາທີ 450 ° / ວິນາທີ 450 ° / ວິນາທີ 720 ° / ວິນາທີ\nດຽວນີ້ ຫຸ່ນຍົນສີດ ອຸທິດຕົນເພື່ອການແຕ້ມຮູບລົດແມ່ນຍັງມີອຸປະກອນທີ່ສາມາດ ນຳ ໃຊ້ໄດ້ທີ່ສາມາດປະຕິບັດການຂຽນໂປແກຼມແບບອອບໄລນ໌ແລະສາມາດ ກຳ ນົດຂະບວນການປ່ຽນສີ. ຫຸ່ນຍົນດັ່ງກ່າວສາມາດແລ່ນໄດ້ຕາມໂປແກຼມ trajectory ທີ່ ກຳ ນົດໄວ້ລ່ວງ ໜ້າ ແລະຕົວ ກຳ ນົດການປະມວນຜົນເຊິ່ງຊ່ວຍເພີ່ມປະສິດທິພາບການແຕ້ມຮູບໄດ້ດີ.\nຫຼາຍສິ່ງຫຼາຍຢ່າງທີ່ໃຊ້ໃນຊີວິດແມ່ນຖືກສີດພົ່ນ, ເຊັ່ນ: ໂທລະສັບມືຖື, ລົດ, ແລະອື່ນໆດຽວນີ້ມີໂຮງງານຫລາຍແຫ່ງໄດ້ໃຊ້ແລ້ວ ຫຸ່ນຍົນສີດ ເຮັດວຽກ. ການສີດພົ່ນຫຸ່ນຍົນ ສາມາດປັບປຸງປະສິດທິພາບການຜະລິດຂອງວິສາຫະກິດ, ນຳ ມາເຊິ່ງຄຸນນະພາບການສີດພົ່ນທີ່ ໝັ້ນ ຄົງ, ແລະຫຼຸດຜ່ອນອັດຕາການສ້ອມແປງຂອງຜະລິດຕະພັນ ສຳ ເລັດຮູບ. , ເຊິ່ງຊ່ວຍໃນການສ້າງໂຮງງານສີຂຽວທີ່ເປັນມິດກັບສິ່ງແວດລ້ອມ.\nທີ່ຜ່ານມາ: ລົດ YASKAWA ຈຳ ໜ່າຍ ລົດ ROBOT MOTOMAN-EPX1250\nຕໍ່ໄປ: ເຄື່ອງຈັກເຊື່ອມໂລຫະເລເຊີ YASKAWA MOTOMAN-AR900\nຫຸ່ນຍົນແຕ້ມຮູບແຕ້ມ Axis6ເຄື່ອງ\nອຸດສາຫະ ກຳ ການແຕ້ມຮູບຫຸ່ນຍົນ\nອຸດສາຫະ ກຳ ແຕ້ມແຂນຫຸ່ນຍົນ\nການຈັບແຂນແຂນຫຸ່ນຍົນ, ຫຸ່ນຍົນການຈັດການ6ແກນ, ຫຸ່ນຍົນການຈັດການອັດຕະໂນມັດ, ແຂນແຂນຫຸ່ນຍົນອຸດສາຫະກໍາ, ລະບົບຈັດການວັດສະດຸຫຸ່ນຍົນ, ຫຸ່ນຍົນຈັບອັດຕະໂນມັດ,


08 ກຸມພາ 2018\nມາຮອດປະຈຸບັນນີ້ພັກ-ລັດຖະບານໄດ້ມີນະໂຍບາຍຊຸກຍູ້ສົ່ງເສີມໃຫ້ປະຊາຊົນຫັນມາປູກຝັງ ແລະລ້ຽງສັດເປັນສິນຄ້າໂດຍນຳໃຊ້ເຕັກນິກເຕັກໂນໂລຊີອັນໃໝ່ທີ່ເໝາະສົມໃນການຜະລິດເພື່ອເປັນການສ້າງລາຍຮັບໃຫ້ແກ່ຄອບຄົວ ແລະໜຶ່ງໃນນັ້ນກໍ່ຄືກັບຄອບຄົວຂອງທ່ານ ສົມໄຊ ແກ້ວວົງສາ ເປັນຄອບຄົວພະນັກງານປະຈຸບັນສັງກັດຢູ່ພະແນກກະສິກຳ, ຂະແໜງຄຸ້ມຄອງ ແລະພັດທະນາທີ່ດິນ ແຂວງສາລະວັນ,ຊຶ່ງທ່ານແມ່ນເປັນຄົນໜຶ່ງທີ່ມີຄວາມດຸໝັ່ນຂະຫຍັນພຽນໃນການສ້າງແຫຼ່ງລາຍຮັບໃຫ້ແກ່ຄອບຄົວໃນເວລາຫວ່າງທ່ານ ເປັນຄົນກ້າເຮັດກ້າທຳພ້ອມທັງລົງມືປະຕິບັດຕົວຈິງຈົນເຮັດໃຫ້ປະສົບຄວາມສຳເລັດໃນການດຳລົງຊີວິດເພາະວ່າທ່ານໄດ້ນຳເອົາແນວທາງນະໂຍບາຍຂອງພັກ-ລັດມາໝູນໃຊ້ເຂົ້າໃນຊີວິດຕົວຈິງ ແລະກໍ່ໄດ້ລົງມືເຮັດແທ້ທຳຈິງຈົນເຮັດໃຫ້ຄອບຄົວມີຊີວິດການເປັນຢູ່ດີຂຶ້ນ.\nທ່ານໄດ້ເລົ່າສູ່ຟັງວ່າ: ໄດ້ສ້າງຄອບຄົວແຕ່ປີ 1990-1991 ສະມາຊິກພາຍໃນຄອບຄົວມີທັງໝົດ5ຄົນ,ລູກ3ຄົນ,ແຮງງານຕົ້ນຕໍມີ 3-4 ຄົນ,ທຳອິດທີ່ສ້າງຄອບຄົວແມ່ນບໍ່ມີຫຍັງສະນັ້ນຈຶ່ງໄດ້ນຳໃຊ້ບົດຮຽນທີ່ໄດ້ຮຽນມາໂດຍໄດ້ເລີ່ມກ້າເບ້ຍກາເຟ ແລະໄມ້ສັກປະມານ 10-20 ພັນເບ້ຍ,ຂາຍພໍມີເງິນມີຈຳນວນໜຶ່ງມາຮອດປີ 2010 ແມ່ນໄດ້ເລີ່ມລ້ຽງປາກໍເຫັນວ່າມີປະສິດທິຜົນດີພໍສົມຄວນຂາຍໄດ້ເງິນປະມານ 5-10 ລ້ານກີບ,ປີ 2013-2014 ກໍໄດ້ຊື້ທີ່ດິນປະມານ2ເຮັກຕາ ເພື່ອຈົກໜອງລ້ຽງປາ3ໜອງ,ໄດ້ປ່ອຍປາທັງໝົດປະມານ 30 ພັນໂຕປະເພດປານິນໝັນ,ແນວພັນແມ່ນເອົາມາແຕ່ປະເທດເພື່ອນບ້ານການລ້ຽງແມ່ນ 4-5 ເດືອນກໍສາມາດຂາຍໄດ້ 3-4 ໂຕຕໍ່ກິໂລ, ຖ້າ 6-7 ເດືອນກໍສອງໂຕຕໍ່ກິໂລ,ຂາຍຍ່ອຍແມ່ນກິໂລໜຶ່ງ 25 ພັນກີບ,ຖ້າຂາຍຫຼາຍແມ່ນກິໂລ 22 ພັນກີບ,ອາຫານແມ່ນສາລີປະສົມກັບຫົວອາຫານໃຫ້ກິນລວມຍອດຂາຍປີໜຶ່ງໄດ້ປະມານ 10 ກວ່າໂຕນ,ໄດ້ເງິນປະມານ 200 ລ້ານ ກວ່າກີບ,ພາຍຫຼັງຫັກຄ່າໃຊ້ຈ່າຍຕ່າງໆອອກແລ້ວຍັງເຫຼືອເປັນກຳໄລປະມານ 50 ລ້ານກວ່າກີບ,ນັບແຕ່ໄດ້ເລີ່ມລ້ຽງປາເປັນສິນຄ້າມາກໍ່ເຮັດໃຫ້ຄອບຄົວມີຊີວິດການເປັນຢູ່ດີຂຶ້ນເລື້ອຍໆສາມາດໃຊ້ ເງິນທີ່ໄດ້ກູ້ຢືມຈາກທະນາຄານໄດ້ທັງໝົດໄດ້ສົ່ງເສີມໃຫ້ລູກຫຼານໄດ້ຮ່ຳຮຽນໝົດທຸກຄົນ.\nອ່ານ 212 ຄັ້ງ\nແກ້ໄຂຫຼ້າສຸດເມື່ອ ວັນພະຫັດ, 08 ກຸມພາ 2018 10:26


ແມ່ຫວຍອອນລາຍເລາະຕົ້ມຕຸນ ເງິນ 150 ລ້ານກວ່າກີບ | Pated Lao\nແມ່ຫວຍອອນລາຍເລາະຕົ້ມຕຸນ ເງິນ 150 ລ້ານກວ່າກີບ\nໃນວັນທີ 18 ມີນາ 2021 ເຈົ້າໜ້າທີ່ຕໍາຫຼວດ ພະແນກຕໍາຫຼວດ ກອງບັນຊາການ ປກສ ເມືອງຫາດຊາຍຟອງ ນະຄອນຫຼວງວຽງຈັນ ໄດ້ໃຫ້ຮູ້ວ່າ: ພາຍຫຼັງໄດ້ຮັບຄໍາຮ້ອງຟ້ອງຈາກປະຊາຊົນຈໍານວນໜຶ່ງ ເລື່ອງການສໍ້ໂກງຊັບຂອງພົນລະເມືອງ\nຈາກນັ້ນ ເຈົ້າໜ້າທີ່ພວກເຮົາຈຶ່ງໄດ້ກວດກາ ແລະ ເກັບກໍາຂໍ້ມູນຫຼັກຖານ ເຊິ່ງເຫັນວ່າ ການກະທໍາຂອງແມ່ຫວຍມີຄົບອົງປະກອບການກະທໍາຜິດທາງອາຍາ ໃນຂໍ້ຫາສໍ້ໂກງຊັບ ຈຶ່ງໄດ້ນໍາໃຊ້ມາດຕະການກັກຕົວ ນາງ ປັດຕານີ ອາຍຸ 24 ປີ ອາຊີບ ຫວ່າງງານ ປັດຈຸບັນພັກເຊົາຢູ່ບ້ານ ຄໍາສະຫວາດ ເມືອງໄຊເສດຖາ ນະຄອນຫຼວງວຽງຈັນ ໃນວັນທີ 31 ມັງກອນ 2021 ເພື່ອນໍາມາສືບສວນ-ສວນສວນ ຕາມກົດໝາຍ.\nນາງ ປັດຕານີ ໄດ້ໃຫ້ການຮັບສາລະພາບວ່າ: ໄດ້ມີການເຄື່ອນໄຫວໂຄສະນາຊວນເຊື່ອໂພດສ໌ການຫຼິ້ນຫວຍທາງອອນລາຍລົງເຟດບຸກມາແຕ່ຕົ້ນເດືອນ ພະຈິກ 2019; ເຊິ່ງມີຂໍ້ຄວາມທີ່ໂພດລົງນັ້ນແມ່ນໄດ້ບອກກ່ຽວກັບການເຂົ້າຫຼິ້ນຫວຍ ແລະ ໃຫ້ດອກເບ້ຍສູງ ເປັນສິ່ງຈູງໃຈເພື່ອດຶງດູດຈິດໃຈຄົນມາຫຼີ້ນ ນັບແຕ່5ແສນກີບ, 1 ລ້ານກີບ,2ລ້ານກີບ ແລະ2ແສນບາດ\nເຊິ່ງເຮັດໃຫ້ຫຼົ່ງເຊື່ອເປັນຈໍານວນຫຼາຍ ແລະ ໄດ້ໂອນເງິນເຂົ້າບັນຊີທະນາຄານຂອງຜູ້ກ່ຽວ. ຈາກນັ້ນ, ກໍໃຫ້ລູກຫວຍເປຍຫວຍໃສ່ດອກເບ້ຍ, ເມືອລູກຫວຍເປຍໄດ້ ຜູ້ກ່ຽວພັດບໍ່ຈ່າຍເງິນໃຫ້ລູກຫວຍເລີຍ; ເຊິ່ງລວມຍອດເງິນທີ່ຜູ້ກ່ຽວໄດ້ຈາກລູກຫວຍ ແມ່ນ 151.400.000 ກີບ; ສ່ວນເງິນທີ່ໄດ້ມາກໍ່ເອົາໄປໃຊ້ຈ່າຍໃນຊີວິດປະຈຳວັນ ແລະ ເອົາໄປໝູນຫວຍສາຍອື່ນ.\nPrevious articleຮູ້ໄວ້ໄດ້ປະໂຫຍດ…! ວິທີທົດສອບ “ນ້ຳສົ້ມສາຍຊູ” ວ່າຂອງ ແທ້ຫຼືຂອງປອມ ໄປພິສູດພ້ອມກັນເລີຍ\nNext articleແຊຣເກັບໄວ້ເລີຍ…!!! ແກ້ບັນຫາເຈັບທ້ອງ ” ປະຈຳເດຶອນ ” ດ້ວຍຫົວສິໄຄ ເຮັດໂຄດງ່າຍໃຜໆກໍ່ສາມາດເຮັດໄດ້